ישיבת מליאה, כנסת 25, פרוטוקול מספר 129, 2023-12-20 00:00

אמיר אוחנה: חברות וחברי הכנסת, אני פותח את ישיבת הכנסת היום, יום רביעי ח' בטבת התשפ"ד, 20 בדצמבר 2023

אמיר אוחנה:       הודעה למזכיר הכנסת, בבקשה

דן מרזוק: ברשות יושב-ראש הכנסת, אני מתכבד להודיעכם, כי הונחו היום על שולחן הכנסת –     דוח מיוחד של נציב תלונות הציבור בנושא תלונות הציבור בשבועות הראשונים של מלחמת חרבות ברזל

דן מרזוק:      מסקנות ועדת הבריאות בעקבות דיון מהיר בהצעתם של חברות הכנסת קארין אלהרר, קטי קטרין שטרית, פנינה תמנו, יוליה מלינובסקי, נעמה לזימי, מיכל מרים וולדיגר ולימור סון הר מלך בנושא: מענה טיפולי לנפגעות ולנפגעי תקיפה מינית באירועי 7 באוקטובר

דן מרזוק:  תודה

אמיר אוחנה: תודה למזכיר הכנסת

אמיר אוחנה: הנושא הראשון על סדר-היום – שאילתה דחופה לשר הפנים

אמיר אוחנה:  השאילתה היא של חברת הכנסת מיכל מרים וולדיגר, בנושא: מועד הבחירות לרשויות המקומיות

אמיר אוחנה:       אני מזמין לדוכן את שר הפנים, חבר הכנסת משה ארבל, בבקשה

אמיר אוחנה:  חברת הכנסת וולדיגר, בבקשה

מיכל מרים וולדיגר: תודה

מיכל מרים וולדיגר:  כבוד השר, כבוד היושב-ראש, חברי כנסת, שלשום פורסם בישראל היום כי בכירים בצה"ל טענו כי אין ביכולת הצבא לקיים את הבחירות המקומיות כסדרן

מיכל מרים וולדיגר:  זאת, מעבר לפגיעה ברוח הלחימה בשל קיום הליך של בחירות במהלך מלחמה

מיכל מרים וולדיגר:      רצוני לשאול:     מדוע השר נאחז בקרנות המזבח ואינו פועל לדחיית הבחירות המקומיות?     

אמיר אוחנה: תודה

אמיר אוחנה:  בבקשה, כבוד השר

הפנים משה ארבל: ובכן, אדוני היושב-ראש, חבריי חברי הכנסת, גברתי חברת הכנסת וולדיגר, ראשית, אני מבקש להביע תנחומים למשפחתו של סרן במילואים ליאור סיוון, בן 32 מבית שמש, קצין לוחם בגדוד 363, שנפל אתמול בקרב בדרום רצועת עזה, למשפחתו של אוריאל כהן מצור הדסה, שנפל הלילה גם הוא, ולמשפחתו של מעוז פניגשטיין

הפנים משה ארבל:  השם ייקום דמם

הפנים משה ארבל:  הם גיבורים שנתנו את נפשם למען מדינת ישראל, למען עם ישראל

הפנים משה ארבל:  הם לא יישכחו מאיתנו לעולם, כפי שכל חללי צה"ל במלחמה הקשה הזו לא יישכחו מאיתנו לעולם

הפנים משה ארבל:      לשאלת חברת הכנסת, ועוד לפני התשובה, אני מבקש – חברת הכנסת וולדיגר היא נכדתו של הגאון רבי נפתלי טרופ, שהיה מגדולי ראשי הישיבות

מיכל מרים וולדיגר: נינתו

הפנים משה ארבל: נינתו

הפנים משה ארבל:  הרב עובדיה יוסף, בספרו "ענף עץ אבות", מספר סיפור על עשיר קמצן שהיה גר בעיירה רופשיץ והיה מפורסם לכול בקמצנותו

הפנים משה ארבל:  בליל יום הכיפורים אחר התפילה נשארה בבית הכנסת קבוצת אנשים עניים לקרוא תהילים, וגם העשיר הקמצן התייצב בתוכם

הפנים משה ארבל:  רב העיירה, שקראו לו רבי נפתלי מרופשיץ, היה אז בבית הכנסת, הלך אליו, הפסיק אותו מקריאת התהילים וקרא לו לבוא אליו

הפנים משה ארבל:  הוא בא אל הרב, והרב אמר לו: הינה, כעת שעת חירום – ממשלת פולניה הכריזה מלחמה על אוסטריה

הפנים משה ארבל:  כידוע, לממשלה ולצבא יש כמה סוגי חילות שונים: חיל רגלים, חיל פרשים, חיל הים

הפנים משה ארבל:  מה דעתך, אדוני – והשאלה הזו, בערב יום כיפור – על חייל שהוא מחיל הפרשים אבל יודע לשמש כרב-חובל באוניית קרב, ועשה מעשה, נטש את המחנה והלך מחיל הפרשים ונכנס לאוניית מלחמה ונלחם באויב בהצלחה – איזה ציון לשבח הוא יקבל? ענה לו העשיר: לא רק שהוא לא יקבל צל"ש, אלא ראוי להעניש אותו, כיוון שעשה דין לעצמו, מאחר ששיבצו אותו המפקדים כחייל בחיל הפרשים

הפנים משה ארבל:  הוא איננו רשאי לנטוש את מחנהו ללא הוראה מפורשת מהמפקדה הצבאית

הפנים משה ארבל:  חזר הרב ושאל: מה דעתך אם הדבר היה להפך: חייל מחיל הים שיודע שהוא פרש מומחה, קם ועשה מעשה, דהר על סוס קרב ונכנס לתוך מחנה האויב והפיל חללים רבים מצבא האויב – איזה ציון לשבח צריך לתת לו? ענה העשיר: לדעתי גם הוא עריק

הפנים משה ארבל:  הוא ראוי לעונש, מכיוון שעשה את זה שלא על פי דעת מפקדי הצבא

הפנים משה ארבל:       אבל סלח נא לי, אדוני הרב, מה השייכות בשאלות האלה לערב יום הכיפורים, יום גדול וקדוש? אמר לו הרב: אני רוצה להעיר לך על תשובותיך

הפנים משה ארבל:  אתה עריק

הפנים משה ארבל:  עליך לתת את הדין ביום הנורא הזה

הפנים משה ארבל:  אמר לו: מדוע? למה אני עריק? אני בכלל לא בגיל צבא, לא שייך שאיקרא עריק

הפנים משה ארבל:  ענה לו הרב: דע לך שבשמיים ייחדו סוגי צבאות שונים להשם יתברך

הפנים משה ארבל:  השם צבאות שמו קדוש ישראל, יש צבא של תלמידי חכמים, יש צבא של לומדי תהילים, יש צבא של עשירים נדיבים

הפנים משה ארבל:  והינה שפר חלקך וגורלך, והעניקו לך עושר להחיות רוח שפלים ולהחיות לב נדכאים, ואתה לא מבצע את מה שנדרש ממך

הפנים משה ארבל:  אתה הולך לקרוא תהילים במקום לתת צדקה, לכן אתה נקרא עריק

הפנים משה ארבל:  מבחינת צבא השם, לא טוב הדבר שאתה עושה

הפנים משה ארבל:  אתה צריך ללכת לישון על כרים וכסתות של משי ורקמה במנוחה, ובבוקר, כשתהיה מגבית בבית הכנסת לטובת תלמידי חכמים עניים, עליך לתרום בעין יפה, כדי שממך יראו וכן יעשו

הפנים משה ארבל:  עכשיו לך הביתה, תישן במנוחה, ולמחר תזכור את מה שציוויתיך לעשות

הפנים משה ארבל:       למוחרת לפני קריאת התורה נפתחה מגבית לטובת הישיבה

הפנים משה ארבל:  פנה ישר העשיר ההוא והרים קולו ואמר: 10,000 רובל

טלי גוטליב: איך זה קשור לבחירות לרשויות המקומיות?     

הפנים משה ארבל: כל יחידי הקהל נדהמו מן התרומה הגדולה של העשיר, שלא נתפרסם בנדיבותו, ונעשתה התעוררות רבה בקהל, וכל אחד גם תרם בעין יפה, והייתה שנה מלאה שפע ברכות וישועות

הפנים משה ארבל:       יפה שאלה חברתי חברת הכנסת טלי גוטליב – מה הקשר? אז אני אענה

טלי גוטליב: - - - שאני פוגעת בחיילים – השר, אנחנו פוגעים בחיילים ובמפקדנו שלנו, שהם – אתה נתת הנחיה לשחרר אותם

אמיר אוחנה: חברת הכנסת גוטליב

טלי גוטליב: אני רוצה שתראה לי מפקד אחד בעזה ובח'אן יונס שיצא בשביל לבחור או כדי לקחת חלק בהליך בחירות

טלי גוטליב:  ממש מבייש

טלי גוטליב:  תסלחו לי, בושה לכולם

אמיר אוחנה: חברת הכנסת גוטליב, השר ישיב בדרכו שלו

אמיר אוחנה:  בבקשה

הפנים משה ארבל: ובכן, חברת הכנסת שאלה מדוע אני נאחז בקרנות המזבח

הפנים משה ארבל:  התשובה לשאלה: הכנסת היא שקבעה בחקיקה – גם את, גברתי חברת הכנסת גוטליב, וגם את, חברת הכנסת וולדיגר – קבעה שהבחירות ייערכו ב-30 בינואר

טלי גוטליב: נכון

טלי גוטליב:  זו הייתה דחייה ראשונה

טלי גוטליב:  אנחנו ידענו שהמלחמה תהיה ממושכת?     

מיכל מרים וולדיגר: לא

מיכל מרים וולדיגר:  או 27 בפברואר

הפנים משה ארבל: וביום עומדי כאן במליאת הכנסת - - -     

מיכל מרים וולדיגר: או 27 בפברואר

הפנים משה ארבל: אני אתייחס להכול, אני לא בורח

הפנים משה ארבל:  ביום עומדי כאן במליאת הכנסת, כשהושבעתי לשר הפנים, התחייבתי לקיים את החלטות הכנסת

הפנים משה ארבל:  זו חובתי, ומשרד הפנים פועל בהתאם לחוק

הפנים משה ארבל:       יכולתי להסתפק - - -     

טלי גוטליב: האמת, לא מתאים לך, השר ארבל

טלי גוטליב:  לא מתאים לך לומר דבר כזה

טלי גוטליב:  לא מתאים לך להיות דמגוג

טלי גוטליב:  אתה לא כזה

אמיר אוחנה: חברת הכנסת גוטליב

הפנים משה ארבל: יכולתי להסתפק במשפט אחד, ובכל זאת - -     

נאור שירי: - - -      

הפנים משה ארבל: - - הערכתי הרבה למוסד הזה, לכנסת ולפיקוח הפרלמנטרי שלו – אני אבקש להוסיף עוד כמה דברים ולהעמיד דברים על דיוקם

הפנים משה ארבל:  האחריות של משרד הפנים והאחריות שלי כשר הפנים היא לעשות הכול על מנת שניתן יהיה לקיים בחירות מוניציפליות בצורה הטובה ביותר

הפנים משה ארבל:       באשר למועד הבחירות – כאמור, הוא נקבע בחקיקה

הפנים משה ארבל:  הכנסת היא שקבעה כי הבחירות ייערכו ב-30 בינואר – אגב, קביעה שהתקבלה כאן פה אחד, קואליציה ואופוזיציה, וכך ראוי שיהיה בחקיקה של נושא הבחירות, שהיא צריכה להיות בקונסנזוס ולא ברוב דחוק, כיוון שהיא נוגעת לליבת הדמוקרטיה

הפנים משה ארבל:  הכנסת גם קבעה שדחייה של מועד זה לסוף חודש פברואר איננה נתונה להחלטת שר הפנים בלבד בצו או של הממשלה - - -     

אמיר אוחנה: סליחה, סליחה, כבוד השר

אמיר אוחנה:  אנחנו לא מצלמים וידיאו במליאה

אמיר אוחנה:  תודה

טלי גוטליב: - - -      

נאור שירי: די, די, טלי

טלי גוטליב: אל תגיד לי די, אני יודעת למה אני אומרת, אני יודעת למה אני אומרת את זה - - -     

אמיר אוחנה: חברת הכנסת גוטליב, חברת הכנסת גוטליב

נאור שירי: הכנסת העבירה חוק - - -      

אמיר אוחנה: חברת הכנסת גוטליב, טלי, פעם, פעמיים – די

אמיר אוחנה:  תודה

טלי גוטליב: אני מתנצלת

הפנים משה ארבל: הכנסת היא שקבעה שהבחירות ייערכו ב-30 בינואר, והכנסת גם קבעה שדחייה של מועד זה לסוף חודש פברואר איננה נתונה לסמכות בלעדית של שר הפנים בצו או של הממשלה, אלא נדרשת הסכמה רחבה ביותר, יותר מהסכמה קואליציונית רגילה, שתתבטא בהליך ממושך של אישור הממשלה באישור ועדת הפנים לא ברוב רגיל אלא ברוב מיוחד של שלושה רבעים, ולאחר מכן גם בכנסת

הפנים משה ארבל:  כלומר ברירת המחדל החוקית שקבעה הכנסת – שהבחירות המוניציפליות תתקיימנה ב-30 בינואר, וההחלטה הזו בחקיקה היא שמחייבת את הממשלה

הפנים משה ארבל:  זה סדר הדברים הנכון

הפנים משה ארבל:       הנושא של מועד הבחירות – כל בחירות, גם בחירות ברשויות המקומיות – הוא מהנושאים הרגישים ביותר

הפנים משה ארבל:  כל מועד שייבחר, כל יום לכאן או לכאן, יכול לחזק מועמדים מסוימים ומפלגות מסוימות ויכול להחליש מועמדים אחרים ומפלגות אחרות

הפנים משה ארבל:  טיבן של בחירות שהן משחק סכום אפס

הפנים משה ארבל:  ולכן, ניגשתי בחרדת קודש לאירוע הזה

הפנים משה ארבל:  קראתי ואני קורא לכל חברי הבית לשים בצד אינטרסים פוליטיים של מפלגה שאולי כרגע הם טובים יותר או פחות בסקרים, ולהסתכל על הדברים בצורה ממלכתית

טלי גוטליב: איזה - - - אני לא מאינה שאתה אומר את זה, השר

מיכל מרים וולדיגר: למה אתה בורח לשם?     

הפנים משה ארבל: אני ביום הראשון - - -     

אמיר אוחנה: חברות הכנסת וולדיגר וגוטליב, תודה

הפנים משה ארבל: ביום הראשון שנכנסתי לנושא לאחר החקיקה ועוד טרם סיום הליך החקיקה אמרתי כאן בוועדת הפנים של הכנסת בצורה מאוד ברורה: מכיוון שאני איש פוליטי – אמרתי שהתהליך הזה חייב להיעשות, הבדיקה והבחינה חייבות להיעשות על ידי גורמי המקצוע ועל ידם בלבד

הפנים משה ארבל:  פניתי למל"ל, הגעתי לישיבה במל"ל, וזה מופיע בפרוטוקולים של אותו דיון במל"ל שמסרתי גם חומרים חסויים ליושב-ראש ועדת הפנים של הכנסת כחלק מהחובה של הכנסת לבצע פיקוח פרלמנטרי, ואמרתי את הדברים בצורה מאוד ברורה: מכיוון שאני איש פוליטי ולכל החלטה שתתקבל פה יש השלכות פוליטיות, אני מבקש מכם לבצע עבודת מטה עם צה"ל, עם שב"כ, עם המשטרה, עם המפקח על הבחירות, ולהגיש בפניי - -     

מיכל מרים וולדיגר: - - -     

הפנים משה ארבל: - - ולהגיש בפניי - -     

אמיר אוחנה: חברת הכנסת וולדיגר, מייד תהיה לך האפשרות לשאלת המשך

אמיר אוחנה:  אנא שמרי את שאלת ההמשך להמשך

הפנים משה ארבל: אני לא בורח, אני פה, אני פה

הפנים משה ארבל:  - - ולהגיש בפניי את עבודת המטה המקצועית, ואני התחייבתי בפניהם בתחילת הדרך, עוד לפי שידעתי מה תהיה תוצאת ההמלצה שלהם, לגבות כל החלטה מקצועית שלהם

הפנים משה ארבל:       ואני אומר לכם באופן אישי: גם חבריי וגם מועמדים מסיעת ש"ס בערים רבות בארץ כועסים על ההחלטה

הפנים משה ארבל:  יש לי התכתבויות עם נציגים ממפלגתי שלא אוהבים אותה, אבל אני חושב שאסור לנו להיגרר לשיקול פוליטי בסוגיות הללו של מועד הבחירות

הפנים משה ארבל:  הוא חייב להיעשות אך ורק על ידי המלצת גורמי המקצוע

מיכל מרים וולדיגר: - - - אני מוחה על זה

טלי גוטליב: - - - מוחים על זה בכל תוקף

מיכל מרים וולדיגר: היא הייתה עניינית לגמרי

מיכל מרים וולדיגר:  אתה יכול לחלוק עליי עניינית,

מיכל מרים וולדיגר: אל תכניס פוליטיקה, אני לא - - -     

טלי גוטליב: בדיוק - - -     

גלעד קריב: תעשו ישיבת קואליציה - - -     

אמיר אוחנה: חברת הכנסת וולדיגר, אני מאוד מתאפק

אמיר אוחנה:  אני מאוד מתאפק

אמיר אוחנה:  תודה

הפנים משה ארבל: גורמי המקצוע שהציגו בפניי את עמדתם, הציגו בפניי אמירה ברורה – שאפשר, יכולים וצריך לקיים את הבחירות במועדן כפי שנקבע על ידי הכנסת בחקיקה, ב-30 בינואר, לרבות מכתב של אלוף פיקוד העורף שהתפרסם, שסבור שהתהליך הזה יחזק את החוסן הלאומי של מדינת ישראל

הפנים משה ארבל:  הוא לא עובד אצלי, הוא לא מקבל ממני הנחיות, ואני גם לא אומר לו מה לכתוב במכתבים

הפנים משה ארבל:      אני חושב שכחלק מהחובה שלנו לממלכתיות, לכבד את צה"ל – כן, כשצה"ל בא ואומר: אני יכול להעמיד קלפיות גם ברצועת עזה ולתת גם ללוחמים שנמצאים בשטחי לחימה אפשרות להצביע, וצה"ל בא ואומר: אני יודע לעמוד בזה – אגב, אני גם תמה על הציטוט של הכתבה מישראל היום

הפנים משה ארבל:  אני מחזיק משירית אביטן כהן כתבת ראויה והגונה

הפנים משה ארבל:  ייתכן מאוד שהכותרת הייתה ערוכה על ידי עורך אחר, כי מי שקורא את פנים הכתבה ואת תגובת צה"ל בתוך הכתבה, רואה במפורש את צה"ל בתגובתו נערך ויכול להיערך לקיום הבחירות במועדן

מיכל מרים וולדיגר: אם לא תהיה ברירה, אני אעשה את זה - - -      

טלי גוטליב: בדיוק

מיכל מרים וולדיגר: הוא לא אמר שזה נכון וצריך ויעיל

אמיר אוחנה: אני מתחיל בקריאות עכשיו, סליחה

אמיר אוחנה:  חברת הכנסת וולדיגר, יש לך שאלת המשך? תשמרי את מה שאת רוצה להגיד לשאלת ההמשך

אמיר אוחנה:  תודה

הפנים משה ארבל: ואני מצטט ממכתב של אלוף פיקוד העורף מ-12 בדצמבר: "נכון ליום כתיבת מכתב זה מדיניות ההתגוננות מאפשרת פעילות מלאה בכל חלקי הארץ, פרט ליישובים בעוטף עזה וביישובי קו העימות בצפון

הפנים משה ארבל:  מבחינה ביטחונית, נכון להיום ניתן ואף חשוב לקיים את הבחירות במועדן על מנת לתת לאזרחים חוסן

הפנים משה ארבל:  שגרת חירום מאפשרת יציבות להמשך"

הפנים משה ארבל:      לגופו של עניין, חבר הכנסת נאור שירי, כמי שהגיע מהשלטון המקומי, המצב היום הוא שוועדות מקומיות לתכנון ובנייה מושבתות

הפנים משה ארבל:  אלפי יחידות דיור והתחדשות עירונית, אנשים שרוצים להתקדם ולקנות בית ולבנות בית – לא יכולים לעשות את זה

הפנים משה ארבל:  אנחנו נשלם מחיר

הפנים משה ארבל:  עכשיו, איזו תועלת יש בדחיית עמדות גורמי המקצוע בשביל חודש ימים ויצירת חוסר ודאות, ומה עם אותם מועמדים שאין להם כסף לדמם לקמפיין מתמשך? ולכן, כל התהליך הזה בסופו של דבר הוא תהליך שפוליטיקאים צריכים להדיר את רגליהם ממנו

הפנים משה ארבל:  גורמי המקצוע הם שצריכים להמליץ, ומחובתנו לקבל את עמדתם, בפרט שהכנסת החליטה כאן בבית הזה פה אחד בלי מתנגדים על המועד של 30 בינואר

אחמד טיבי: - - -     

הפנים משה ארבל: ואני לא אומר את זה, מכיוון שאני חושב שגם פה הטיעון לא צריך להיות טיעון פוליטי

הפנים משה ארבל:  יבוא צה"ל, יבואו גורמי הביטחון ויציגו עמדה אחרת – נשקול אותה

הפנים משה ארבל:  לאחר שהכנסת קבעה את מועד הבחירות וקבעה מנגנון מאוד נוקשה להזזתו, כפי שציינתי, נערכה עבודת מטה מקצועית במשרד, ביחידת הפיקוח הארצי על הבחירות בראשות ריאן גאנם, פנו לגופי הביטחון השונים, נעשה הכול כדי לבחון בלב פתוח ונפש חפצה אם אכן אין מנוס מדחיית הבחירות, והתשובה מכל הגורמים הייתה שלילית

הפנים משה ארבל:      לצד הדברים הללו, אני חוזר ואומר שבשיח הבריא בין הרשויות, אם הכנסת תחליט לקדם בחקיקה פרטית חוק לדחיית הבחירות המקומיות, משרד הפנים כרשות מבצעת יכבד החלטה של הכנסת, ואנחנו נצטרך להתיישר גם לפי המועד הזה

הפנים משה ארבל:  באותה נשימה אני אומר שהזמן להתחיל בהליכי חקיקה לחוק כזה – היו צריכים להתחיל לא אתמול אלא לפני חודש

הפנים משה ארבל:  אנחנו צריכים לייצר ודאות ולייצר לאנשים אופק

הפנים משה ארבל:  בסופו של דבר חוסר הוודאות הזה מוביל להרבה מאוד בלבול, להרבה מאוד בוקה ומבולקה, ואנחנו צריכים שלטון מקומי חזק, יציב, מתפקד, כי כשהשלטון המקומי חזק ומתפקד בעורף, גם החזית חזקה

הפנים משה ארבל:  תודה רבה

אמיר אוחנה: תודה לשר

אמיר אוחנה:  שאלת המשך לחברת הכנסת וולדיגר, ואחריה ביקשו שאלות נוספות חברי הכנסת עטאונה וחבר הכנסת שירי

אמיר אוחנה:  את השאלות הנוספות – ברצף לאחר שאלת ההמשך

אמיר אוחנה:  בבקשה

מיכל מרים וולדיגר: כבוד השר, קודם כול, להקנות לוויכוח הזה אינטרסים פוליטיים זה עלבון

מיכל מרים וולדיגר:  למעלה מ-500 חיילי מילואים פנו אליי

הפנים משה ארבל: גם אליי

מיכל מרים וולדיגר: הם ממגוון האוכלוסיות, לא ימין, לא שמאל – כלומר, לא בדקתי; כנראה גם ימין, גם שמאל, גם באמצע

מיכל מרים וולדיגר:  ופנו אליי

מיכל מרים וולדיגר:  נכון, מה לעשות, אנחנו, הציונות הדתית כמגזר – אני לא מדברת כרגע על פוליטי, כי בכל המפלגות, כמעט כולן, יש אנשים עם כיפות סרוגות

מיכל מרים וולדיגר:  נכון, הם אלה שמשרתים בעיקר, מה לעשות, אבל זה לא פוליטי, בסדר? וכבר העירו לי כמה פעמים שפוליטי זו לא מילה גסה, אבל אלה לא אינטרסים פוליטיים, זו מהות

הפנים משה ארבל: האמירה הזו, האמירה הזו - - -      

מיכל מרים וולדיגר: רגע

מיכל מרים וולדיגר:  ולכן, אל תייחס את זה לפוליטיקה

מיכל מרים וולדיגר:  זה מכעיס ברמות שחבל על הזמן

מיכל מרים וולדיגר:  אני פניתי אליך כי זה חשוב, כי פנו אליי, וזה מדם ליבם ומדם ליבנו

מיכל מרים וולדיגר:  כי כולנו פה כל הזמן אמרנו: אם זה לא מלחמה, זה לא חשוב

מיכל מרים וולדיגר:  והמלחמה היא חשובה, ואנחנו רוצים להעלות את קרנם של חיילי המילואים, שמפקירים את הכול ומשאירים את הכול בבית ואת העורף מחוץ לתמונה שלהם והולכים להילחם

מיכל מרים וולדיגר:      דיברת פה מאוד יפה, וסיפרת את הסיפור על הרב, ואני מאוד מעריכה ומוקירה

מיכל מרים וולדיגר:  אמרת: יש צבא כזה ויש צבא כזה

מיכל מרים וולדיגר:  נכון

מיכל מרים וולדיגר:  יש צבא של תלמידי חכמים ויש צבא של לוחמים ויש צבא של כאלה שלוחמים ברשויות שלהם, כי הם רוצים לתקן את המקום שבו הם גרים ולתקן את מה שהם חושבים שצריך לתקן, ויש כאלה שעושים גם את זה, גם את זה וגם את זה

מיכל מרים וולדיגר:  ואתה, בבחירה שלך, לוקח מהם, שהם הכי אכפתיים, והם רוצים גם לשנות חברתית, ולא רק להיאבק בעזה או בצפון אלא גם בתוך עירם, אתה לוקח מהם את האפשרות לעשות זאת, כי הם לא יכולים להיות גם, גם וגם; הם צריכים כרגע, כי המלחמה כרגע היא הכי חשובה, כי האויב שלנו כרגע הוא חמאס

מיכל מרים וולדיגר:      וכשאתה לוקח אותם ואומר להם: אתם יכולים לצאת הביתה – בדרך כלל חיילי מילואים הם בפיקוד, הם לא חיילים "פשוטים" – במירכאות, כי אף אחד לא פשוט בעיניי, אבל הם חיילים שיש מאחוריהם עוד פקודים

מיכל מרים וולדיגר:  ואתה אומר להם: תלכו הביתה חודש לפני – הם אומרים בצורה חד-משמעית: אנחנו לא נשאיר את החיילים שלנו בעזה ונחזור הביתה לתלות שלטים ולצאת נגד ראש העיר או דברים כאלה

מיכל מרים וולדיגר:  הם לא נמצאים; גם הציבור לא נמצא שם

מיכל מרים וולדיגר:  פונים אליי גם ראשי ערים מכהנים, שהאינטרס שלהם: בואו נקיים את הבחירות; ואומרים לי בצורה חד-משמעית: זה נגד האינטרסים שלי, אבל אנחנו לא רואים מקום כרגע לנהל את זה

מיכל מרים וולדיגר:       שאלתי היא כזאת: ברור לי שיש מורכבות

מיכל מרים וולדיגר:  ברור לי

מיכל מרים וולדיגר:  זה כל כך ברור לי שיש מורכבות, ואני יודעת מהם היתרונות בקיום בחירות מוקדם ככל הניתן

מיכל מרים וולדיגר:  זה ברור לי

מיכל מרים וולדיגר:  יחד עם זאת, כשמעורבים פה חיילי מילואים, אין מורכבות; מאוד פשוט

מיכל מרים וולדיגר:  חיילי המילואים שלנו הם גם דוגמה וסמל, ואנחנו צריכים להראות להם שיש מי ששומע אותם, מי שיכול להראות להם

מיכל מרים וולדיגר:      ולכן השר – וזאת השאלה שלי – נכון, קבענו פה בכנסת; אגב, הכנסת מחוקקת חוקים, והיא גם יכולה לתקן אותם

מיכל מרים וולדיגר:  אף אחד לא ביקש ממך לעשות משהו שהוא נגד החוק

מיכל מרים וולדיגר:  אז אפשר לתקן את החוק

מיכל מרים וולדיגר:  אבל גם במסגרת החוק הקיים, השר צריך להוציא צו, הוא צריך להביא אותו לוועדת הפנים, שם ב-75% צריך להצביע בעד, ואז להעביר את זה לכנסת להצביע

מיכל מרים וולדיגר:  אבל זה בידיים שלך להתחיל את זה, ובידיים של כולנו, כל מי שחיילי המילואים חשובים לו, להראות להם, גם אם הם המיעוט, להראות להם: אנחנו כמדינה שלחנו אתכם בצו 8 לשם, אתם יכולים להיהרג שם, שלחנו אתכם – אנחנו נשמור עליכם גם בעורף, וכל מי שרוצה להתמודד יוכל לעשות את זה, בצורה הכי ברורה

מיכל מרים וולדיגר:       ולכן שאלתי אליך, סוף-סוף, היא מדוע אתה לא מפעיל את היכולת שלך, על פי אותו סעיף, אותו חוק שקבענו ותיקנו בכנסת פה, כן להעביר את הבחירות ל-27 בפברואר, לפחות את זה, ואחר כך כבר נראה מה לעשות

מיכל מרים וולדיגר:  זה בידיים שלך

מיכל מרים וולדיגר:  מדוע אתה לא עושה זאת?     

אמיר אוחנה: תודה

אמיר אוחנה:  בטרם השר ישיב, נשמע את השאלות הנוספות, של חבר הכנסת עטאונה, ואחריו – שירי

טלי גוטליב: החיילים והלוחמים קודמים לכל אינטרס, לכל אינטרס

יוסף עטאונה: כבוד השר, אם הבחירות יתקיימו ב-30 בינואר, או יידחו, ל-35 יישובים לא מוכרים בנגב, כ-120,000 תושבים, זה לא אומר כלום וזה לא נוגע, כי המדינה לא מכירה ביישובים האלה

יוסף עטאונה:  אני חושב שהגיע הזמן להסדיר את מעמד הכפרים הלא-מוכרים בנגב; כן להקים ועדה לבחון את ההכרה ביישובים הלא-מוכרים, ולהסדיר את המעמד שלהם ומיידית

אמיר אוחנה: תודה רבה

אמיר אוחנה:  חבר הכנסת שירי, בבקשה

נאור שירי: תודה רבה, אדוני היושב-ראש

נאור שירי:  כבוד השר, קודם כול, תודה רבה שאתה מגיע לענות על נושא כזה בוער

נאור שירי:  מניסיוני, זה פחות קורה בכנסת הזו

נאור שירי:  אני רוצה לומר שברגעים כאלה אני פחות מקנא בך

נאור שירי:  אין החלטה טובה

נאור שירי:  לא משנה איפה ייפול בסוף הפור – יהיו תלונות, בטח ובטח כשמדובר בנושא כזה משמעותי

נאור שירי:       קודם כול, אני רוצה רק שניישר שנייה קו בנוגע לזה שהממשלה צריכה לבוא ולתת החלטת ממשלה בנושא טרם הגעה לוועדת הפנים, אם תרצה לדחות

נאור שירי:  זאת אומרת, גם מיכל, גם טלי, שפונות אליך – צריכה להיות החלטת ממשלה שקודמת

נאור שירי:  אתם בממשלה, אז אם אתם רוצים להעלות את זה על סדר-היום, יש לכם לגיטימציה לגמרי

נאור שירי:       אני מאוד מתחבר לנושא הקונסנזוס שדיברת, כי זה בחירות

נאור שירי:  לכן פניתי לך גם לפני שבועיים ופניתי אליך גם בשיחות אישיות בינינו – שנוכל לבוא ולקבל החלטה מושכלת, בדיוק כמו שאמרת, עם גורמי המקצוע, וכך גם אתם ואתן תוכלו לקבל את ההחלטה הנכונה

נאור שירי:  כי כשאנחנו לא יודעים – ואני פחות מסכים עם זה שהעברת את זה רק ליו"ר ועדת הפנים

נאור שירי:  בסוף אנחנו כחברי כנסת הצבענו בוועדה וחברי הכנסת הצביעו פה במליאה על דחיית בחירות במדינה דמוקרטית

הפנים משה ארבל: ההגבלה שלי הייתה בגלל הסיווג סודי ביותר של חלק מהמסמכים

נאור שירי: לא, אין בעיה, אני מבין את הסיווג

נאור שירי:  אני חושב שיש לי סיווג קצת יותר גבוה מיו"ר ועדת הפנים – לא שאני חס וחלילה מזלזל בסיווג שלו – אלא שגם את הנושאים האלה - - -      

הפנים משה ארבל: לא, לא

הפנים משה ארבל:  אפשר לקיים דיון מסווג, אם צריך

נאור שירי: בסדר גמור

נאור שירי:  ואז היינו יכולים, גם חברות הכנסת שבאות ואומרות: בואו נקיים עכשיו – שיהיה דיון קצת יותר ענייני, שיהיה דיון שמבוסס על עובדות, שיהיה דיון שמבוסס על טובת המדינה בהסתכלות לשנה-שנתיים הקרובות

נאור שירי:  כי עם כל הכבוד, אתן לא סיימתן קורס נביאים או נביאות ואתן לא יודעות מה יכול להיות עוד חודש וחצי

נאור שירי:  אם גורמי המקצוע באים ואומרים: צריך לקיים עכשיו, כי יש חשש 1, 2, 3, אז צריך לקיים עכשיו - -      

אמיר אוחנה: תודה

נאור שירי: - - וגם יכול להיות שלא

נאור שירי:  אבל אנחנו צריכים לקיים דיון, בטח בנושא כזה, שהוא מבוסס עובדות

נאור שירי:  לדבר כל אחד מהפוזיציה או מההרגשה שלו זה דיון שהוא חוטא לעיקר, כי אנחנו מדברים על נושא שאין לנו העובדות

אמיר אוחנה: תודה רבה

נאור שירי: אז שאלתי, כי בכל זאת צריך לסיים בשאלה: האם אפשר לקיים את הדיון הזה? באיזה נוסח שתרצה, אבל שנוכל לקיים אותו על בסיס עובדתי ולא על בסיס השערה או סמ"סים שאנחנו מקבלים מאנשים שבחזית או בעורף

אמיר אוחנה: תודה

אמיר אוחנה:  כבוד השר, הבמה שלך

הפנים משה ארבל: תודה רבה, אדוני היושב-ראש

הפנים משה ארבל:  ובכן, במענה על שאלותיה של חברת הכנסת מיכל וולדיגר, מבחינתי התהליך חשוב באירוע הזה לא פחות מהתוצאה, והתהליך היה סדור, התהליך היה מקצועי, התהליך היה על ידי שיתוף של גורמי המקצוע וכיבוד עמדות גורמי המקצוע

הפנים משה ארבל:       מכיוון שכולנו פוליטיקאים, הן מן הצד הזה והן מן הצד הזה, ועמדותינו חלוקות, וטוב שכך, אני חושב שמן הראוי היה לכבד ולהעריך את עמדתם של גורמי המקצוע בצה"ל, במערכת הביטחון ובמשטרת ישראל ושל המפקח על הבחירות

הפנים משה ארבל:  השיח שמנסה לספסר בדם ובכאב – אני לא סופר כיפות וצבע של כיפות בקרב חיילינו

הפנים משה ארבל:  אני רואה כומתה ואני רואה מחויבות למדינה, וימי מילואים, אני מבטיח לך שעשיתי יותר מיושב-ראש המפלגה שלך

מיכל מרים וולדיגר: כמוך כמוני

מיכל מרים וולדיגר:  אני לא הכנסתי את זה, אתה הכנסת את זה

הפנים משה ארבל: אני לא מקבל את הטפות המוסר האלה - -      

אמיר אוחנה: חברת הכנסת וולדיגר

הפנים משה ארבל: - - שכביכול אנשי ש"ס ופעיליה לא מתגייסים ולא לוקחים חלק

מיכל מרים וולדיגר: מי אמר את זה? אמרתי את זה? אני אמרתי את זה? אני רמזתי על זה?      

הפנים משה ארבל: האמירות הללו, גם אם נאמרות ברמזים וגם אם נאמרות בתדרוך לאנשי תקשורת - -     

אמיר אוחנה: חברת הכנסת וולדיגר, השר שמע אותך, אני מניח שהיה לו קשה

אמיר אוחנה:  אנא, שמעי אותו

מיכל מרים וולדיגר: השר פונה אליי - - - נגד החברים שלי

הפנים משה ארבל: - - הדברים האלה הם חמורים מאוד בשגרה, קל וחומר בחירום

הפנים משה ארבל:  אנחנו בעת חירום ובעת מלחמה לא סופרים כיפות בקרב חיילי צה"ל

הפנים משה ארבל:  אנחנו רואים לוחמים גיבורים, אמיצים

הפנים משה ארבל:  אני לא רואה אם הוא יהודי, אם איננו יהודי, אם הוא דתי, אם הוא חילוני, אם הוא חרדי או חובש כיפה סרוגה

הפנים משה ארבל:  לכן החובה שלנו – לכבד, כן, לכבד את גורמי המקצוע בצה"ל, את אכ"א, את פיקוד העורף, את הפיקוד של שב"כ, את הפיקוד של המשטרה

מיכל מרים וולדיגר: התפקיד שלך - - - מה קרה בעזה

הפנים משה ארבל: מחייב אותנו לקחת ברצינות את ההמלצות המקצועיות שלהם וליישם אותן גם אם זה לא נוח לנו פוליטית

הפנים משה ארבל:  ויכול להיות שזה לא נוח לנו פוליטית, ויכול להיות שנצטרך לשלם מחיר

מיכל מרים וולדיגר: שאלת כבר גורמי מקצוע מה קורה עם זה, מה קורה עם המילואים? שאלת אותם?      

הפנים משה ארבל: בהחלט

הפנים משה ארבל:  וביקשתי גם נתונים, וקיבלתי נתונים על מספר הלוחמים שישנם ועל מספר אנשי המילואים

הפנים משה ארבל:  הנתונים האלה סודיים ביותר ולכן אני לא יכול לחשוף אותם, אבל בוודאי שזה נדון, בוודאי שזה נבדק עד דק, בוודאי שזה נלקח בשיא הרצינות

מיכל מרים וולדיגר: גם אם זה רק - - -      

הפנים משה ארבל: וכן, אנחנו לוקחים את הסיפור הזה בצורה הרצינית ביותר

הפנים משה ארבל:       סוגיית הכפרים הבלתי-מוכרים, במענה על שאלתו של חבר הכנסת יוסף - - -    

גלעד קריב: מה המענה המעשי לאותם מועמדים - - -      

הפנים משה ארבל: אותם מועמדים שנמצאים כרגע במילואים – אגב, חלקם גם עתרו נגדי בעתירה לבג"ץ

הפנים משה ארבל:  דרך אגב, חלק מהעותרים הם גם קרובי משפחתי

הפנים משה ארבל:  ואני אומר שוב, העמדה של גורמי המקצוע, לרבות אכ"א היא שלצבא יש יכולת להתמודד גם עם היכולת של אותם אנשי מילואים להשתחרר מן השירות כדי לבצע את המשימה

הפנים משה ארבל:  עכשיו, הסוגיה שהם לא רוצים להשתחרר – אם אותו מועמד - -      

גלעד קריב: - - -      

הפנים משה ארבל: אני רוצה להשיב על זה

הפנים משה ארבל:  - - אם אותו מועמד היה נבחר למשל באופן היפותטי ב-31 באוקטובר, היה נבחר אותו מועמד לראשות העיר - - -     

קריאה: ב-2018?     

הפנים משה ארבל:  לא, לא, עכשיו עכשיו

הפנים משה ארבל:  אילו לא היו נדחות הבחירות, ואותו מועמד היה נבחר לראשות העיר ויום אחרי הבחירות היה מתחיל מצב לחימה, ויום אחרי הבחירות הוא היה צריך לבחור אם לנהל את העיר שהוא נבחר אליה או לצאת למילואים – יש רגעים במנהיגות שבהם אתה צריך להכריע

הפנים משה ארבל:  יש רגעים שבהם צריך לדעת לקבל את ההחלטה הטובה ביותר עבור המשימות שמונחות לפתחך, וכן, לבחור בין אהבתך למילואים – שהם חשובים וגדולים וקדושים – לבין חובתך לעשייה ציבורית

הפנים משה ארבל:  עוד הרבה לפני המלחמה ביקשתי לחזור לשרת במילואים במקביל להיותי חבר כנסת – וסורבתי

הפנים משה ארבל:  הייתי צריך לבחור בין אהבתי הגדולה לאולם בית המשפט בפרקליטות הצבאית לבין שירותי בכנסת

הפנים משה ארבל:  יש רגעים שבהם צריך לבחור, יש רגעים שבהם מנהיגות צריכה לבחור, וזה אחד מהרגעים הללו

הפנים משה ארבל:      סוגיית הסדרת הכפרים הלא-מוכרים היא כמובן בסמכותו של השר שיקלי

הפנים משה ארבל:  אני יודע לומר שמבחינת ההיערכות של משרד הפנים בסוגיית הבחירות, אנחנו נמתחים עד הקצה כדי לאפשר לכמה שיותר תושבים גם מהפזורה לקיים את זכותם הדמוקרטית, גם באל-קסום, גם בנווה מדבר

הפנים משה ארבל:  אנחנו רואים בזה ערך גדול וגם בסוגיית ההסדרה, אבל היא לא נתונה לסמכותי

הפנים משה ארבל:      לשאלתו של חבר הכנסת שירי – קיום הדיון בסוגיה הזו תלוי בהחלטת יושב-ראש ועדת הפנים

הפנים משה ארבל:  אני מודיע כאן שבכל רגע שבו אקרא להתייצב בדיון בוועדה מוועדות הכנסת, אני כמובן אעשה זאת בשמחה רבה

הפנים משה ארבל:  תודה

אמיר אוחנה: אני מודה מאוד לשר הפנים על המענה המפורט

אמיר אוחנה: [הצעת חוק פ/1519/25; נספחות

אמיר אוחנה: ] 

אמיר אוחנה: הנושא הבא על סדר-היום – הצעות חוק פרטיות בקריאה הטרומית

אמיר אוחנה:  ההצעה הראשונה היא הצעת חוק הדחת נציג ציבור התומך במאבק מזוין נגד מדינת ישראל (תיקוני חקיקה), התשפ"ג– 2023, של חבר הכנסת עודד פורר וקבוצת חברי הכנסת

אמיר אוחנה:  אני מזמין את חבר הכנסת פורר לנמק את הצעתו, בבקשה

אמיר אוחנה:  עד עשר דקות עומדות לרשותך

עודד פורר: תודה, אדוני היושב-ראש

עודד פורר:  חבריי חברי הכנסת, רבותיי השרים, הרעש קצת מפריע, אדוני היושב-ראש

אמיר אוחנה: כן, רבותיי, בעיקר מאחורה

אמיר אוחנה:  סדרנים, תעזרו

אמיר אוחנה:  אני מבקש שקט במליאה

עודד פורר: חברי הכנסת, חברת הכנסת גוטליב - - -     

טלי גוטליב: - - -      

עודד פורר: לא, אני פונה אלייך

עודד פורר:  מותר לפנות אלייך, לחבר הכנסת עמית הלוי, חברת הכנסת וולדיגר וכמובן, לשר הפנים

עודד פורר:  הצעת החוק הזאת – אגב, דומות לה הוגשו על ידי חברי כנסת מסיעת הליכוד; אני הגשתי את הצעת החוק הזאת במקור עוד בכנסת העשרים – קובעת את הרף שאומר מתי יכולה להשתתף רשימה בבחירות לרשויות המקומיות

עודד פורר:  אבל להבדיל מרשימה לכנסת ולהבדיל מאיתנו, חברי הכנסת, כשמתמודדת רשימה למועצת העיר, אין התייחסות בחוק לגבי מניעה, ואז אנחנו מוצאים את עצמנו במצב שבו יכולות לרוץ ברשויות המקומיות רשימות ששוללות את קיומה של מדינת ישראל כמדינה יהודית ודמוקרטית, שתומכות במאבק המזוין כנגד מדינת ישראל

עודד פורר:  עכשיו, תגידו לי שאני מדבר על משהו היפותטי

עודד פורר:  חבר הכנסת הלוי, אתה חושב שאני מדבר על משהו היפותטי? לא

עודד פורר:  אנחנו מדברים על מקרים שקורים

עודד פורר:  אנחנו מדברים על מקרים שבהם ישנן רשימות כאלה וישנם מועמדים כאלה שנבחרו ונבחרים ואף כיהנו כסגני ראשי עיר שתומכים במאבק המזוין נגד מדינת ישראל

עודד פורר:  ואתם רוצים להשאיר את המצב הקיים? עכשיו דיברנו על הבחירות לרשויות המקומיות

עודד פורר:  הבחירות לרשויות המקומיות הן עכשיו

עודד פורר:  החוק הזה צריך לעבור לא כחוק שעכשיו יתחיל להתקדם בעצלתיים – החוק הזה חייב לעבור במהירות, במהירות שיא, עם אור ירוק ומסלול ירוק כאן בכנסת לקראת מערכת הבחירות הזו

עודד פורר:      מה אומרת הצעת החוק? היא אומרת שלשר הפנים תהיה סמכות להדיח חבר מועצה שעובר על התנאים שהיו מונעים ממנו להיבחר, והיא אומרת שנחיל את הכללים בסעיף 7א של הסתה לגזענות, של שלילת קיומה של מדינת ישראל כמדינה יהודית ודמוקרטית, של תמיכה במאבק מזוין נגד מדינת ישראל, כעילה לפסילת רשימה בבחירות לרשויות המקומיות

עודד פורר:  חבר הכנסת אילוז, אתה באת אליי, אמרת לי: אני רוצה לקדם הצעת חוק כזאת

עודד פורר:  אמרתי לך: יש כזו, יש לי הצעת חוק כזו שקיבלה פ' עוד מהכנסת העשרים

עודד פורר:  הינה אני מעלה אותה, יש לך את ההזדמנות לתמוך בה

עודד פורר:      אבל מה מסתבר? מה מסתבר? מסתבר שיש כאן דיל בין טיבי לביבי עוד פעם

דן אילוז: איזה שטויות

עודד פורר: חבר הכנסת אחמד טיבי, שלהערכתי בוודאי יתנגד להצעת החוק הזו, זוכה לסיוע מדהים מסיעת הליכוד דווקא עכשיו

עודד פורר:  יחד אתם תפילו את הצעת החוק הזו

עודד פורר:  למה? חס וחלילה מבחינת הליכוד שחבר כנסת מישראל ביתנו יעביר את הצעת החוק הזו

עודד פורר:  הרי לא מעניין אותנו מה יקרה במועצות המקומיות, לא אכפת לנו שמר זעאתרה מחד"ש, ששולל את קיומה של מדינת ישראל, שתמך בחיזבאללה ובחמאס – לא אכפת לנו שהוא ייבחר לעיריית חיפה ואולי אף יכהן כסגן ראש עיר בחיפה

עודד פורר:  לא אכפת לנו, העיקר שחבר כנסת מישראל ביתנו לא יצליח להעביר את הצעת החוק הזו

עודד פורר:  תתביישו לכם

עודד פורר:  תתביישו לכם

עודד פורר:  על מה נבחרתם לכאן? אתם יכולים לקשקש באולפנים ולדבר על כמה חשובה המלחמה בטרור והמאבק בתומכי טרור, אבל כשאתם באים לכאן לממש את הזכות הדמוקרטית שלכם לגבי הצעת חוק, לגבי מה צריך לעשות למי שתומך במאבק מזוין, אתם נכנסים כמו עכברים לתוך החורים שלכם בפחד, שמא חס וחלילה יהיה חבר כנסת מסיעה אחרת שיצליח להעביר את הצעת החוק

אמיר אוחנה: חברי הכנסת, עליזה - - -      

קריאה: - - -     

אמיר אוחנה: בסדר, אז בחוץ, אבל אני צריך שקט

אמיר אוחנה:  תודה

חמד עמאר: אדוני היושב-ראש, הם דנים אם להצביע או לא להצביע

עודד פורר: אני רק רוצה לציין – זה נורא מפריע

עודד פורר:  חברי הכנסת, כדאי שתשמעו מה קרה ב-15 באוקטובר

עודד פורר:  מה קרה ב-15 באוקטובר? ב-15 באוקטובר פורסם, חבר הכנסת דנינו - - -     

אמיר אוחנה: חברי הכנסת, חברי הכנסת

אמיר אוחנה:  חבר הכנסת כץ, אנא שקט

אמיר אוחנה:  תודה

עודד פורר: חבר הכנסת דנינו, חבר הכנסת ביטן, אולי תקשיבו מה קרה ב-15 באוקטובר? יותר משבוע אחרי טבח 7 באוקטובר עצרה משטרת ישראל את ד"ר עאמר אלהוזייל, מועמד לראשות עיריית רהט ותושב העיר, בחשד כי פרסם פרסומים שמהווים הסתה ותמיכה בארגון טרור וסיוע לאויב בזמן מלחמה, כל זאת על רקע הלחימה הנערכת בגזרת הדרום וביישובי עוטף עזה

עודד פורר:  אלהוזייל, לשעבר סגן וממלא מקום ראש העיר רהט, נעצר לחקירה בחשד להסתה, תמיכה והזדהות עם ארגון הטרור חמאס

עודד פורר:  על פי החשד, לא רק שהוא תמך, הוא אף סרטט על גבי מפת העיר עזה והעביר את המידע לאחרים לגבי כניסת כוחות קרקעיים של צה"ל לתוך שטחי הרצועה

יוסף עטאונה: - - - תפסיקו להסית

עודד פורר:  להבדיל, חבר מועצת העיר נצרת, העיר הערבית הגדולה בישראל, משתף במשך שנים פוסטים נגד מדינת ישראל ובעד ארגוני ופעילי טרור שביצעו פיגועים נגד ישראל, פוסטים שבהם הוא משתף תכנים להילחם בישות הציונית ומעודד התנגדות לשלטון הישראלי תוך שהוא מכנה את צה"ל צבא נאצי

עודד פורר:      מה אמרו לנו – כדאי שתקשיבו, חברי הכנסת, אדוני שר הפנים – מה אמרו במשרד הפנים כשפנו בעניין הזה, למה לא מדיחים אותו, למה לא מונעים ממנו להתמודד? אין בחוק עילה וסמכות מינהלית לשר הפנים להדיחו מכהונתו

עודד פורר:  הינה ההזדמנות שלך, הינה ההזדמנות שלך

עודד פורר:  הינה ההזדמנות שלכם

עודד פורר:       אז עשיתם דיל עם יש עתיד ועשיתם דיל בין ביבי לטיבי – בסדר

עודד פורר:  חוץ מהפוליטיקה אין לכם משהו אחר? אתם לא מסוגלים לבוא לפה פעם אחת ולהביע את העמדה העצמאית שלכם? הרי אני יודע מה אתם חושבים על החקיקה הזו

עודד פורר:  אני יודע עד כמה אתם חושבים שהחקיקה הזו היא חשובה

עודד פורר:       ואני רוצה לתת לכם עוד דוגמה

עודד פורר:  אותו מועמד שגם הילל ושיבח את מוחמד דף ופרסם את התמונה של מוחמד דף, אומר: הוא הבטיח לנו ניצחון, והוא ניצח – הוא יהיה חבר מועצה, ואולי סגן ראש עיר ברהט, אולי אפילו ראש עיר, אם הוא יחליט להתמודד

עודד פורר:  ציוץ אותו – בדצמבר 2011, ציוץ הערצה לחיזבאללה ולנסראללה שצועדים מניצחון לניצחון

עודד פורר:  ונציג סיעת חד"ש במועצת העיר חיפה, רג'א זעאתרה, כמה וכמה פעמים טען בעבר שחיזבאללה וחמאס הם ארגונים לגיטימיים

עודד פורר:  שואלים אותו: האם לדעתך החמאס הוא ארגון טרור? הוא אומר: לא

עודד פורר:  יותר מזה, הוא אומר: ישראל והכוחות האימפריאליסטיים, כולל התנועה הציונית, הם אויבי העמים

עודד פורר:  אתם, אויבי העמים, תאפשרו לזעאתרה להיות חבר מועצה בחיפה וסגן ראש עיר

עודד פורר:  "ישראל היא מדינה תוקפנית"

עודד פורר:  ובמרץ השנה - -      

יוסף עטאונה: תפסיק להעביר שנאה

יוסף עטאונה:  תפסיק

עודד פורר: - - אחרי שרג'א זעאתרה פרש ועבר לגור במצרים, הוא חזר לאחרונה לישראל ונבחר ליושב-ראש חד"ש לקראת הבחירות לרשויות המקומיות ב-2023

עודד פורר:      אז אני אומר לכם, אותה הצעת חוק שאני הגשתי במקור בכנסת העשרים, שאחר כך הועתקה והוגשה על ידי חבר הכנסת שלמה קרעי, היום השר, חתמו עליה חוה אתי עטייה – את חתומה על הצעת חוק זהה; שרן השכל, מתן כהנא – ברחו מהמליאה; משה אבוטבול, מיכאל מלכיאלי, ינון אזולאי – אתם חתומים על הצעת החוק הזאת

עודד פורר:  גם יושב-ראש הקואליציה אופיר כץ, גם הוא חתום על הצעת החוק הזאת, שהגיש אותה שלמה קרעי

קטי קטרין שטרית: אף אחד לא אמר לך לא, רק שזה לא הזמן

עודד פורר: אף פעם זה לא הזמן המתאים, קטי

קטי קטרין שטרית: לא

קטי קטרין שטרית:  נעשה ביחד

עודד פורר: אנחנו חודש וחצי לפני בחירות

עודד פורר:  אז מתי תקדמי את זה? אחרי שהוא יהיה חבר מועצה? אחרי שהוא יהיה סגן ראש עיר?     

קטי קטרין שטרית: אתה לא עומד בסיכום

עודד פורר: תפסיקו לתרץ תירוצים

עודד פורר:  אתם פשוט מ-פ-ח-דים

עודד פורר:  אתם נוהגים כמו שפנים שבורחים מלהתעמת עם המציאות ומקיימים את הדיל של ביבי וטיבי, שתמיד הצלחתם ביחד לברוח מהכרעות שנדרשתם לקבל

אמיר אוחנה: תודה רבה לחבר הכנסת פורר

אמיר אוחנה:  אני מזמין את שר הפנים חבר הכנסת משה ארבל להציג את עמדת הממשלה ביחס להצעת החוק

אמיר אוחנה:  גם כאן, אדוני, עד עשר דקות לרשותך

הפנים משה ארבל: מכובדי היושב-ראש, כבוד שר העבודה, מורי ורבי הרב יואב בן צור, חבריי חברי הכנסת, הצעת חוק הדחת נציג ציבור התומר במאבק מזוין נגד מדינת ישראל (תיקוני חקיקה), התשפ"ג–2023 – לפני שאשיב ואתייחס להצעת החוק, אני רוצה להזכיר לך, ידידי חבר הכנסת עודד פורר, את העובדה שאתה היה זה שתיקן את סעיף 7א לחוק-יסוד: הכנסת, שביקש להוסיף גם עילת הדחה על התבטאויות, וביושבנו יחד עם נציגי מפלגתך – אני כסגן יושב-ראש ועדת הבחירות המרכזית של הכנסת – כשנוכחנו לדעת פעם אחר פעם שהסעיף "לרבות התבטאויות" הופעל בסופו של דבר על ידי בית המשפט אך ורק על מועמדים יהודים, היה מי שאמר לי ממפלגתך: אולי חבל שתיקנו את התיקון הזה

הפנים משה ארבל:      לגופה של ההצעה – סעיף 39 לחוק הרשויות המקומיות (בחירות) קובע כי רשימת מועמדים לא תשתתף בבחירות לרשויות מקומיות אם יש במטרותיה או במעשיה, במפורש או במשתמע, אחד מאלה: שלילת קיומה של מדינת ישראל כמדינת העם היהודי, שלילת האופי הדמוקרטי של המדינה והסתה לגזענות

הפנים משה ארבל:  הצעת החוק מבקשת להרחיב את ההסדר הזה – הקיים, דרך אגב – וקובעת כי הוא יחול הן לגבי רשימת מועמדים והן לגבי מועמד מתוך הרשימה בבחירות למועצה

הפנים משה ארבל:      כמו כן, הצעת החוק מרחיבה את העילות הקיימות כיום לפסילה אשר בהתקיים אחת מהן תישלל מועמדותם בבחירות לרשויות המקומיות: אם יש במטרותיהם או במעשיהם של המועמד או רשימת המועמדים שלילת קיומה כמדינה יהודית ודמוקרטית, הסתה לגזענות או תמיכה במאבק מזוין נגד מדינת ישראל

הפנים משה ארבל:  כמו כן, באשר לעילה האחרונה מוצע לקבוע כי היא תחול גם על מועמד ששהה במדינת אויב שלא כדין בשבע השנים שקדמו למועד הגשת רשימת המועמדים, בדומה להסדר הקיים בבחירות לכנסת

הפנים משה ארבל:      עוד מוצע לקבוע כי המועצה תהיה מוסמכת, ברוב של 80% – מתוכם 10% לפחות חברי מועצה שאינם בקואליציה – להדיח חבר מועצה שנבחר אם לאחר הבחירות נמצא כי יש בפעולתו הסתה לגזענות או תמיכה במאבק מזוין

הפנים משה ארבל:  בהתאם להצעה, החלטת המועצה טעונה אישור של בית המשפט העליון

הפנים משה ארבל:  ההסדר המוצע דומה במהותו ועיקרו להסדר החל על נבחרי ציבור בכנסת בהתאם לחוק-יסוד: הכנסת, שלפיו נדרשת הסכמה רחבה מאוד של חברי הכנסת שחבר הכנסת חרג בפעולתו מגבולות הפעילות הפוליטית הלגיטימית

הפנים משה ארבל:  כמו כן, ההליך לגבי חבר כנסת יכול שייפתח בעקבות פנייה של 70 חברי הכנסת ולאחר הצעה של ועדת הכנסת שהתקבלה ברוב של שלושה רבעים מחבריה

הפנים משה ארבל:  בנוסף מוצע לקבוע סייגים לבחירת סגנים לראש רשות הנוגעים לתמיכתו במאבק מזוין נגד מדינת ישראל

הפנים משה ארבל:  לעניין זה מוצע להקנות לשר הפנים סמכות לבטל את הבחירה, אם נעשתה בניגוד לסייגים, לאחר שנתן לראש הרשות, למועצה ולמועמד הנבחר הזדמנות להשמיע את טענותיהם

הפנים משה ארבל:      העקרונות הכלליים של הצעת החוק בהחלט ראויים גם לגישתי

הפנים משה ארבל:  זה לא סוד שזו עמדתי עוד כחבר כנסת, לפני שמוניתי לשר

הפנים משה ארבל:  אלא שהצעה כזאת צריכה וחייבת להגיע ולהיות כהצעת חוק ממשלתית

הפנים משה ארבל:  מדובר בהסדר חשוב ועקרוני בדיני הבחירות המקומיות והמינהל המקומי, בהסדר שבמשמעותו יש את ליבת החיים הדמוקרטיים

הפנים משה ארבל:      מובן שההסדר הזה לא יכול להיות מקודם בחופזה, גם אם אנחנו 40 יום לפני בחירות מקומיות

הפנים משה ארבל:  יש כאן השלכות מהותיות לסוגיה טעונה ביותר של הזכות לבחור ולהיבחר

הפנים משה ארבל:  הנחיתי – ופה, חבר הכנסת פורר, כבר תוכל לרשום הישג משמעותי בעקבות עבודתך הפרלמנטרית המצוינת – הנחיתי את הנהלת המשרד לקיים עבודת מטה מסודרת לקדם הצעה בעקרונות דומים שתובא לכנסת לאחר הבחירות המקומיות

הפנים משה ארבל:      באשר להצעה הספציפית הזאת, חברי הכנסת המציעים יודעים היטב כיצד ממשלה וקואליציה פועלות וכיצד מקודמות הצעות חוק פרטיות במדינת ישראל, גם בממשלה הזו וגם בממשלות קודמות

הפנים משה ארבל:  תקנון עבודת הממשלה קובע שהממשלה תתנגד להצעת חוק פרטית שתובא לדיון במליאת הכנסת בטרם קבעה לגביה ועדת שרים לחקיקה את עמדתה כנדרש

הפנים משה ארבל:  הצעת החוק הזו לא הובאה בפני ועדת שרים לחקיקה

עודד פורר: למה היא לא הובאה בפני ועדת השרים לענייני חקיקה?     

אמיר אוחנה: חבר הכנסת פורר, אתה תקבל רשות אם תרצה להשיב לשר

הפנים משה ארבל: עמדת הממשלה היא שלא נכון להעביר חקיקה פרטית במועד הזה, כשהממשלה נמצאת בעיצומה של לחימה

הפנים משה ארבל:  עמדה זו מקובלת להבנתי גם על רוב סיעות הבית, לרבות מהאופוזיציה

הפנים משה ארבל:  כאמור, עמדת משרד הפנים, גם בלי קשר לתקופת המלחמה, היא שהצעות עקרוניות מהסוג הזה צריכות לבוא כהצעות חוק ממשלתיות

הפנים משה ארבל:      חרף העמדה הממשלתית להתנגדות להצעת החוק, כן הייתי רוצה להציע בפניך, חבר הכנסת עודד פורר, הצעה שאני מניח שלא תוכל לסרב לה – אני מקווה שלא תסרב לה – שנקיים בהסכמה הצבעה במועד אחר, בעוד כחודשיים

הפנים משה ארבל:  אני חושב ש-60 יום לעבודת מטה זה יכול לאפשר למשרד הפנים לבצע עבודת מטה - - -     

אופיר כץ: לא, לא

אופיר כץ:  אנחנו מפילים את החוקים

אופיר כץ:  לא

אופיר כץ:  הם הולכים נגד ההסכמות – מפילים את החוקים

גלעד קריב: למה לא? הצעה עניינית

הפנים משה ארבל: תודה רבה

אמיר אוחנה: חבר הכנסת פורר, אם תרצה להשיב, בבקשה

גלעד קריב: יש סיכומים על הצעות חוק בעוד נושא - -     

עודד פורר: ברור

גלעד קריב: - - שאתם לא רוצים לספר לנו?     

אמיר אוחנה: עד שלוש דקות לרשותך, אדוני

אמיר אוחנה:  לאחר מכן הצבעה, ככל שתהיה הצבעה

עודד פורר: אדוני היושב-ראש, אדוני השר, ראשית לעניין עמדת בג"ץ

עודד פורר:  גם כאן אתה יודע שהדבר מושפע ומשתנה מעת לעת

עודד פורר:  לפחות בבג"ץ שאני פסלתי, וגם חבר הכנסת אופיר כץ היה שותף – הוא הגיש עתירה דומה אז, כחבר מפלגה אחרת, לפסול את מי שהייתה אחר כך חברת הכנסת היבא יזבק מלהתמודד בכנסת – בג"ץ לא קבע פה אחד בעניין הזה, ודעותיו היו חלוקות, 5:4; על חודו של קול

עודד פורר:  היא הצליחה לחצות את המחסום הזה

עודד פורר:  אגב, עמדתה של הנשיאה חיות, שאתם כל כך אוהבים לתקוף אותה כל הזמן בקואליציה, הייתה כעמדת ועדת הבחירות המרכזית

קריאה: - - -     

עודד פורר: לא אתה, לא כל הקואליציה

עודד פורר:  עמדתה של הנשיאה חיות הייתה לאשר את הפסילה שפסלה ועדת הבחירות המרכזית את אותה חברת הכנסת יזבק בגלל ההתבטאויות שלה כנגד מדינת ישראל

עודד פורר:      יודגש שהצעת החוק הזאת, חבר הכנסת קריב, כוללת גם את סעיפי ההסתה לגזענות, גם בהדחה וגם בהתמודדות, כולל סעיפים שנוגעים לפגיעה במדינת ישראל ולתמיכה במאבק כנגד מדינת ישראל

עודד פורר:  אלה דברים שהדעת לא סובלת – היא לא סובלת בבניין הזה, ואין סיבה שהיא תסבול אותם באחד מחדרי בנייני המועצה של מדינת ישראל, שדגל ישראל צריך להתנוסס מעליהם

עודד פורר:      עכשיו, הסתכלו אתם, כל אחד ואחד מכם, במראה

עודד פורר:  הבחירות לרשויות המקומיות יתקיימו – ככל שלא יידחו, אולי, בעוד חודש – בסוף חודש ינואר

עודד פורר:  גם אם יידחו אותן בעוד חודש – ל-27 בפברואר, כמו שיש כאלה שאומרים – עדיין אתם מבקשים ממני דחייה של חודשיים להצבעה על הצעת חוק בקריאה טרומית, שצריכה להיכנס לוועדה ושם לעשות עבודה? תגידו, אתם עובדים על מישהו? מה, אתם מחפשים למסמס ולזרות חול בעיני הציבור? אתם לא מתביישים?      כל אחד ואחד מכם, לכו לערוץ 14, לכו לגלי ישראל, לכו לכל תחנה שתרצו, גם ב-12 וב-11 – מה תגידו על אלה שתומכים בטרור? מה תגידו כשאתם תבואו לדבר על מישהו – חבר מועצה או סגן ראש עיר – שתומך בחיזבאללה או בחמאס? מה תגידו? תגידו לו שאתם אלה שאישרתם לו להתמודד בגלל הדיל שלכם עם אחמד טיבי

עודד פורר:  תגידו לו את זה

עודד פורר:  תעלו בערוץ 14, בכל הערוצים שלכם, תגידו את זה: אנחנו עשינו דיל עם איימן עודה, עם אחמד טיבי

עודד פורר:  למה? כדי שיושב-ראש חד"ש בחיפה, שתומך בחיזבאללה, שהביע תמיכה במאבק המזוין כנגד מדינת ישראל, יוכל להתמודד למועצה

עודד פורר:       זה מה שאתם עושים עכשיו

עודד פורר:  לקחתם את האירוע הזה לדרגה הנמוכה ביותר של הפוליטיקה, רק כדי לעשות את החשבונות הפוליטיים שלכם, בלי שום ראייה על מה נכון למדינת ישראל, על מה נכון למאבק של מדינת ישראל, כנגד כוחות החושך של החיזבאללה והחמאס

עודד פורר:  והיום, היום, כשתצביעו, לפחות תשפילו מבט

עודד פורר:  תשפילו מבט על הפחדנות שלכם

אמיר אוחנה: תודה רבה

אמיר אוחנה:       חברי הכנסת, אנחנו עוברים להצבעה

אמיר אוחנה:  אנא, שבו במקומותיכם

אמיר אוחנה:  אנו מצביעים על הצעת חוק הדחת נציג ציבור התומך במאבק מזוין נגד מדינת ישראל (תיקוני חקיקה), התשפ"ג– 2023, של חבר הכנסת עודד פורר וקבוצת חברי הכנסת

אמיר אוחנה:  הצבעה כעת

אמיר אוחנה: בעד ההצעה להעביר את הצעת החוק לוועדה – 5 

אמיר אוחנה: נמנעים – אין 

אמיר אוחנה: נאמר לפרוטוקול שהשר ארבל הצביע בטעות מהעמדה של השר וסרלאוף

אמיר אוחנה:  והתוצאות הן חמישה בעד, 32 נגד

אמיר אוחנה:  אני קובע כי הצעת חוק הדחת נציג ציבור התומך במאבק מזוין נגד מדינת ישראל (תיקוני חקיקה), התשפ"ג–2023, של חבר הכנסת עודד פורר וקבוצת חברי הכנסת, לא התקבלה

אמיר אוחנה: [הצעת חוק פ/3048/25; נספחות

אמיר אוחנה: ] 

אמיר אוחנה: נעבור כעת להצעת חוק מגבלות על חזרתו של עבריין טרור לסביבת נפגע עבירה, התשפ"ג–2023, של חבר הכנסת עודד פורר וקבוצת חברי הכנסת

אמיר אוחנה:  אני מזמין שוב את חבר הכנסת עודד פורר לנמק את הצעתו

אמיר אוחנה:  עד עשר דקות לרשותך מרגע זה, אדוני

אמיר אוחנה:  בבקשה

עודד פורר: אדוני היושב-ראש, בהתייחסות להצעת החוק הקודמת, עכשיו ירוצו כולם ויספרו שאתם עכשיו תגישו את החוק הזה

עודד פורר:  עכשיו תגישו אותו, מה שמראה שלא ענייני מדינת ישראל חשובים לכם, רק הפוליטיקה

עודד פורר:  אך ורק הפוליטיקה

עודד פורר:  אתם תקדמו אותו בדיוק כמו שקידמתם חוקים אחרים שהעברתם כאן בקריאה טרומית, מגירוש משפחות מחבלים ועד עונש מוות

עודד פורר:  פשוט עושים קמפיינים, זה מה שאתם עושים, ולא שום דבר אחר

עודד פורר:       בואו נדבר עכשיו על הצעת החוק הזו

עודד פורר:  חברת הכנסת גוטליב, תהיה לך הזדמנות להצביע גם נגד הצעת החוק הזו, של הגבלה על חזרתו של עבריין טרור לסביבת נפגע עבירה

טלי גוטליב: - - - מכירה אותך, אבל אתה דמגוג - - -     

עודד פורר: הצעת החוק נועדה להגן על נפגעי עבירות טרור מפני פגיעה נוספת על ידי מניעת חזרת העבריין להתגורר או לעבוד בקרבתם

עודד פורר:  נפגעי עבירות טרור, שסובלים גם מהנזק וגם מהפגיעה שהם סבלו, אחר כך, בגלל שהטרוריסט שוחרר בעסקה כזאת או אחרת, הם, הקורבנות, צריכים לעבור דירה ולחפש מקום אחר כדי להימנע ממגע עם העבריין

עודד פורר:  הצעת החוק הזו מבקשת לייצר את המנגנון שיצמצם את הפגיעה

עודד פורר:       אי-אפשר כך, אדוני היושב-ראש

אמיר אוחנה: חברי הכנסת, אנא, שקט באולם, בבקשה

אמיר אוחנה:  חברת הכנסת אתי חוה עטייה, שקט, בבקשה

אמיר אוחנה:  תודה

אמיר אוחנה:  אם רוצים לדבר, אפשר בחוץ

אמיר אוחנה:  שם זה לא מפריע

עודד פורר: אנחנו מציעים בהצעת החוק הזו מנגנון שיימנע מהטרוריסט לגור או לעבוד בסמיכות למקום מגוריו של הנפגע

עודד פורר:  זה יושג באמצעות הטלה של מגבלות חוקיות, שיאסרו על העבריין להתגורר או לעבוד במקום מסוים או במרחק מסוים מביתו או מעבודתו של הנפגע

עודד פורר:  הרציונל הוא בסך הכול לשמור על הקורבן

עודד פורר:  תחשוב על בן אדם, חבר הכנסת בצלאל, ניסו לרצוח אותו לא לפני הרבה זמן, ועכשיו בעסקה משחררים את הטרוריסט והוא עובר לגור מולו

עודד פורר:  זה נשמע לך סביר? זה נשמע לך כמו משהו שאנחנו יכולים להשלים איתו? אנחנו גם לא מחליפים את מערכת המשפט, אנחנו בסך הכול נותנים למערכת המשפט את הכלי שיאפשר לה להרחיק את אותו טרוריסט

עודד פורר:       בואו נראה, האם המקרה הזה תלוש מהמציאות? לא

עודד פורר:  בשנת 2015 אסראא ריאד ג'מיל ג'עבאס פוצצה בלוני גז במחסום על משה חן, והוא נפגע קשה

עודד פורר:  היא חזרה לביתה בירושלים

עודד פורר:  בשנת 2021, בירושלים, ניסתה המחבלת נופוז חמאד לרצוח את מוריה כהן בדקירות סכין לעיני ילדיה

עודד פורר:  חבר הכנסת מלביצקי, לעיני ילדיה היא ניסתה לדקור אותה ולרצוח אותה, לא לפני הרבה זמן, לפני שנתיים

עודד פורר:  במסגרת העסקה האחרונה שוחררה המחבלת

עודד פורר:  רק אחרי קול צעקה הוצא לה צו הרחקה זמני לתקופה מסוימת

עודד פורר:       נער ערבי בן 14, שנכלא לאחר שזרק בקבוק תעברה לעבר ביתו של הרב דב ליאור ורכבו התלקח, שוחרר בעסקה האחרונה וחזר לביתו סמוך לבית המשפחה שנפגעה מבקבוק התעברה

עודד פורר:  יש לי פה עוד רשימה של מקרים

עודד פורר:  המחבל מוניר רג'בי, שהיה שותף מרכזי בפיגוע הרצחני בקו 37 בחיפה בשנת 2003, שוחרר והורחק מאזור חיפה, אבל גם זה קרה רק בהוראה של שר הפנים אחרי מאבק של משפחות ההרוגים

עודד פורר:      תראו, אפשר להמשיך ולבוא בטענות ולספר לכולם עד כמה לא נותנים לכם לעבוד

עודד פורר:  היינו בדיון אתמול בוועדה על חוק גירוש משפחות מחבלים

עודד פורר:  לא נותנים לכם לעבוד, חבר הכנסת מלביצקי? החוק הזה עבר קריאה טרומית בחודש פברואר

עודד פורר:  בחודש פברואר

עודד פורר:  אנחנו בחודש דצמבר – קיימתם דיון ראשון בוועדה עליו

עודד פורר:  עשרה חודשים

עודד פורר:  עשרה חודשים

עודד פורר:  לא נותנים לכם לעבוד

עודד פורר:  מביאים לכאן חוק שהמשמעות שלו היא אפשרות להרחיק טרוריסט ממקום העבירה, איפה שהוא פגע, מול הקורבן שלו

עודד פורר:  אתם הולכים להצביע נגד? למה? למה? למה?     

קריאה: כי כבר - - -     

עודד פורר: כי אתם עשיתם דיל, דיל נורא פשוט

עודד פורר:  נעשה פה דיל

קטי קטרין שטרית: עם יש עתיד

קטי קטרין שטרית:  למה אתה מפיל את זה? אתה מפיל את זה

קטי קטרין שטרית:  אבל אתה - - -      

עודד פורר: הפעם עשיתם דיל עם יש עתיד ולא עם טיבי

עודד פורר:  חברת הכנסת קטי שטרית, לפעמים אתם עושים דילים

קטי קטרין שטרית: אתה מפיל את החוקים האלה

עודד פורר: זה נכון שיש עתיד נתנה לקואליציה רשת ביטחון כדי להפיל את הצעות החוק האלה

קטי קטרין שטרית: אומרים שיש את החוק הזה, אז חכה

קטי קטרין שטרית:  יש את החוק הזה, אז למה? למה ההצגות האלה? מה אתה עושה?     

עודד פורר: עכשיו ביבי עשה דיל עם לפיד, בסדר

עודד פורר:  זה לא משנה עם מי אתם עושים את הדיל

קטי קטרין שטרית: - - - למה?  למה? אמרו לך זה לא הזמן

עודד פורר: אתם פשוט עושים דיל אחד מאוד פשוט, והוא למנוע את החקיקה הזו מלהתקדם, ואחר כך לזעוק את זעקת הקוזק הנגזל: אנחנו לא מצליחים, אנחנו לא מצליחים

עודד פורר:       אגב, חברת הכנסת שטרית, החוק שעבר, החוק שאת מתייחסת אליו, שונה במהותו

עודד פורר:  הוא שונה מהחוק שמוגש כאן

עודד פורר:  החוק שמוגש כאן, יש בו הרבה מאוד תיקונים, שאם תקדמו את החוק האחר – ולא תקדמו – אתם תלכו לכיוון הגרסה שלי, וזה ברור לחלוטין

עודד פורר:       ולכן, אתם פשוט נוהגים פה בפוליטיקה הכי קטנונית שיש, פעם אחר פעם אחר פעם, אחר פעם

עודד פורר:  אז תסתובבו ותספרו שאתם נלחמים בטרור, ושאתם שומרים על אזרחי ישראל, אבל כשתבואו לבניין כאן, ותשבו במקום הזה, שנלחמתם הרבה כדי להגיע אליו – נלחמתם הרבה, כל אחד ואחד מכם, כדי לשבת כאן ולהצביע, ולהגיד מה העמדה שלכם – אז עכשיו אתם תצביעו נגד העמדה שלכם

עודד פורר:  אני יודע מה העמדה שלכם; אני יודע מה אתם חושבים; אבל למה תמיד כשאתם באים לכאן אתם פועלים הפוך? תמיד אתם עושים אחרת

עודד פורר:  זה נכון גם בהתנהלות שלכם בדברים אחרים, כמו להגיד שלא יכניסו סולר לחמאס, ושבוע אחר כך להכניס את הסולר לחמאס, אבל זה נכון גם פה

עודד פורר:  אתם

עודד פורר:  כל חבר וחברת הכנסת, התפקיד שלכם הוא להחליט במה אתם תומכים ובמה אתם לא תומכים

עודד פורר:  אז אתם באים לכאן? מה תגידו לנפגעי העבירה? מה תגידו לקורבנות הטרור, שיצטרכו לצאת מהבית ולראות את מי שניסה לרצוח אותם, בבוקר כשהם הולכים למכולת? מה תגידו להם? מה תגידו לה כשהם יעברו דירה ממקום המגורים שלהם? ייקחו את הילדים, יוציאו אותם מבית הספר ויעברו לעיר אחרת

עודד פורר:  למה? כי עשיתם דיל

עודד פורר:  היה פה דיל של מירב בן ארי ואופיר כץ? למה? מה שקורה פה בתקופה הזאת – שערורייה שאין כדוגמתה

עודד פורר:       ואני חייב לומר משהו גם לך, אדוני היושב-ראש: הכנסת הזאת, מתחילת מלחמת חרבות ברזל, לא מקדמת חקיקה פרטית

עודד פורר:  נשללה – בהסכמה – מחברי הכנסת היכולת שלהם להגיש הצעות חוק פרטיות ולקדם אותן

עודד פורר:  זה היה נכון בשבוע הראשון, בשבוע השני למלחמה, בשבוע השלישי למלחמה

עודד פורר:  מדברים על מלחמה, שאנחנו אומרים שהיא תימשך חודשים ארוכים, אז הכנסת לא קיימת במלחמה? אי-אפשר לקדם הצעות חוק פרטיות? מה, הצעות חוק פרטיות הן לא טובות?      מה? כשאני העברתי מהאופוזיציה את הצעת החוק הפרטית שקבעה, שתישלל אפוטרופסותו של מי שרצח או ניסה לרצוח בתוך המשפחה – אחרי המקרה של שירה איסקוב; שהפעם הראשונה שהשתמשו בו זה במקרה של ילדיה של דיאנה דדבייב, שנרצחה לעיני ילדיה

עודד פורר:  בזכות החוק הזה, שהעברנו כהצעת חוק פרטית, שקודמה מהאופוזיציה, נשללה האפוטרופסות מהרוצח

עודד פורר:  זה לא תפקידה של הכנסת? מה אתם עושים פה אם אתם לא מסוגלים להגיש הצעות חוק? אם אתם לא מסוגלים לבוא לכאן ולקדם דברים, אגב, שנוגעים לענייני המלחמה? אלה דברים שנוגעים לענייני היום-יום

עודד פורר:  החוק הקודם נוגע לבחירות לרשויות המקומיות, שיתקיימו בעוד פחות מחודש וחצי

עודד פורר:  החוק הזה נוגע לשחרור של מחבלת, ששוחררה רק לפני שבועות אחדים

עודד פורר:  על מה אתם מדברים?      אני לא מצליח להבין מה אתם עושים פה

עודד פורר:  אני מבין דבר אחד, שאתם בסך הכול מחפשים תירוצים כדי להסביר למה לא עשיתם כלום

אמיר אוחנה: בשם הממשלה ישיב השר וסרלאוף, שיציג את עמדת הממשלה, במסגרת זמנים של עד עשר דקות

אמיר אוחנה:  בבקשה

יצחק שמעון וסרלאוף: זה יהיה פחות מעשר דקות

יצחק שמעון וסרלאוף:  אדוני היושב-ראש, חבריי חברי הכנסת, חבר הכנסת עודד פורר, אתה יודע שאני מעריך אותך מאוד ברמה האישית, אבל אני לא מבין למה היה צריך עשר דקות בשביל להציג משהו שאנחנו כבר – חוק שמקודם, שעבר כבר בקריאה טרומית, שמי שהגיש אותו זה חברת הכנסת לימור סון הר מלך וחברת הכנסת אתי עטייה

יצחק שמעון וסרלאוף:  החוק הזה מקודם בוועדות, ובשבוע הבא הוא ימשיך להיות מקודם בוועדות

גלעד קריב: אז מה הבעיה להצביע?     

יצחק שמעון וסרלאוף: החוק הזה כבר עבר בקריאה טרומית והצביעו עליו, ואנחנו נשמח שהאופוזיציה תצטרף להצעת החוק החשובה הזאת

חמד עמאר: אם הוא כבר עבר - - - אז תצביעו בעד

יצחק שמעון וסרלאוף: אם כן, אני רואה שהדברים שנאמרו כאן אינם רלוונטיים

יצחק שמעון וסרלאוף:  אנחנו מקדמים את החוק הזה, ובשבוע הבא הוא יקודם בוועדה

יצחק שמעון וסרלאוף:  תודה

אמיר אוחנה: תודה רבה

אמיר אוחנה:  חבר הכנסת פורר מבקש להשיב או שנצביע? להשיב

אמיר אוחנה:  רבותיי, לאחר תשובתו של חבר הכנסת פורר, נעבור להצבעה

אמיר אוחנה:  עד שלוש דקות לרשותך, אדוני

עודד פורר: השר וסרלאוף, דווקא זאת חברת סיעתך

עודד פורר:  מתי עבר החוק של חברת הכנסת לימור סון הר מלך? מתי עבר החוק? מתי הוא עבר?     

קטי קטרין שטרית: לפני המלחמה

יצחק שמעון וסרלאוף: לפני המלחמה

עודד פורר: כמה לפני המלחמה? כמה? כמה לפני המלחמה?      

חמד עמאר: היינו בפגרה - - -     

אופיר כץ: הינה, הוא אומר לך, הייתה פגרה

עודד פורר: לפני הפגרה, מתי הוא עבר? מתי? אתם מתביישים להגיד מתי הוא עבר

עודד פורר:  אתה יודע למה

עודד פורר:  כי הרי החוק הזה עבר - - -     

שמחה רוטמן: ואם נצביע עכשיו על שלך, זה יעבור יותר מהר?     

קטי קטרין שטרית: מה לא עושים בשביל עוד ספין - - -     

עודד פורר: אני אגיד לך, חבר הכנסת רוטמן, ואתה גם יודע את האמת

עודד פורר:  במקרה לא התקיים דיון אחד בוועדה עד עכשיו

עודד פורר:  מה קרה עכשיו? מה קרה עכשיו, שהיום, כשהגשתי את הצעת החוק, אתם עולים ומספרים שיקוים דיון בוועדה?     

קטי קטרין שטרית: האינסטגרם, האינסטגרם

קטי קטרין שטרית:  עודד, האינסטגרם

קטי קטרין שטרית:  עודד, רק האינסטגרם

עודד פורר: אז אני אגיד לך מה קרה, חברת הכנסת שטרית

קטי קטרין שטרית: לא, האינסטגרם

עודד פורר: לא, תיתני לי, בבקשה

עודד פורר:  לי יש זמן מוגבל

קטי קטרין שטרית: רק האינסטגרם

קטי קטרין שטרית:  האינסטגרם מחרפן את כולם

חנוך דב מילביצקי: חברת הכנסת שטרית, תודה

קטי קטרין שטרית: זה לא ייאמן

קטי קטרין שטרית:  חיים לפי האינסטגרם

עודד פורר: אתם לא קידמתם את החוק הזה ולו במילימטר מאז שהוא עבר

עודד פורר:  עשיתם אותו להצהרת חוק

עודד פורר:  פתאום, כשמגישים חוק שונה, חברת הכנסת שטרית – הוא דומה, אך שונה – פתאום קובעים דיון

עודד פורר:  אם החוק הזה כל כך דומה, למה אתם מתנגדים לו? למה אתם מתנגדים לו? הרי זאת לא פעם ראשונה שמגישים חוקים דומים, ואז מצמידים אותם

עודד פורר:  הרי החוק שיצא מהוועדה יהיה שונה

עודד פורר:  הסיבה שאתם מקיימים דיון בוועדה היא אחת, והיא העובדה שהחוק הזה עולה כאן היום לדיון בקריאה טרומית

עודד פורר:  אתם יודעים את זה

עודד פורר:  אתם יודעים את זה

עודד פורר:       לא רק שאתם עושים את זה, אתם גם מונעים מחוק דומה – טוב יותר, נכון יותר – שבסוף, כשאתם תתקנו את החוק שכאילו העברתם בטרומית, אתם תתקנו אותו לנוסח הזה

עודד פורר:  אתם תלכו לנוסח הזה

עודד פורר:  מה? מה עומד מאחורי זה? אני אגיד לכם מה עומד מאחורי זה: יש דיל בין הסיעה של בן גביר לסיעת יש עתיד

עודד פורר:  ברור לחלוטין שהם יתמכו אחר כך, והם יאפשרו – זה לא מעניין אותי

עודד פורר:  ההצבעה שלנו בכנסת תמיד הייתה, מהאופוזיציה ומהקואליציה, הצבעה עניינית

עודד פורר:  לא פעם ולא פעמיים

עודד פורר:  אתם, כקואליציה, העברתם על הקולות שלנו - -     

דן אילוז: הצבעתם נגד עמדת - - -     

עודד פורר: - - העברתם על הקולות שלנו חקיקה קואליציונית כשלא היה לכם רוב

אופיר כץ: אתה הצבעת נגד גירוש מחבלים

אופיר כץ:  מה אתה מבלבל?     

עודד פורר: כשלא היה לכם רוב, העברתם חקיקה – העברנו חקיקה – בזכות הקולות שלנו מהאופוזיציה

דן אילוז: - - - פעם אחת, פעם אחת

עודד פורר: אז עכשיו אתם באים ומספרים סיפורים

עודד פורר:  לא קידמתם את הצעת החוק הזאת, בדיוק כמו – אתם רוצים שאני אגיד לכם עוד משהו? כנראה שלא תקדמו אותה גם אחרי הדיון שתקיימו, אולי, בוועדה בקרוב

אמיר אוחנה: תודה רבה

אמיר אוחנה:       חברי הכנסת, אנחנו עוברים להצבעה על הצעת חוק מגבלות על חזרתו של עבריין טרור לסביבת נפגע עבירה, התשפ"ג–2023, של חבר הכנסת פורר וקבוצת חברי הכנסת

אמיר אוחנה:  אנא, שבו במקומותיכם

אמיר אוחנה:  ההצבעה כעת

אמיר אוחנה: בעד ההצעה להעביר את הצעת החוק לוועדה – 6 

אמיר אוחנה: נמנעים – אין 

אמיר אוחנה: שישה בעד, 29 נגד

אמיר אוחנה:  אני קובע כי הצעת חוק מגבלות על חזרתו של עבריין טרור לסביבת נפגע עבירה, התשפ"ג–2023, של חבר הכנסת פורר לא התקבלה

אמיר אוחנה: [הצעת חוק פ/511/25; נספחות

אמיר אוחנה: ] 

אמיר אוחנה: נעבור להצעת חוק הביטוח הלאומי (תיקון - ביטול מבחני התלות לקבלת גמלת סיעוד לאזרח שמלאו לו 80 שנים), התשפ"ג–2022, של חבר הכנסת גלעד קריב, שיעלה כעת לנמק את הצעתו במסגרת זמנים של עד עשר דקות, בבקשה

גלעד קריב: אדוני היושב-ראש, כנסת נכבדה, לא אדרש לעשר הדקות, מכיוון שההצעה פשוטה

גלעד קריב:  נכון להיום, אזרחים ותיקים שמבקשים לקבל גמלת סיעוד מהביטוח הלאומי החל מגיל 90, פטורים ממבחני תלות של המוסד לביטוח לאומי, והמערכת מסתפקת בבדיקה שנערכת על ידי רופא גריאטר

גלעד קריב:       הצעת החוק, שהועלתה גם בכנסת הקודמת, מבקשת לקבוע שהפטור מאותם מבחני תלות, שהם מורכבים מאוד, ממתינים להם לא מעט זמן, יש בהם גם ממד לא פשוט – אני לא אומר השפלה, אבל הייתי אומר בדיקה לא נעימה ולא מכובדת לאזרח הוותיק, שפעמים רבות מגיע לבדיקה הזאת אחרי אירוע בריאותי קשה

גלעד קריב:  מדובר באמת בחוויה לא פשוטה

חנוך דב מילביצקי: רבותיי חברי וחברות הכנסת, אנא מכם, חבר הכנסת קריב כבר מתחיל להרים קול אפילו מעבר למה שהוא עושה בדרך כלל

חנוך דב מילביצקי:  אז, אנא, תודה

גלעד קריב: חוויתי את התהליך הזה של הבדיקות עם בנות משפחתי המבוגרות, ובאמת לא מדובר בחוויה פשוטה, למרות שאני מבין מדוע המערכת רוצה לבדוק שבאמת יש הצדקה לתת גמלת סיעוד

גלעד קריב:  אבל את הרציונל הזה שמגיל מסוים מן הראוי לפטור את אותו אזרח או אזרחית ולהסתפק בבדיקה של רופא גריאטר – מן הראוי שהגיל הקובע לא יהיה 90

גלעד קריב:  אני בהצעה הצעתי את גיל 80

גלעד קריב:  לא הלכנו לגיל צעיר יותר; איזושהי פשרה באמצע

גלעד קריב:      ודומני שבמציאות הנוכחית שאנחנו נמצאים בה, כשעל כתפי המוסד לביטוח לאומי באמת מוטל עומס כביר, והעומס הזה ילווה את המוסד גם בחודשים ואולי בשנים הקרובות בשל האירועים שאנחנו נמצאים בעיצומם, אני בהחלט חושב שמן הראוי להעביר חלק גדול מהבדיקות לרופא גריאטר שיוכר על ידי המוסד לביטוח לאומי

גלעד קריב:      עכשיו, הינה, אני אומר בצורה מאוד פשוטה: אם הדבר מקובל על הממשלה, והממשלה מודיעה שהנושא ייבדק ויחזרו עם תשובה, לא צריך להגיע להצבעה

גלעד קריב:  אבל צריכה להיות אמירה של הממשלה שהנושא ייבדק

גלעד קריב:  יחזרו בבקשה תוך חודש עם תשובה, מצידי אפילו עם הצעת חוק ממשלתית – טוב הדבר בעיניי

גלעד קריב:      עכשיו, אדוני, מעבר לאמירה הזו אני אבקש לנצל רק חלק מהזמן כדי לחזור על דבריו של חברי חבר הכנסת עודד פורר

גלעד קריב:  לא ייתכן שחודשיים וחצי לאחר תחילתה של המלחמה, כאשר כל המערכות השלטוניות במדינת ישראל חוזרות לתפקוד מלא, ולא רק שחוזרות לתפקוד מלא, אלא אנחנו רואים את חזרתן לתפקוד מלא כחלק מהחוסן הלאומי – עמד כאן שר הפנים והסביר לנו איך בעוד חודש אפשר לעשות בחירות במדינת ישראל כחלק מאותה תפיסת חוסן – הרשות השלטונית הבכירה, הרשות המחוקקת, ממשיכה לעבוד ולתפקד בהיקפים נמוכים שלא נראו בתולדותיה של הכנסת, לרבות בתקופות לחימה בעבר: השבתה מוחלטת של החקיקה הפרטית; השארת הכלים הפרלמנטריים כולם על רמת תפקוד מינימלית; פה ושם שאילתה דחופה, פה ושם מאשרים הצעה לסדר-היום; אין כינוס של השדולות; אין כנסים פרלמנטריים

גלעד קריב:  מה זה הדבר הזה? על מה אנחנו מקבלים משכורת? איך ייתכן שאתמול לא מתקיימת מליאה והיום בעוד חצי שעה תיסגר המליאה?     אז כן, אנחנו בתקופת מלחמה, אבל מה, לחברי הכנסת שיושבים כאן אין הצעות חוק טרומיות שקשורות בלחימה? ואם לא מקדמים חקיקה טרומית של חברי כנסת, למה מקדמים בוועדות חקיקה שכבר עברה קריאה טרומית? או שלא מקדמים חקיקה בכלל, או שמקדמים גם הצעות חוק

גלעד קריב:  בשביל מה בחרו בנו? בשביל מה משלמים לנו משכורת, אם לא בין השאר לכנס שדולות, לשאול שאילתות, לקיים דיונים מהירים וגם לבצע חקיקה פרטית?     והדבר המדהים הוא שיש פה כביכול איזושהי הסכמה בין חלק מסיעות האופוזיציה לבין הקואליציה

גלעד קריב:  אם נביא את ההצעה הזאת להצבעה, חלק מסיעות האופוזיציה, למרות שחברי הכנסת שלהן נמצאים עכשיו בבית, לא יגיעו להצביע

גלעד קריב:  וכי למה? ממתי אופוזיציה צריכה להסכים על כך ש-75 ימים אחרי תחילת מלחמה אין חקיקה פרטית, כשהקואליציה מקדמת את ההצעות של חברי הכנסת שלה שעברו בטרומית לפני המלחמה בוועדות? מה קורה כאן? שסיעות אופוזיציה תסכמנה סיכומים לא רק עם הנהגת הקואליציה, אלא עם הסיעות הכי קיצוניות בקואליציה לגבי חקיקה וקידום שלה, אבל חברי כנסת מהאופוזיציה לא יוכלו לקדם כאן הצעות חוק טרומיות? מדובר ממש בהשבתה של הרשות המחוקקת גם בתפקוד שלה כמפקחת פרלמנטרית וגם בתפקיד המרכזי שלה כרשות מחוקקת

גלעד קריב:      ואני אומר, התלונות בעניין הזה הן לא רק לחבריי וחברותיי מהקואליציה

גלעד קריב:  אינני מצליח להבין מדוע האופוזיציה או סיעות מסוימות באופוזיציה נותנות את ידן להשבתת מעשה החקיקה

גלעד קריב:  אנחנו נדאג שבימים הקרובים יובהר שחלק מסיעות האופוזיציה מתנגדות לסיכומים הללו של השבתת החקיקה הפרטית; אנחנו נדאג שהחל מהשבוע הבא נעמוד על הזכות שלנו להציג כאן חקיקה פרטית, ואתם רוצים להפיל חקיקה - -      

אופיר כץ: זה מה שאתה עושה

אופיר כץ:  הכול בסדר

גלעד קריב: - - אתם רוצים להפיל חקיקה פרטית טובה – תפילו אותה

אופיר כץ: כל חוק שתביא, נפיל לכם

אופיר כץ:  כל עוד אתם לא פועלים במסגרת ההסכמות, הכול ייפול לכם

גלעד קריב: תפילו

גלעד קריב:  אתם רוצים להפיל חקיקה פרטית טובה – תפילו אותה, אבל הסיכום הזה ש-75 ימים אחרי תחילת המלחמה האופוזיציה נותנת את ידה להשבתת הבית הזה, לא יהיה הסיכום על דעת כל סיעות האופוזיציה

גלעד קריב:  אולי יגיעו לסיכומים עם חלק מסיעות האופוזיציה, ואז אלה לא יגיעו להצביע, ופה חברי הקואליציה יפילו

גלעד קריב:      לסיכום הדברים, אדוני, אני אומר ככה: ההצעה הזו היא הצעה ראויה, היא הצעה מידתית

גלעד קריב:  אני מוכן שלא תתקיים בעניינה הצבעה, אם הממשלה רוצה זמן לבחון את ההצעה הזו בצורה עניינית

גלעד קריב:  העניין הזה לא קשור לקריאה לחדש לאלתר – ואני פונה פה לנשיאות הכנסת, להנהלת הקואליציה, ובאופוזיציה אנחנו נדאג להעביר את המסר: אפשר לחדש את פעולת החקיקה הפרטית, ואפשר להגיע לסיכומים שישנם דברים שמתאימים לחקיקה פרטית בזמן מלחמה ודברים שלא

גלעד קריב:  זהו

אופיר כץ: זה מה שאנחנו עושים

גלעד קריב: מה מפריע לאדוני?     

אליהו (אלי) רביבו: בוא נעשה תיאום ציפיות

אופיר כץ: אני רוצה בהסכמה ודברים שקשורים למלחמה

אופיר כץ:  אתם פרצתם את זה

גלעד קריב: לא

גלעד קריב:  אחרי 75 ימים לא כל דבר צריך להיות קשור למלחמה

גלעד קריב:  אפשר להסכים גם על חקיקה פרטית שלא קשורה למלחמה

גלעד קריב:  אדוני יושב-ראש הקואליציה, חודשיים וחצי אחרי תחילת מלחמה לא כל דבר צריך להיות קשור במלחמה

גלעד קריב:  יש כאן כלכלה לנהל, יש כאן צרכים חברתיים

אופיר כץ: כלכלה זה קשור

אופיר כץ:  זה ועוד איך קשור למלחמה

אליהו (אלי) רביבו: יש הסכמות, תדבקו בהן

גלעד קריב: אדוני יושב-ראש הקואליציה, יש הרבה מאוד דברים שאפשר לקדם גם בזמן מלחמה

גלעד קריב:  לא יקרה שום דבר אם בבית הזה – גם זה חלק מהחוסן הלאומי ושמירה על השגרה הלאומית – שבבית הזה בימי שני, שלישי ורביעי יידונו הצעות חוק

גלעד קריב:  ואם הקואליציה מתנגדת להן – שתתנגד; אם היא מוכנה לתמוך כי אלה הצעות טובות – שתתמוך

גלעד קריב:  אבל המצב הזה שבו לא בשבוע הראשון ולא בחודש הראשון – משביתים את הפעולה המרכזית שלשמה נבחרנו בבית הזה, הגשת הצעות חוק – מדובר במהלך לא הגיוני

גלעד קריב:       אני לא מדבר על מה שהיה, אני צופה פני עתיד

גלעד קריב:  אני מבקש ממך כיו"ר הקואליציה, מבקש מנשיאות הבית הזה, אני פונה גם לחבריי מנהלי - - -      

אופיר כץ: אתם רוצים לריב פה

אופיר כץ:  אנחנו לא רוצים לריב פה בזמן מלחמה

אופיר כץ:  זה ההבדל

גלעד קריב: אדוני יושב-ראש הקואליציה, אם לא שמת לב, אנחנו רבים כאן גם בזמן מלחמה

גלעד קריב:  אנחנו מנסים לעשות את זה - - -      

אופיר כץ: אתה יודע מה קורה בהצעות חוק פרטיות

אופיר כץ:  אתה יודע את ההבדל

גלעד קריב: רגע, אדוני יו"ר הקואליציה, זה שישנן סיעות או ישנם חברי כנסת שלא מתנהגים בצורה אחראית וממלכתית בזמן לחימה מכל צידי הבית, זה לא יכול – לא יכול להביא אותנו למצב שבו אנחנו אומרים: מכיוון שרובנו לא יודעים להתמודד עם כוחות קיצוניים, בואו נשבית את הבית הזה

גלעד קריב:  זה לא הגיוני

אופיר כץ: לא, מביאים דברים בהסכמה

גלעד קריב: לא, אדוני, די, אפשר לשחרר את שסתום החקיקה הפרטית

גלעד קריב:  תודה רבה

חנוך דב מילביצקי: השר בן צור, בבקשה, עמדת הממשלה

יואב בן צור: אדוני היושב-ראש, חבריי השרים, חבריי חברי הכנסת, חבר הכנסת קריב, אני חושב שאין כרגע צורך בהצעת חוק, אנחנו נבדוק במסגרת הביטוח הלאומי

יואב בן צור:  יש דברים שעושים שכל בהצעה שלך

יואב בן צור:  נבדוק את הקטנת הגיל כדי לבדוק את הנושאים הללו, נתקן את זה בתקנות, ואז מתייתר הצורך בהצעת חוק

יואב בן צור:  אני מבטיח שאנחנו נבדוק במהירות האפשרית מכורח הנסיבות שבהן אנחנו נמצאים

יבגני סובה: מה דעתך כשר? באיזה גיל אפשר להפסיק לבדוק - - -     

גלעד קריב: זה לא להפסיק לבדוק, בודקים - - -     

יבגני סובה: לבדוק, אבל לא – נניח בן אדם מגיע לגיל 65, לא מגיע לו?     

יואב בן צור: יבגני, תן לי דקה

יואב בן צור:  אנחנו נעשה בדיקה בכמות הבדיקות בהליך הבדיקות עצמן

יואב בן צור:  נעשה ריענון בכל המערכת הזאת, ואז נקבל החלטה ונביא את ההחלטה הזאת בתקנה לתקן את זה

יואב בן צור:  אני מעריך שאפשר להיות באמצע, בין 80 ל-90, למצוא את הגיל המתאים של הדבר הזה - -      

גלעד קריב: אדוני, רק שאלה

יואב בן צור: - - ואני חושב שזה נכון שאנחנו רוצים להקל

גלעד קריב: 	יש איזושהי הערכת זמן לכמה זמן תידרש הבדיקה הפנימית שלכם?      

יואב בן צור: אנחנו – תראה, בוא אני אגיד לך, אנחנו נמצאים באמצע המלחמה, אנחנו נמצאים בביטוח לאומי בסף של עומס מטורף

יואב בן צור:  תבין שיש למעלה מ-60,000 תביעות להכרה בנפגעים כנפגעי פעולות איבה

גלעד קריב: לכן כדאי כבר להוריד את כמות הבדיקות

יואב בן צור: בסדר, אוקיי

יואב בן צור:  אני לא יודע להגיד לך זמן, אני אבדוק עם עובדיי בביטוח לאומי, ואני אחזיר לך תשובה בפרטי

גלעד קריב: אדוני המזכיר, אני מבקש שנצביע במועד אחר, אחרי - - -  

יואב בן צור: לא, סיכמנו להסיר את הצעת החוק, גלעד

יבגני סובה: לא

יבגני סובה:  אבל אתה יכול להתחייב - - -      

גלעד קריב: מה?      

יואב בן צור: סיכמנו להסיר את הצעת החוק

גלעד קריב: לא, זאת המשמעות

יואב בן צור: זו לא

יואב בן צור:  המשמעות היא שאנחנו מסירים את הצעת החוק כרגע

יואב בן צור:  זה הסיפור שסיכמנו עליו

גלעד קריב: אין לי, אדוני, אין לי בעיה למשוך את הצעת החוק, נוכל להחזיר אותה אחר כך

יואב בן צור: אז תמשוך

גלעד קריב: בסדר

יואב בן צור: תמשוך את הצעת החוק

גלעד קריב: האם נוכל לקבל עדכון?      

יבגני סובה: אם לא, אדוני השר, נהוג גם להגיד זמן

גלעד קריב: נהוג לומר, אדוני

יבגני סובה: כי אז הוא גם לא יעלה את זה לוועדת שרים בעוד חודש-חודשיים

יואב בן צור: אני רוצה להגיד את המקסימום של שלושה חודשים

קריאה: מעולה

יואב בן צור: בסדר?      

גלעד קריב: בסדר

יבגני סובה: שלושה חודשים זה סביר

יואב בן צור: שלושה חודשים, אמרתי

יבגני סובה: זה עוזר, אבל זה לא - - -      

יואב בן צור: לא, למה? אני מושך את הצעת החוק

טלי גוטליב: - - -      

גלעד קריב: לא נצביע היום

גלעד קריב:  לא נצביע היום בכל מקרה

יואב בן צור: למה? לא

יואב בן צור:  למה אין דבר כזה?      

טלי גוטליב: לא, לא, לא

גלעד קריב: רגע, שנייה

טלי גוטליב: לא ללכת

גלעד קריב: חבר'ה, בואו הנה

טלי גוטליב: תפסיקו, אל תלכו

טלי גוטליב:  אי-הצבעה זה כאילו נתתם לו עכשיו - - - בסדר? אתה לא יכול - - -      

קריאה: לא, זה בסדר

טלי גוטליב: - - - שאנחנו מצביעים נגד בגלל ההזכרה הזאת שהגעתם או לא הגעתם

גלעד קריב: אין הצבעה

טלי גוטליב: מה לעשות?      

גלעד קריב: כנראה אי-אפשר פרוצדורלית היום - - - הצבעה - - -      

חנוך דב מילביצקי: בסדר

חנוך דב מילביצקי:  בהתאם לסיכום בין המציע - -      

גלעד קריב: אין פרוצדורה כזאת

חנוך דב מילביצקי: - - לממשלה, תהיה הצבעה במועד אחר

טלי גוטליב: לא

חנוך דב מילביצקי: נכון?     

אופיר כץ: כן, כן

חנוך דב מילביצקי: בסדר גמור

חנוך דב מילביצקי:  כך הוחלט

חנוך דב מילביצקי:  << הלסי >> זינוק בגילויי האנטישמיות והסכנה לקהילות היהודיות באירופה ובארה"ב << הלסי >>        

חנוך דב מילביצקי: הנושא הבא על סדר-היום – הצעת חוק קליטת חיילים משוחררים בקריאה שנייה ושלישית – לא, בעצם לא, יש משהו לפני, נכון? יש הצעה דחופה לסדר-היום

חנוך דב מילביצקי:  ההצעה היא בנושא: זינוק בגילויי האנטישמיות והסכנה לקהילות היהודיות באירופה ובארה"ב

קריאה: - - -     

חנוך דב מילביצקי: מה זה?      

יבגני סובה: הצעה לסדר-היום או עברת לחוק?      

חנוך דב מילביצקי: לא לא לא, הצעה דחופה לסדר-היום, כן

חנוך דב מילביצקי:  את ההצעה הגישו חברי הכנסת סימון מושיאשוילי, טטיאנה מזרסקי ומשה רוט

חנוך דב מילביצקי:  ראשון המנמקים – חבר הכנסת סימון מושיאשוילי, בבקשה

גלעד קריב: מה עכשיו?      

חנוך דב מילביצקי: אנטישמיות, הצעה דחופה לסדר-היום

גלעד קריב: מה?      

חנוך דב מילביצקי: הצעה דחופה לסדר-היום

חנוך דב מילביצקי:  ההצעה היא בנושא: זינוק בגילויי האנטישמיות - - -      

יבגני סובה: לא שומעים אותך, חנוך

יבגני סובה:  לא שומעים, תדליק את המיקרופון

חנוך דב מילביצקי: עבור חבר הכנסת קריב, אנחנו דנים עכשיו בהצעה דחופה לסדר-היום: זינוק בגילויי האנטישמיות והסכנה לקהילות היהודיות באירופה ובארה"ב

חנוך דב מילביצקי:  בבקשה, אדוני

סימון מושיאשוילי: השר נמצא כאן?      

חנוך דב מילביצקי: השר פה

סימון מושיאשוילי: השר וסרלאוף? אה

סימון מושיאשוילי:  אדוני היושב-ראש, חבריי חברי הכנסת, מכובדיי כולם, בבוקר יום 30 באוקטובר יצא דניאל מביתו לכיוון מקום עבודתו

סימון מושיאשוילי:  דניאל אדם שומר מצוות, והכיפה שעל ראשו בימים כתיקונם הוחלפה בכובע מצחייה; כובע מצחייה רגיל, החל מיום 9 באוקטובר, יומיים לאחר 7 באוקטובר

סימון מושיאשוילי:  כמובן, יכולים לנחש – לטשטש את זהותו היהודית

סימון מושיאשוילי:  לאחר נסיעה של כעשר דקות ברכבת פגש אותו באקראי אחד האנשים שמתגוררים בקרבתו, לא שכן שלו, אלא כמה בניינים לידו

סימון מושיאשוילי:  אותו אדם זיהה אותו, את דניאל, והוא צעק אליו בקולי-קולות: יהודי, תסתלק מכאן, רוצחים מנוולים

סימון מושיאשוילי:  זו הקריאה שהייתה

סימון מושיאשוילי:  אני מתאר לעצמי שזה לא יפתיע אף אחד מהנוכחים כאן שזה לא התרחש לא בטהרן, לא בתוניס ולא בבגדד; זה התרחש, האירוע החולני הזה, באחד מפרברי לונדון, לב הדמוקרטיה באירופה הנאורה

סימון מושיאשוילי:  ברלין, פריז, רומא, עוד ועוד בירות אירופיות שטופות בגילויי שנאה אנטישמיים מזעזעים

סימון מושיאשוילי:  האנטישמיות המכוערת מרימה את ראשה בריש גלי ללא כל קול משמעותי כנגד מחלת שנאת היהודים

סימון מושיאשוילי:       בשיחה טלפונית עם ידיד אנגלי – אדגיש שהוא לא יהודי, למדנו יחד בעבר בלונדון והוא מתגורר כיום בעיר מנצ'סטר, בצפון אנגליה – הוא אמר לי משפט שהיום אולי פחות, אבל בימים כתיקונם הוא באמת מזעזע

סימון מושיאשוילי:  הוא אומר לי: מפחיד להיות יהודי היום במנצ'סטר – המילים שלו

סימון מושיאשוילי:       אדוני היושב-ראש, במשך תקופה של שבועיים בלבד – שבועיים בלבד – תועדו 85 אירועים אנטישמיים במנצ'סטר לבדה

סימון מושיאשוילי:  חשוב להדגיש שאלו אירועים שתועדו

סימון מושיאשוילי:  מסתמא שהיו גם אירועים שלא תועדו

סימון מושיאשוילי:  מתחילת חודש נובמבר דווח כי שלושה מתוך ארבעה סטודנטים יהודים בארצות הברית מדווחים שהמצב בישראל משפיע עליהם באופן אישי בקמפוס

סימון מושיאשוילי:  56% מהסטודנטים היהודים דיווחו שהם מרגישים פחד בתוך הקמפוסים, פשוט מרגישים חשש לשלומם וביטחונם

סימון מושיאשוילי:       כולנו נתקלנו בתמונות או בסרטונים של סטודנטים יהודים שנאלצו להסתגר בספרייה בקמפוס ולנעול את הדלת מחשש לשלומם וביטחונם בגלל הפגנות פרו-פלסטיניות

סימון מושיאשוילי:  בריאיון מיום 29 באוקטובר עם נתי שצ'ופק, מנהלת שליחי הקמפוסים של הסוכנות היהודית בעולם, היא סיפרה: "מתחילת הלחימה רק בארצות הברית אנחנו מדברים על משהו כמו 180 תקריות ב-20 יום, כשההפגנות אינן נספרות בתוך ה-180 תקריות, כי הפגנות - -"      

חנוך דב מילביצקי: אדוני, רק צריך לסיים

סימון מושיאשוילי: "- - כי הפגנות יש כל כך הרבה, שאי-אפשר אפילו לספור"

סימון מושיאשוילי:  חברים, האירועים, האנטישמיות, לא החלו ב-7 באוקטובר; רוב המפגינים שמגלים גילויי שנאה בדומה לאותם אלה שמבצעים את הפעולות האנטישמיות בקמפוסים וברחובות הם בגילי סוף העשרה - -      

חנוך דב מילביצקי: צריך רק לחתור לסיום, אדוני

חנוך דב מילביצקי:  בסדר?      

סימון מושיאשוילי: - - לגילי ה-40 – אני תכף מסיים – הם צמחו בקמפוסים, ברחובות

סימון מושיאשוילי:  יש בעיתון ידיעות - -       

חנוך דב מילביצקי: עזוב ידיעות עכשיו, בוא, בוא, צריך לסיים, חייבים לסיים

סימון מושיאשוילי: - - דבר אחד מזעזע: 53% מהצעירים סבורים שקריאה לרצח יהודים בקמפוסים לא מצריכה עונש; 67% מהצעירים מחזיקים בדעה שהיהודים שייכים למעמד שמדכא עמים

חנוך דב מילביצקי: תודה

סימון מושיאשוילי: אני לא איכנס כן לרשות פלסטינית, לא לרשות פלסטינית - -      

חנוך דב מילביצקי: לא, לא, אין לנו זמן

חנוך דב מילביצקי:  אין לנו זמן, אדוני

סימון מושיאשוילי: - - זה לא – רק דבר אחד

חנוך דב מילביצקי: יש לך שלוש דקות ואתה כבר בארבע, אנא ממך

סימון מושיאשוילי: אנחנו אמורים להוות דוגמה לילדינו ולעולם כולו

חנוך דב מילביצקי: אני מסכים

סימון מושיאשוילי: כשיושב-ראש הרשות הפלסטינית אמר: יהודים לא נרצחו בשואה בשל היותם יהודים, אלא בשל אופיים רודף הממון – זהו, אני לא ארחיב

סימון מושיאשוילי:  אנחנו חייבים לפעול, ולפעול באופן מיידי

חנוך דב מילביצקי: תודה רבה

סימון מושיאשוילי: אני מבקש, זה פשוט לדאוג לבשר מבשרנו, ליהודי הגולה

סימון מושיאשוילי:  אנחנו חייבים להשקיע את מרב המאמצים - -      

חנוך דב מילביצקי: אדוני, תודה רבה

סימון מושיאשוילי: - - ההסברתיים

סימון מושיאשוילי:  אדוני, אני מבקש לקיים דיון בוועדת חוץ וביטחון בנושא חשוב זה

חנוך דב מילביצקי: תודה רבה

חנוך דב מילביצקי:  חברת הכנסת מזרסקי, בבקשה

גלעד קריב: למה חוץ וביטחון ולא עלייה ותפוצות?      

סימון מושיאשוילי: או עלייה ותפוצות

גלעד קריב: היא אחראית לוועדה - - -      

טלי גוטליב: עאידה סלימאן התראיינה השבוע ואמרה שהממשלה שלנו תכננה את המלחמה הזאת זמן ארוך, ושאנחנו מנצלים את מה שקרה כדי להצדיק מלחמה שתוכננה

טלי גוטליב:  היא יושבת פה, לא בקמפוסים – פה, בכנסת ישראל

חנוך דב מילביצקי: תודה

חנוך דב מילביצקי:  בבקשה, חברת הכנסת מזרסקי

טלי גוטליב: סליחה

טטיאנה (טניה) מזרסקי: תודה רבה, אדוני היושב-ראש

טטיאנה (טניה) מזרסקי:  כנסת נכבדה, אני רוצה להתחיל מהכותרות בתקשורת שלנו

טטיאנה (טניה) מזרסקי:  הכותרות של החודש האחרון: עלייה במאות אחוזים באירועי האנטישמיות בעולם – תקיפות פיזיות, הצתות של בתי כנסת

טטיאנה (טניה) מזרסקי:  המלחמה הציתה את האנטישמיות בעולם, יש לי הרבה חברויות שנגמרו בגלל המצב

טטיאנה (טניה) מזרסקי: ברוסיה, המוסלמים בדאגסטן ניסו לפגוע בנוסעי מטוס שהגיע מישראל; ניסיון פוגרום בדאגסטן

טטיאנה (טניה) מזרסקי:  אפשר להמשיך, יש עשרות כותרות שפשוט צריכות להדאיג אותנו

טטיאנה (טניה) מזרסקי:  כל מה שקורה בקהילות היהודיות בחו"ל – אתם לא יודעים מה הם חשים עכשיו

טטיאנה (טניה) מזרסקי:  אני נולדתי בגולה, חוויתי בילדות שלי אנטישמיות חמורה

טטיאנה (טניה) מזרסקי:  היה אירוע חמור כשהייתי בת 12, ואני עד עכשיו זוכרת מה זה

טטיאנה (טניה) מזרסקי:  נשבעתי אז לעצמי שהילדים שלי בחיים לא יתביישו בלאום שלהם

טטיאנה (טניה) מזרסקי:  הילד שלי כבר נולד בארץ, אבל כדי להבין מה עובר על קהילות יהודיות שסובלות מאנטישמיות, מהתקיפות האלה, זה זעזוע

טטיאנה (טניה) מזרסקי:  זו טראומה שבחיים ולעולם לא עוברת, וקשה להתמודד עם זה

טטיאנה (טניה) מזרסקי:      אם היהודים בחו"ל, בגולה, שסובלים מאנטישמיות, לא ירגישו בנו – בישראלים, במדינת ישראל – שיש להם גב ויש להם הגנה מאיתנו, מה שווה מדינת ישראל, שאמורה להיות בית לאומי לכל היהודים בכל העולם? כשהייתי בסביבה אנטישמית ברוסיה לא הבנתי איך הם גילו שאני יהודייה; יכול להיות לפי צורת האף, לפי שם משפחה, כי לא הייתי שונה בחיצוניות שלי, במראה, בנראות; לא הייתי שונה ולא הבנתי למה שונאים אותי, רק שהתלמידים ידעו שאני רשומה בתעודת לידה, ביומן הכיתה, עם הפרטים האישיים שלי, ושאני יהודייה

טטיאנה (טניה) מזרסקי:      בחופשת הקיץ, בקייטנות, כמעט בכל קייטנה אז בארצות הברית היו קובעים מועד מיוחד: היו קובעים שבלילה הזה מרביצים ליהודים, עושים חיפושים במשך יומיים ומגלים, מאתרים מי יהודי כדי להרביץ לו בעוד יומיים

טטיאנה (טניה) מזרסקי:  אתם יודעים איזה פחד זה? זה פחד לא נורמלי

טטיאנה (טניה) מזרסקי:  ומסיבת יום הולדת, הסיבה שלא ניתן לשנות – פשוט פוגעים ביהודים בגלל שהם יהודים

טטיאנה (טניה) מזרסקי:  מדינת ישראל אמורה להיות בית בטוח, מקום שאנחנו לא זרים כאן, אבל למדינה יש גם תפקיד נוסף, לדאוג ולשמור על היהודים בתפוצות ועל קהילות יהודיות מחוץ לישראל

חנוך דב מילביצקי: לחתור לסיום, גברתי

טטיאנה (טניה) מזרסקי: יש לנו כלים רבים לפעילות: דיפלומטיה פוליטית, דיפלומטיה עממית, פעילויות בתחום ספורט ותרבות, ועלינו להבטיח את שלומן של כל הקהילות בכל התפוצות, ולצד זה, לעבוד בשיתוף פעולה עם המדינות בעולם כדי להשפיע על החינוך - -     

חנוך דב מילביצקי: צריך רק לסיים

טטיאנה (טניה) מזרסקי: - - ולמחוק את הסטיגמות – אני כבר מסיימת

טטיאנה (טניה) מזרסקי:  אנחנו חייבים לדאוג למחיקת הסטיגמות ולעקר את הסיבות לשנאת היהודים

טטיאנה (טניה) מזרסקי:       אנחנו חייבים להכיר בכך שיש בעיה ואנחנו לא מספיק מטפלים בה

טטיאנה (טניה) מזרסקי:  אני רוצה לדעת מי הגורם במדינת ישראל שכן מטפל בזה

טטיאנה (טניה) מזרסקי:  לא מספיק שיש לנו משרד התפוצות, לא מספיק שקיימנו כמה דיונים בוועדת העלייה והקליטה – חלק היו גם דיונים חסויים

טטיאנה (טניה) מזרסקי:  זה לא מספיק

חנוך דב מילביצקי: גברתי, חייבים לסיים

טטיאנה (טניה) מזרסקי: אנחנו חייבים לנקוט צעדים פרקטיים ולשתף את כולם, קהילות יהודיות בחו"ל

טטיאנה (טניה) מזרסקי:  שזה לא יהיה חסוי; שהם ידעו שהם יכולים לסמוך עלינו

חנוך דב מילביצקי: תודה רבה

חנוך דב מילביצקי:  חבר הכנסת רוט, בבקשה

סימון מושיאשוילי: טטיאנה, זה חשוב מאוד

טטיאנה (טניה) מזרסקי: תודה לך

סימון מושיאשוילי: המפגינים של היום הם המנהיגים - - -     

משה רוט: תודה, אדוני היושב-ראש

משה רוט:  ברשותך, כבוד היושב-ראש, אבקש, אם אני יכול לדבר בנושא הזה בלועזית, באנגלית אם אפשר

משה רוט:  תודה

משה רוט:       Dear fellow Jews, at this moment, while I am standing here in Jerusalem, in the Knesset, our brave and courageous soldiers are fighting a just war against an evil terrorist group

משה רוט:  An evil that has no regard for humanity

משה רוט:  Each and every soldier knows why he is fighting

משה רוט:  He is fighting so that we can live without rockets on our children, without the fear of a genocide

משה רוט:      Yet on the other end of the world, there is another war raging

משה רוט:  An onslaught of blind hatred

משה רוט:  A hatred that has no reason, no logic and no boundaries

משה רוט:  This hatred, known as anti-Semitism, is shamefully running rampant in streets of civilized countries

משה רוט:  What is even more shameful and shocking is the fact, that this ugly hatred is voiced in universities which used to be prestigious

משה רוט:      My fellow Jews, we know that you carry the burden of this terrible phenomenon

משה רוט:  I call upon you from our eternal holy city of Jerusalem: Stand strong

משה רוט:  We have a long history of prosecution and ridicule

משה רוט:  Yet we always stood strong with hope and benevolence

משה רוט:  Now is the time to stand together and look out for each other

משה רוט:  Now is the time to give your time, your kindness, your smile, or whatever resource you may have, to make your fellow Jew and fellow Jews feel better

משה רוט:          We say in the Haggadah on Pesach: שבכל דור ודור עומדים עלינו לכלותנו והקדוש ברוך הוא מצילנו מידם

משה רוט:  In every generation, someone stood up to annihilate us, but the holy one, blessed be his name, saved us

משה רוט:  That is what is going to happen again

משה רוט:  We will stand strong

משה רוט:      To our friends in the free world – I would like to thank those that have voiced their opinion, who have voiced their standing with Israel, with the Jewish people, against anti-Semitism

משה רוט:  And to those who haven’t yet voiced their opinion, haven’t yet voiced their clarity, I want to say that humanity has a test right now

משה רוט:  Every time there was anti-Semitism, there was moral corruption in its wake

משה רוט:  Please be aware, stand against anti-Semitism, voice your moral clarity

משה רוט:      It is not all dark

משה רוט:  On the Horizon, there is hope

משה רוט:  We have the resilience

משה רוט:  We hope and pray for the time when there will be no anti-Semitism anywhere in the world

משה רוט:  That day will come

משה רוט:  ובא לציון גואל

משה רוט:  Thank you very much

חנוך דב מילביצקי: תודה רבה, אדוני

חנוך דב מילביצקי:  ישיב על ההצעה השר יצחק שמעון וסרלאוף, בשם שר התפוצות והמאבק באנטישמיות, בבקשה

יצחק שמעון וסרלאוף: אדוני היושב-ראש, חבריי חברי הכנסת, מאז תחילת המלחמה נרשמה עלייה של כ-500% בהיקף כלל האירועים האנטישמיים בהשוואה לתקופה המקבילה אשתקד

יצחק שמעון וסרלאוף:  כשליש עד חצי מכלל האירועים האנטישמיים נרשמו בארצות הברית, בעיקר באזורי הריכוזים היהודיים, בדגש על אזור ניו יורק, פלורידה, שיקגו וקליפורניה, כאשר פעילויות אנטישמיות רבות נרשמו באוניברסיטאות ובמכללות

יצחק שמעון וסרלאוף:      מדינות בולטות נוספות בהקשר זה הן גרמניה, צרפת ובריטניה

יצחק שמעון וסרלאוף:  נרשמה עלייה משמעותית של כ-330% במספר האירועים האנטישמיים האלימים

יצחק שמעון וסרלאוף:  לצד זה נרשמה עלייה של כ-128% באירועי חילול, כ-660% באירועי הטרדה וכ-300% באירועי איום

יצחק שמעון וסרלאוף:       בכל הנוגע לשיח האנטישמי המקוון, מסקירת רשתות חברתיות נבחרות נרשמה עלייה של כ-400% בהשוואה ל-17 ימים שקדמו למלחמה ושל כ-340% בהשוואה לאותם התאריכים בחודש הקודם, מספרים גבוהים בהרבה בהשוואה למבצעים הקודמים כדוגמת שומר החומות, שאז עלו  היקפי האנטישמיות במרחב המקוון בכ-230%, ובחגורה שחורה בכ-30%

יצחק שמעון וסרלאוף:      על רקע העלייה בהיקפי האנטישמיות, פועל משרד התפוצות והמאבק באנטישמיות בכמה צירים מרכזיים

יצחק שמעון וסרלאוף:  ראשית, הוא מקים בימים אלו משל"ט לאומי למאבק באנטישמיות ברשת יחד עם כלל הגופים הממשלתיים הרלוונטיים, וכן עם גופים טכנולוגיים ואזרחיים

יצחק שמעון וסרלאוף:  בנוסף, המשרד פועל למיגון מבנים של קהילות יהודיות בתפוצות, לחיזוק החוסן של הקהילות ולאבטחתן

יצחק שמעון וסרלאוף:      לצד זאת, המשרד מעניק סיוע נקודתי לקהילות היהודיות המאוימות ביותר לטובת התמודדות הוליסטית עם תופעת האנטישמיות בצירי פעילות שונים

יצחק שמעון וסרלאוף:  המשרד אף מנטר באופן שוטף ויום-יומי אירועים אנטישמיים ומגבש תמונת מצב יום-יומית באשר להיקפי האנטישמיות ברחבי העולם על רקע המלחמה המשתקפת, בין היתר בדוח יומי שמפיץ המשרד, ובו נכללים אירועים בולטים: צעדים שנקטו ממשלות למיגור אנטישמיות, עדכונים על הפגנות אנטי-ישראליות בולטות והתראות על אודות איומים אנטישמיים המסכנים את ביטחון הקהילות

יצחק שמעון וסרלאוף:  כמו כן, המשרד פועל לחיזוק יכולתם של תלמידים בבתי ספר יהודיים ושל סטודנטים יהודים להתמודד עם העלייה בהיקפי האנטישמיות בציר הפדגוגי והנפשי תוך הנעה לפעולה, מתדרך כוחות ביטחון מקומיים במדינות יעד שבהן נרשמים איומים קונקרטיים נגד הקהילות, פועל להסרת תכנים ברשתות החברתיות ותומך ומלווה ארגוני חברה אזרחית הפועלים בתחום התודעה והמאבק באנטישמיות

יצחק שמעון וסרלאוף:       נותר לי עוד קצת זמן

חנוך דב מילביצקי: אין לך הגבלה

יצחק שמעון וסרלאוף: התחלנו לדבר על המאבק באנטישמיות

יצחק שמעון וסרלאוף:  אני רוצה להתייחס לשיח כאן בינינו, חברי הכנסת, השיח בעם

יצחק שמעון וסרלאוף:  אני חושב ש-7 באוקטובר נתן לנו איזושהי סטירת לחי למאבקים ולמחלוקות שהיו כאן לפני פרוץ המלחמה

יצחק שמעון וסרלאוף:  קיבלנו את המסר, ואני חושב שיש הרבה מה ללמוד והרבה לקחים להפיק, ובמיוחד כשאנחנו בתקופת מלחמה כשחיילינו, בנינו ובנותינו נמצאים בחזית, ואנחנו רוצים להשיג ניצחון, ואנחנו רוצים לחזק אותם

יצחק שמעון וסרלאוף:  לכן אנחנו צריכים לא רק לשים את המחלוקות בצד, אלא בעיקר לפעול, לחשוב ולדבר אחדות

יצחק שמעון וסרלאוף:       אנחנו יודעים – מובא במסכת פאה בירושלמי שבהיסטוריה של עם ישראל דורו של אחאב, אף על פי שהיו חוטאים, בגלל שהם היו מאוחדים, הם היו הולכים למלחמה ומנצחים; ואילו דורו של דוד, שהיו צדיקים – היו יוצאים למלחמה ונופלים

יצחק שמעון וסרלאוף:  אני חושב שיש אחריות של כל אחד ואחת כאן לדבר אחדות, להיות יחד מאוחדים מול האויב הרצחני העומד מולנו

יצחק שמעון וסרלאוף:  האמת היא שזה גם בשבילנו, זה לא רק כלפי חוץ; לרפא את הכאב הגדול שיש היום בעם, את השכול, את העצבות ואולי גם את הייאוש שאנחנו פוגשים כשאנחנו יורדים לשטח, כשאנחנו נפגשים גם עם המפונים וגם בלוויות ובניחומים

יצחק שמעון וסרלאוף:  זאת הבקשה שלהם מאיתנו, זה מה שמצופה מאיתנו כנציגי ציבור

יצחק שמעון וסרלאוף:       אתם יודעים מה, אני אפילו אביא עוד דוגמה

יצחק שמעון וסרלאוף:  אנחנו תכף מתקרבים לפרשיות של מצרים, שעם ישראל יורד למצרים, כ-70 נפש; לא נפשות – נפש, נפש אחת, מאוחדים

יצחק שמעון וסרלאוף:  פרעה מבין את זה

יצחק שמעון וסרלאוף:  הוא מבין שאנחנו מתרבים, והוא אומר: "הבה נתחכמה לו"

יצחק שמעון וסרלאוף:  מה זה "לו"? למה לא "להם"? כי גם שם – למרות שחז"ל אומרים שהיינו במ"ט שערי טומאה עדיין היינו "לו", כלומר היינו מאוחדים, היינו יחד

יצחק שמעון וסרלאוף:  הפתרון שהוא מציע כדי להפריד בינינו הוא: לכו תקוששו תבן בעצמכם

יצחק שמעון וסרלאוף:  לפי כמה פירושים שלמדתי בעבר, המטרה שלו, הוא רוצה שאנחנו נריב כשאנחנו מוצאים תבן

יצחק שמעון וסרלאוף:  כל אחד יגיד, זה שלי, זה שלי, תן לי, זה שלי

יצחק שמעון וסרלאוף:  אז הוא אומר, מצוין, שיריבו ביניהם, בוא נפריד ביניהם, כדי שיתחילו לריב אחד עם השני, וככה ננצח אותם - -     

טלי גוטליב: - - -     

יצחק שמעון וסרלאוף: - - ואפילו, אתם יודעים מה, בראשית בריאת העולם, דור הפלגה שרצו למרוד – טלי, תקשיבי

טלי גוטליב: לא, רגע, אדוני השר, כשאתה אומר "הבה נתחכמה לו", זה צמוד ל"פן ירבה"

יצחק שמעון וסרלאוף: נכון

טלי גוטליב: ברגע שאתה - - - מסוכסכים בינינו, אומר רש"י, הדבר הראשון הוא שזה יפגע בריבוי שלנו, ב - - - בגדילה שלנו כעם

טלי גוטליב:  רק רציתי להזכיר - - -     

יצחק שמעון וסרלאוף: נכון, תודה על החידוד, טלי

יצחק שמעון וסרלאוף:  אבל גם דור הפלגה, התחלתי להגיד קודם, גם הם תכננו למרוד במי שאמר: "והיה עולם" ו"כל הארץ הייתה שפה אחת ודברים אחדים", אז הקדוש ברוך הוא הפיץ אותם באומות ויצר את השפות, את העמים השונים ואת התרבויות

יצחק שמעון וסרלאוף:  אבל צריך לשאול, הקדוש ברוך הוא יכול בהבל פיו להוריד להם את המגדל – מה הבעיה? למה צריך לפזר אותם ולהפיץ אותם בין העמים? אז בעיניי הסיבה פשוטה היא שכשהם היו ב"שפה אחת ובדברים אחדים", הם היו מאוחדים; וכשיש אחדות, אין שום כוח בעולם שיכול לנצח אחדות

יצחק שמעון וסרלאוף:       אני חוזר למסר המרכזי שרציתי להעביר כאן: יש לנו אחריות בכנסת הזאת כנבחרי ציבור, והמשמעות המיידית המוחשית של האחדות הזאת מכריעה בשדה הקרב

יצחק שמעון וסרלאוף:  היא לא מן השפה ולחוץ, היא באמת מובילה לניצחונות, היא באמת מונעת אבדות

יצחק שמעון וסרלאוף:  יש לנו יכולת לעשות את זה אם כל אחד ייקח על עצמו את האחריות לאחדות הזאת

יצחק שמעון וסרלאוף:      אני חושב שהדברים ברורים ומובנים

יצחק שמעון וסרלאוף:  אני קודם כול לוקח את זה לתשומת ליבי

יצחק שמעון וסרלאוף:  אני לא בא לחנך פה אף אחד וגם לא בא להטיף פה לאף אחד

יצחק שמעון וסרלאוף:  זאת לא דרכי

יצחק שמעון וסרלאוף:  אני אומר את זה בעיקר לעצמי ואתם שומעים, וכל אחד ילמד ויפיק לקח לעצמו

יצחק שמעון וסרלאוף:  אני חושב שזה מה שמתבקש

יצחק שמעון וסרלאוף:       לפני שאני יורד, רק תוספת קטנה של השר שיקלי, שאני משיב בשמו

יצחק שמעון וסרלאוף:  הוא ביקש להוסיף לגבי הבקשה לקיים דיון בנושא הקמפוסים בוועדת חוץ וביטחון

יצחק שמעון וסרלאוף:  אז הוא מעדכן שאתמול התקיים דיון בוועדת המשנה של חבר הכנסת אלקין בהשתתפות כל הגורמים הממשלתיים וארגוני החברה האזרחית

יצחק שמעון וסרלאוף:  אם דווקא רוצים דיון בוועדה הראשית של אדלשטיין, אין התנגדות, רק יכול להיות שזה מיותר, ולכן הוא מציע שיתאמו את הדבר הזה

יצחק שמעון וסרלאוף:  שנדע ימים טובים יותר ובשורות טובות

חנוך דב מילביצקי: תודה

חנוך דב מילביצקי:  תעלה חברת הכנסת שרון ניר שביקשה ויש לה זכות, להגיב במשך דקה

חנוך דב מילביצקי:  לפני שחברת הכנסת ניר תגיד את דבריה – השר וסרלאוף, אני רוצה להודות לך על הדברים האלה

חנוך דב מילביצקי:  הם מאוד חשובים בעת הזאת

חנוך דב מילביצקי:  הייתי אתמול אצל משפחת טלאלקה והיום אצל משפחת דורן, שאיבדו בשבוע שעבר בעזה את בנם יוסף, חייל שייטת

חנוך דב מילביצקי:  שתי המשפחות האלה כאלה אצילות, כאלה מלאות אהבה לכל מי שבא לנחם אותן

חנוך דב מילביצקי:       חבר הכנסת ביטון, תקשיב, נראה לי שזה גם מדבר אליך

מיכאל ביטון: - - - עליי, אבל אתה - - -      

חנוך דב מילביצקי: אבל זה מתאים לך

חנוך דב מילביצקי:  דווקא מה שאני אומר עכשיו מתאים לך מאוד, תפור עליך

חנוך דב מילביצקי:  הנושא הזה, איפה הם נמצאים, ואיפה הילדים שלהם היו, האחדות, הרעות והאחווה שיש ביניהם ומה שהם חיים – הרבה פעמים לעומת מה שקורה פה יש פער בלתי נתפס

חנוך דב מילביצקי:  אף אחד לא אשם – וכולנו אשמים

חנוך דב מילביצקי:  לכן, כמו שאמרת, אדוני השר, אם כל אחד יקום בבוקר ויגיד, אחריותי עליי, איך אני דואג היום לדבר הזה, שלא נחרוג מאותו פרמטר של ויכוח – מותר להתווכח, ביקורת היא לא דבר הרסני, אבל במידה, ובלי לצאת מהגבולות

חנוך דב מילביצקי:  לזכור כל הזמן שבכל יום יש בינינו אנשים שמאבדים את היקר להם מכול

חנוך דב מילביצקי:  תודה

חנוך דב מילביצקי:       חברת הכנסת ניר, בבקשה

קריאה: אדוני היושב-ראש, לגבי הדיון

חנוך דב מילביצקי: אחריה, בסדר?      

שרון ניר: אדוני היושב-ראש, אדוני השר וסרלאוף, שהתייחס לנושא האנטישמיות, אני רוצה לומר דבר אחד

שרון ניר:  זאב ז'בוטינסקי אמר בעבר שהעולם נחלק לשני עמים – לאלו שרוצים לגרש את היהודים ולאלו שאינם רוצים לקבלם

שרון ניר:  זה פחות או יותר הסטטוס שמתחוור לנו, מה שידענו – שהאנטישמיות חיה ובועטת

שרון ניר:  הרי ידענו את זה 75 שנה, אבל מה שקרה ב-7 באוקטובר זה פשוט תופעה שזעקה ועלתה על גדותיה

שרון ניר:      ומה שאני רוצה לומר לנו, שמעבר לנתונים החשובים שהקראת, על כך שיש עלייה של 500% באירועים של אנטישמיות בעולם מאז המלחמה, בחודשיים-שלושה האחרונים – אני רוצה לומר גם שעל כל סרטון שאנחנו מתאמצים ומוציאים, שמציג את הזוועות ואת מה שקרה, יש 60 סרטונים של מבקשי רעתנו

שרון ניר:  זה מה שקורה, זו התופעה

שרון ניר:  לנו יש מחויבות מול קהילות בעולם, מול קהילות יהודיות בעולם, אדוני היושב-ראש

שרון ניר:  ולכן, אני רוצה לומר שסוגיית ההסברה של מדינת ישראל ושל היהדות היא סוגיה אסטרטגית

שרון ניר:  בסוף צריך להשקיע הרבה משאבים בהסברה הציונית, בהסברה הישראלית, ולהפיץ אותה, כי אנחנו מבינים מה קרה גם באוניברסיטאות, מה קורה לקהילות יהודיות בעולם

שרון ניר:  אנחנו צריכים לסמן את זה כסוגיה אסטרטגית עבורנו

שרון ניר:  תודה

חנוך דב מילביצקי: בהחלט, דברים נכוחים

חנוך דב מילביצקי:       אז אנחנו נצביע על העברת הנושא לדיון בוועדת הקליטה

קריאה: חוץ וביטחון

חנוך דב מילביצקי: חוץ וביטחון?     

קריאות: - - -     

חנוך דב מילביצקי: תיגש למיקרופון

חנוך דב מילביצקי:  בוא נעשה את זה מסודר

טלי גוטליב: למה בחוץ וביטחון? זה לא מתאים לחוץ וביטחון

סימון מושיאשוילי: אותם צעירים שהזכרתי בסקרים, ש-53% אומרים: לסלק את היהודים מארץ ישראל, ממדינת ישראל, ולתת אותה לפלסטינים, לדוגמה – הם יהיו המנהיגים בעוד 10–15 שנה בארה"ב ובמערב אירופה

טלי גוטליב: - - - ועדת העלייה והקליטה

טלי גוטליב:  למה בחוץ וביטחון?     

סימון מושיאשוילי: להערכתי, אלה דברים - - -     

חנוך דב מילביצקי: חבר הכנסת מושיאשוילי, אתמול היה דיון בוועמ"ש חוץ והסברה של ועדת חוץ וביטחון בנושא הזה, ולכן אני חושב שמה שנכון וראוי לעשות זה לקיים דיון בוועדת העלייה, הקליטה והתפוצות בנושא הזה

חנוך דב מילביצקי:  זה יהיה יותר נכון

טלי גוטליב: זה יותר מתאים

קריאות: - - -     

חנוך דב מילביצקי: מה אתה רוצה? אני, לא אכפת לי

חנוך דב מילביצקי:  מה אתה רוצה

סימון מושיאשוילי: בבקשה, אז נקיים את זה בוועדה הזו שהצעת

חנוך דב מילביצקי: העלייה והקליטה

חנוך דב מילביצקי:       טוב, חברי הכנסת, אנחנו נצביע על העברת הנושא לדיון בוועדת העלייה, הקליטה והתפוצות – הצבעה

חנוך דב מילביצקי: בעד ההצעה להעביר את הנושא לוועדה – עשרה 

חנוך דב מילביצקי: נמנעים – אין  

חנוך דב מילביצקי: בעד – עשרה, אין מתנגדים, אין נמנעים

חנוך דב מילביצקי:  אני קובע שהנושא יועבר לדיון בוועדת העלייה, הקליטה והתפוצות

חנוך דב מילביצקי:  תודה רבה

חנוך דב מילביצקי: הנושא הבא על סדר-היום – המלצת ועדת הכספים לקבל את בקשת הממשלה לדחות את המועד להגשת דוח הפרשים לכנסת

חנוך דב מילביצקי:  אני מזמין את חבר הכנסת פינדרוס, בשם יושב-ראש ועדת הכספים, להציג את המלצת הוועדה

חנוך דב מילביצקי:  בבקשה, חבר הכנסת פינדרוס

יצחק פינדרוס: אדוני היושב-ראש, חבריי חברי הכנסת, אני ארצה בראשית דבריי להתייחס לדיון הקודם במסגרת אותן עשר דקות המוקצות לי

יצחק פינדרוס:  יחד עם שרון ניר הייתי לפני כמה חודשים בארצות הברית, הרבה לפני 7 באוקטובר, וסיירנו באוניברסיטאות; סיירנו גם בקהילות, דיברנו על פדרציות

יצחק פינדרוס:  ואני חושב שבלט, לפחות לי, ואני חושב שגם לשרון, ואני חושב שהיא אמרה את זה בשיחת סיכום של אותו סיור שהיינו בו – הנושא של האנטישמיות בקמפוסים

יצחק פינדרוס:      ומשום מה, התחושה שלנו גם הייתה שההשקעה היא יותר בקהילות, ובקהילות ובקהילות, ופחות באותם סטודנטים שעומדים באמת במצב בלתי אפשרי

יצחק פינדרוס:  יושבים לך במרכז מנהטן קמפוסים עצומים, עם עשרות אלפי סטודנטים, 19,000, 23,000, 22,000, 30,000, ועומדים בצורה ממש הרואית, בלי כלים, בלי שעוזרים להם, בלי שאף אחד מסייע להם

יצחק פינדרוס:  אני לא אומר, יש דברים בשוליים, אבל באופן האמיתי הם מרגישים חשופים

יצחק פינדרוס:      ונכון, זה גם יצא החוצה מאוד מאוד עוצמתי אחרי 7 באוקטובר, הרגישו את זה

יצחק פינדרוס:  אבל אנחנו צריכים לדעת את זה, לשים לדבר הזה יותר משאבים, לשים לדבר הזה יותר שימת לב

יצחק פינדרוס:  והיו דברים ממש פשוטים, שלא עולים כסף אפילו, שהם ביקשו מאיתנו, ואני חושב שבקלות היה אפשר להיענות להם, והם עומדים באמת בחזית בלתי אפשרית

יצחק פינדרוס:      אז נכון, אני מאלה שמאמין שבסוף אין ליהודים מקום אחר בגלובוס חוץ מהארץ הזו, ופה כולם צריכים להיות

יצחק פינדרוס:  אבל עוד לא זכינו לקיבוץ גלויות מלא, ועוד יש יהודים שם, ואנחנו צריכים לא להזניח אותם, ולתת להם כלים וסיוע

יצחק פינדרוס:  וכמו שאמרתי, זה היה סיור, אני חושב שאז הייתי באופוזיציה או בקואליציה, אני כבר לא זוכר איפה הייתי אז, אבל כולנו, מכל הסיעות, הרגשנו שהאנשים האלה, הסטודנטים האלה, הצעירים האלה, חשופים בצורה בלתי רגילה לגילויי אנטישמיות, ואנחנו צריכים לעשות הכול בשביל לעצור את הדבר הזה

חנוך דב מילביצקי: אני חייב לחזק את דבריך, אדוני, ואני אוסיף לך אחר כך על זה זמן

חנוך דב מילביצקי:  אני הייתי אחרי 7 באוקטובר, וישבתי עם סנטורית שהיא יושבת-ראש הוועדה הבין-מפלגתית למלחמה באנטישמיות, והיא אמרה לי את הדבר המדאיג הבא – שהצעירים היהודים בקמפוסים היום במצב כזה שהרבה מהם שוקלים לוותר על יהדותם; לא רק להצניע – לוותר על יהדותם

גלעד קריב: - - -     

חנוך דב מילביצקי: אל תגיד לי לא, כי אני יודע מה אני שמעתי, חבר הכנסת קריב

יצחק פינדרוס: בסיור אמרו לנו את זה, שהרבה רוצים להסתיר את זהותם היהודית מרוב פחד

חנוך דב מילביצקי: לוותר על יהדותם בגלל זה

חנוך דב מילביצקי:  ולכן הדבר הזה הוא נכון לחלוטין

יצחק פינדרוס: הייתי במנהטן, שרון הייתה איתי, אמרו לנו שיש סטודנטים שפוחדים ומנסים להסתיר את זהותם היהודית בגלל הפחד, בגלל הפחד הזה הם מנסים להסתיר את זהותם היהודית, לצערי הרב

יצחק פינדרוס:      אדוני היושב-ראש, אני אגש לנושא שלשמו התכנסנו

יצחק פינדרוס:  אני אומר הודעה מראש – אני אומר את זה מכיוון שאני חבר קואליציה וחבר כנסת

גלעד קריב: אתה לא אוהב - - -     

יצחק פינדרוס: אני לא אוהב את מה שאני הולך להציג

יצחק פינדרוס:  אמרתי את זה בוועדה בגלוי

יצחק פינדרוס:  אני ממש לא אוהב את זה, אבל זו ההחלטה של הממשלה והחלטה של הכנסת, אז אני אכבד אותה

יצחק פינדרוס:      הריני מתכבד להציג בפני המליאה את המלצת ועדת כספים בעניין דחיית המועד להגשת דוח ההפרשים, בהתאם לסעיף 3א1(א1)(1) לחוק-יסוד: משק המדינה

יצחק פינדרוס:  בהתאם להוראות חוק-יסוד: משק המדינה – במאמר מוסגר, שהמדינה עברה עליו – בשנה שבה הונח חוק התקציב במועד מוקדם משישה חודשים לפני תחילת שנת התקציב, יחול מנגנון התכנסות ויוקצה תקציב התאמות שישמש את הממשלה במעבר בין שתי שנות התקציב

יצחק פינדרוס:  כמו כן, נקבע בחוק-היסוד כי במצב זה על הממשלה להגיש לכנסת בתקופה שבין 15 באוקטובר ל-1 בנובמבר דוח הפרשים לעניין קיום או אי-קיום הפרש הוצאות או הפרש גירעון הצפויים בשנת התקציב, אשר יכלול את התחזיות המעודכנות לגבי שנת התקציב

יצחק פינדרוס:      בעקבות מצב הלחימה והשלכותיו הכלכליות – תאמינו לי, אני לא מאמין שאני אומר את זה – הממשלה לא הגישה במועד שנקבע בחוק-היסוד, כאמור, את דוח ההפרשים, וביקשה בהצעת חוק ממשלתית לדחות את המועד האמור

יצחק פינדרוס:       ועדת הכספים קיימה דיון מקיף בנושא – זה נכון – שבסופו התקבלה הצעת חוק שבה נקבע בהוראת קבע כי במצב שבו מתרחש אירוע חריג ובלתי צפוי שיש לו השלכה פיסקלית משמעותית המשפיעה במישרין על הנתונים שבבסיס דוח ההפרשים, ובשל סמיכות האירוע והשפעותיו על מועד הגשת דוח ההפרשים לא ניתן להגיש במועד שנקבע בחוק-היסוד דוח הפרשים הכולל נתונים מעודכנים כנדרש, הממשלה תהיה רשאית – לפי הצעת שר האוצר, באישור הכנסת, לאחר שקיבלה את המלצתה של ועדת הכספים – לדחות את המועד להגשת דוח ההפרשים, ובהתאמה, את יתר המועדים שנקבעו בחוק-היסוד, ביחס לתוכנית המאזנת ולקיצוץ בתקציב, לתקופה אחת שלא תעלה על 50 ימים

יצחק פינדרוס:       ופה צריך להגיד מילה טובה על האופוזיציה, שהורידה עשרה ימים מהבקשה של הממשלה, שביקשה 60 יום

יצחק פינדרוס:      בהתאם לאמור, ביום 17 בדצמבר התקבלה החלטת ממשלה מס' 1148, שעניינה בקשת הממשלה לקבל את אישורה של הכנסת לדחות ב-50 ימים את המועד להגשת דוח ההפרשים

יצחק פינדרוס:  ועדת הכספים קיימה אתמול דיון בבקשת הממשלה, והחליטה להמליץ לכנסת לקבל את בקשת הממשלה, כך שיידחה המועד להגשת דוח ההפרשים לתקופה של 50 יום, ויוגש לכנסת לא יאוחר מיום 21 בדצמבר 2023

יצחק פינדרוס:      לאור האמור, אבקשכם, כחבר קואליציה וכנציג ועדת הכספים, לאשר את המלצת ועדת הכספים

יצחק פינדרוס:  זה אומר שמחר, בעזרת השם, אם הממשלה הפעם תקיים את החוק, תגיש לנו את דוח ההפרשים, ונוכל לדעת איפה אנחנו נמצאים

יצחק פינדרוס:       אני חייב לומר משפט אחד, אני כבר מסיים

יצחק פינדרוס:  לצערי הרב, עקב אי-הגשת אפילו טיוטה של דוח – הרי 7 באוקטובר היה שלושה שבועות לפני שהיה צריך להגיש את הדוח הזה

יצחק פינדרוס:  אם הממשלה הייתה מגישה, הרבה מהשיח הרב והרעל שהסתובב היה מתבסס על נתונים ולא מתבסס על דברים שהם לא נכונים

יצחק פינדרוס:  לצערי הרב, זה התבסס על המון המון נתונים לא נכונים במקום להתבסס על עובדות

יצחק פינדרוס:  אני מאוד מקווה, אדוני, שמחר– ככל שהכנסת תאמץ את החלטת ועדת הכספים – יוגש לנו הדוח, ונוכל לקיים דיון ענייני לגבי תקציב 2024

יצחק פינדרוס:  תודה רבה, אדוני

חנוך דב מילביצקי: תודה, אדוני

חנוך דב מילביצקי:  נעבור לדיון האישי

חנוך דב מילביצקי:  חברת הכנסת נעמה לזימי – לא נמצאת; חבר הכנסת עידן רול –לא נמצא; חבר הכנסת דן אילוז – לא נמצא

חנוך דב מילביצקי:  חברת הכנסת טלי גוטליב, בבקשה

טלי גוטליב: לרמטכ"ל הרצי הלוי מותר לדבר לשרים בזלזול

טלי גוטליב:  מותר לו להגיד לשר בישראל שיוצא נגד ההחלטה ההזויה, שלא לומר בזויה, בהקשרם של חיילים שאומרים שמע ישראל במסגד – אנחנו חושבים שההחלטה להדיח אותם היא החלטה פוגענית ומשפילה, שפוגעת בחוסנם של החיילים ובחוסנו של צה"ל, אבל מותר לרמטכ"ל לצעוק על השרים ולהגיד: אתה לא תאיים עליי, כן תאיים עליי

טלי גוטליב:  מותר לרמטכ"ל

טלי גוטליב:  ואני אומרת כאן, חובתי שלי - - -     

גלעד קריב: - - -     

חנוך דב מילביצקי: חבר הכנסת קריב, אנא

טלי גוטליב: חובתי שלי כחברת כנסת וכמי שאמונה על פיקוח הממשלה – ואני אזכיר מושכלת יסוד: הצבא סר למרות הממשלה, ולכן חובתי להעביר ביקורת במקום שצריך להעביר ביקורת

טלי גוטליב:  אני חיילת של עם ישראל, ואם אני חיילת של עם ישראל אני חיילת של לוחמינו ומפקדינו תמיד, ובזמן לחימה בטח ובטח

טלי גוטליב:  ואם אני חושבת שהחלטת הרמטכ"ל להורות לחיילים שלי לצבוע כתובות גרפיטי בעזה בעת לחימה, כתובות שכתוב עליהן "עם ישראל חי" ומגן דוד, ושולחים את חיילים שלי – תוך סיכון שלהם, אגב – לצבוע את כתובות הגרפיטי כשאנחנו יודעים שהאויב משקיף עליהם, מצלם אותם, והדבר הזה משפיל אותם, אז אני אגיד שזאת החלטה גרועה

טלי גוטליב:       וכשחושבים שלומר שמע ישראל במסגד – להדיח בגלל זה לוחמים ומפקדים, אני אומר שזאת החלטה גרועה, כמו שזאת הייתה החלטה גרועה שלך, אדוני הרמטכ"ל, לומר במוצאי שבת שעבר שהחיילים שלנו שהרגו בשוגג את החטופים עברו על נוהל הוראות פתיחה באש

טלי גוטליב:  זאת הייתה החלטה גרועה שלך לומר את זה, כי אתה עושה להם משפט שדה, עד כדי כך שקצין בגדוד 17 – שמתוך הגדוד שלו יצאו הלוחמים – העלה באינסטגרם שלו את התחושה הקשה שהוא מרגיש שעושים להם משפט שדה

טלי גוטליב:      אדוני הרמטכ"ל, אתה תשמור מכל משמר על כבוד חיילינו בשטח

טלי גוטליב:  ואני אגיד לך את זה גם אם כולם - -      

גלעד קריב: - - -     

חנוך דב מילביצקי: חבר הכנסת קריב, די

טלי גוטליב: - - גם אם כולם יגידו לי "איך את אומרת" ו"איך את לא אומרת"

טלי גוטליב:  אני חיילת של עם ישראל, ולכן אני אומרת לכם כך: אתמול בלילה – ואת זה אתם לא תשמעו כי עומק ה-deep state נשקף אלינו גם במלחמה, גם באופן שבו ניתנות הודעות דובר צה"ל

טלי גוטליב:  כמו שאמרתי לכם, כשמספרים שחיילינו פגעו בשיפא בחיילת מרציאנו, השם יקום דמה, זה נאמר רק כדי להצדיק אי-תקיפה של בתי חולים שהם מפקדות של טרור

טלי גוטליב:  אבל אתמול בלילה אף אחד לא סיפר לכם שארבעה חיילים בעזה, בחאן יונס – מחבל הרים דגל לבן והם נפצעו, הוא ירה לעברם

טלי גוטליב:  זה נוהל הפתיחה באש?      אז בואו אני אגיד לכם את הדבר הבא, ובזה אני אסיים – אני אבקש עוד עשר שניות מהיו"ר – תדעו לכם דבר אחד: אנחנו במלחמה

טלי גוטליב:  החיילים שלנו מבינים את זה, אבל הקונספציה לא השתנתה

טלי גוטליב:  וקחו דוגמה לקונספציה הבאה: עשרה ימים לפני הטבח הנוראי ראש מת"ק עזה אומר לנו כמה הכנסת הפועלים והדלק טובים ליציבות הביטחונית

טלי גוטליב:  אתם יודעים מה הוא אמר בימים האחרונים? בימים האחרונים הוא אומר אותו דבר - - -     

גלעד קריב: - - -     

חנוך דב מילביצקי: חבר הכנסת קריב, בבקשה

טלי גוטליב: אומר לנו את הדבר הבא: המלחמה שלנו לא מול אנשי עזה, המלחמה שלנו מול חמאס

טלי גוטליב:  כל מי שנמצא, כל עזתי שנמצא באזור הלחימה הוא לא בלתי מעורב; הוא מחבל והוא בן מוות

חנוך דב מילביצקי: חברת הכנסת גוטליב, נא לסיים

טלי גוטליב: ואנחנו צריכים לזכור לעודד את החיילים שלנו לשמור על עצמם מכל משמר, ולא להזהיר אותם כל הזמן מהוראות הזויות

טלי גוטליב:  חיילינו ומפקדנו, תודה לכם

טלי גוטליב:  אנחנו אסירי תודה ומרכיני ראש על האומץ שלכם, על הרוח האדירה שלכם ועל עוז הרוח

טלי גוטליב:  אני מבקשת לחזק אתכם

טלי גוטליב:  צר לי מפני המשפחות שחשות שיש איזשהו זלזול או זילות בחיילינו

טלי גוטליב:  הם ורק הם יביאו לנו את הניצחון ואת הגאווה הלאומית

חנוך דב מילביצקי: תודה

חנוך דב מילביצקי:  חבר הכנסת איימן עודה – לא נמצא

חנוך דב מילביצקי:  חברת הכנסת גלית דיסטל אטבריאן, בבקשה

גלית דיסטל אטבריאן: תודה

גלית דיסטל אטבריאן:  אדוני היושב-ראש, אתמול ראיתי את אחד הסרטונים הכי מרגשים שיצאו מהמלחמה הזו עד כה, וזה מאות חיילים, באמת מאות חיילים, עומדים באולם אחד ושרים שהם מאמינים באמונה שלמה בביאת המשיח

גלית דיסטל אטבריאן:  עכשיו, זה קצת מוזר, כי כמה שזה מרגש, ממש בקו מקביל, כל עיתון שנפתח, כל אולפן טלוויזיה שנצפה בו, כל מאמר ב"הארץ", בעצם מגדיר את האמונה במשיח – את האמונה היוקדת הזו והנצחית הזו של עם ישראל, את המשיחיזם, או המשיחיסטים – כסכנה הכי גדולה כרגע לקיום שלנו במדינה

גלית דיסטל אטבריאן:  לא משנה שזה מאוד מוזר שאנחנו מגדירים בעצם בעקיפין את החיילים שלנו – אלה שעושים ברכת הכוהנים בעזה, אלה ששרים לכבוד המשיח בעזה, אלה שמניחים תפילין בעזה – המשיחיסטים האלה, אלה שמתים בעזה ומגינים עלינו בעזה, הם בעצם הסכנה, כי הם משיחיסטים

גלית דיסטל אטבריאן:  לא משנה שזה מוזר שעם הנצח, שבמשך אלפי שנים הדבר היחיד שהחזיק אותו זו האמונה בביאת המשיח – פתאום האמונה הזו הופכת לקללה או לסכנה ממשית על קיום המדינה

גלית דיסטל אטבריאן:       אני רוצה להניח את הדברים המוזרים האלה בצד ולהתוודות: פעם היו לי משיחיים אחרים

גלית דיסטל אטבריאן:  פעם אני האמנתי במשיח שנקרא הקו הירוק

גלית דיסטל אטבריאן:  הלכתי לחנות כלי כתיבה, רכשתי טוש בצבע ירוק, קשקשתי קשקוש על המפה, וזה היה המשיח שלי

גלית דיסטל אטבריאן:  אחר כך המשיח שלי היה הסכמי אוסלו

גלית דיסטל אטבריאן:  המשיחים האלה היו משיחי שקר

גלית דיסטל אטבריאן:  המשיחיים האלה לא רק היו משיחי שקר – הם היו משיחים מסוכנים

גלית דיסטל אטבריאן:       ואני רוצה רגע להגן על המשיח של העם היהודי, על הקונספט שלו, ולתהות מה השתבש בנו כעם שהרעיון הנשגב הזה, המוסרי לאין-קץ הזה, הפרוגרסיבי הזה, שמביא המשיח היהודי, למה הוא כל כך נלעג? למה הוא כל כך מסוכן? אני רוצה לצטט את הנביא ישעיהו בחזון אחרית הימים, שאמר: "וכתתו חרבותם לאתים"

גלית דיסטל אטבריאן:  אני רוצה לצטט מנבואות המשיח: "לא ישא גוי אל גוי חרב ולא ילמדו עוד מלחמה"

גלית דיסטל אטבריאן:  המשיח שלי מצווה עליי לחלום על שלום

גלית דיסטל אטבריאן:  המשיח שלי מצווה עליי לייחל לאחווה בין העמים, כל העמים

גלית דיסטל אטבריאן:  המשיח שלי הוא נצחי

גלית דיסטל אטבריאן:       ואני רוצה לנצל את ההזדמנות הזו ולעמוד בכנסת ישראל 2023 ולומר בגאווה עצומה: אני, חברת הכנסת גלית דיסטל אטבריאן, מאמינה באמונה שלמה בביאת המשיח, וגם אם הוא מתמהמה אחכה לו בכל יום שיבוא, והוא יבוא במהרה, אמן

גלית דיסטל אטבריאן:  תודה רבה

חנוך דב מילביצקי: אמן

חנוך דב מילביצקי:  חברת הכנסת שלי טל מירון – לא נמצאת

חנוך דב מילביצקי:  חבר הכנסת חמד עמאר, בבקשה

חנוך דב מילביצקי:  רשימת הדוברים נעולה

חמד עמאר: אדוני היושב-ראש, חבריי חברי הכנסת, כבוד השר

חמד עמאר:  ראיתי שמסיעת הליכוד הגישו הצעת חוק שנוגעת לעדה הדרוזית – ברית החיים

חמד עמאר:  תגידו לי בליכוד, אתם לא מתביישים להביא הצעת חוק כזאת? אני אומר לך, אדוני היושב-ראש, להכיר בתרבות הייחודית של העדה הדרוזית, להכיר במועדים של החגים של העדה הדרוזית – זה חוק? זה חוק? זה חוק שמביאים אותו אחרי המלחמה הנוראה הזאת, אחרי התרומה האדירה של העדה הדרוזית - -      

חנוך דב מילביצקי: חוק פרטי, חמד

חמד עמאר: - - ולא מתביישים?     אתם לא מתביישים? קראתי את החוק הזה והתביישתי

חמד עמאר:  אמרתי: איך יכול להיות מצב כזה שמביאים חוק כזה? לזכור את החיילים שנרצחו

חמד עמאר:  הרי חייל דרוזי, חייל יהודי, מה זה משנה איזה חייל? זיכרון ייחודי לחייל הדרוזי? את זה אנחנו רוצים?      אנחנו רוצים תיקון של חוק הלאום ואת זה אנחנו נעשה

חמד עמאר:  שום חוק לא נקבל

חמד עמאר:  את הנייר שכתוב עליו החוק לא שווה, החוק הזה

חמד עמאר:  לא שווה את הנייר

חמד עמאר:  אני אומר לכם, יש פתגם בערבית שאומר: (אומר בערבית: תשרו אותו ותשתו את המים שלו

חמד עמאר: ) תקרעו את החוק כמו שאני קורע אותו עכשיו

חמד עמאר:  הוא לא יעבור כאן בכנסת

חנוך דב מילביצקי: אדוני, אדוני, זה לא יהיה

חנוך דב מילביצקי:  לא תהיה ההתנהגות הזאת פה

חנוך דב מילביצקי:  לא תהיה ההתנהגות הזאת פה

חמד עמאר: חבל שמביאים חוק כזה

חנוך דב מילביצקי: אדוני, שב בבקשה במקום ואני מבקש ממך שלא תעשה דבר כזה יותר

חמד עמאר: בושה

חנוך דב מילביצקי: אתה לא מוסיף כבוד לאף אחד בצורה הזאת, לא למגזר שלך ולא לאף אחד

חנוך דב מילביצקי:  לאף אחד זה לא מוסיף כבוד ההתנהגות הזאת

גלעד קריב: - - - שוויון

חנוך דב מילביצקי: אף אחד

גלעד קריב: שוויון, אתה יודע מה זה שוויון?     

חנוך דב מילביצקי: חבר הכנסת קריב, תודה לך

חמד עמאר: תקרא את החוק הזה ותתעצבן יותר ממני

חנוך דב מילביצקי: חבר הכנסת עמאר, אני קורא אותך לסדר בפעם הראשונה

חמד עמאר: אתם עושים ייחודי לחיילים

חמד עמאר:  מה זה?     

חנוך דב מילביצקי: אני קורא אותך לסדר בפעם השנייה

חמד עמאר: אני יוצא, אני יוצא

חמד עמאר:  אל תוציא אותי, אני יוצא כבר

גלעד קריב: - - - המילה שוויון - - -      

חנוך דב מילביצקי: חבר הכנסת יוסף עטאונה – אינו נוכח

חנוך דב מילביצקי:  חבר הכנסת אבי מעוז, בבקשה

אבי מעוז: אדוני היושב-ראש, כנסת נכבדה, מאז המתקפה הזוועתית בשמחת תורה והאירוע המזעזע, חסר התקדים בתולדות המדינה, של חטיפת מספר כה גדול של חיילים ואזרחים, ובהם נשים, טף וקשישים, נמצאות משפחות החטופים במוקד השיח הציבורי והתקשורתי

אבי מעוז:  סבל המשפחות הוא נורא, בוודאי כשמדובר בטרגדיות כמו זו עם החטופים שנורו בשוגג על ידי חיילי צה"ל

אבי מעוז:       המחשבות על תינוקות וילדים בשבי מטריפה כל בעל רגש בריא

אבי מעוז:  אבל החטופים הללו הם לא רק חטופים של המשפחות הפרטיות, אלא גם, ובמיוחד, של מדינת ישראל

אבי מעוז:  הם הרי לא נחטפו בגלל שם המשפחה או מקום המגורים שלהם

אבי מעוז:  לחטיפה אין קשר לדעותיהם ולערכיהם

אבי מעוז:  הם נחטפו מסיבה אחת ויחידה: בגלל היותם בני המדינה היהודית

אבי מעוז:  זה לא עניין פרטי

אבי מעוז:  כולנו משפחה אחת, משפחת החטופים

אבי מעוז:       גם במובן של ערבות ההדדית שיש בעם ישראל אבל גם במובן זה שמדובר באירוע לאומי

אבי מעוז:  אף אחד לא שאל אותי אם אני מעוניין שילדיי ייכנסו לעזה ויילחמו שם נגד אויב אכזר

אבי מעוז:  הם חיילים של המדינה

אבי מעוז:  גם החטופים הם של המדינה, בדיוק כפי שהילד של כל אחד מאיתנו שיצא למלחמה הוא בן של כל אחד מעם ישראל; הוא בן של עם ישראל כולו

אבי מעוז:  כך גם כל אותם אחינו ואחיותינו שבשבי בעזה

אבי מעוז:  כאשר אתם נלחמים נגד אויבים אכזריים כמו סנוואר וחבר מרעיו, שאצלם בני אדם ואפילו בני עמם הם רק קלפים כדי להשיג את מטרותיהם המזוויעות, צריך להילחם נגדם ולהמשיך את המתקפה ואת התמרון הקרקע בשיא התקיפות והעוצמה

אבי מעוז:       לכן, בבואנו למשא ומתן צריך להשליט את המוח על הלב; את השכל על הרגש

אבי מעוז:  חובתם של המנהיגים המדיניים והצבאיים לפעול כנגד אויבינו מבקשי רעתנו, אך ורק מתוך שכל קר וצלול, מבלי להתחשב בשום כאב פרטי ואישי של משפחה של חלל או של חטוף

אבי מעוז:  לא משום אדישות ואי-אכפתיות, חלילה, אלא מתוך החשבון הכללי וגודל האחריות הלאומית

אבי מעוז:  רק אם נצליח להתמלא בגבורה ובתקיפות בלתי מתפשר כלפי האכזריות החמאסית, במטרה למחות אותה מעל פני האדמה, נוכל בעזרת השם, להביא בשלום את כל החטופים, ולהגיע לניצחון המיוחל ולהשמדת החמאס

אבי מעוז:  תודה

חנוך דב מילביצקי: תודה אדוני

חנוך דב מילביצקי:  חבר הכנסת קריב, בבקשה

גלעד קריב: אדוני היושב-ראש, כנסת נכבדה, אדוני השר, מן המפורסמות בבית הזה שהשר לביטחון לאומי איתמר בן גביר לא שירת בצבא ההגנה לישראל – לא מכיוון שהוא ביקש להיות אברך שתורתו אומנותו, אלא מכיוון שתורתו ואומנותו הייתה להפוך דוכנים בשוק בחברון, להעריץ את הרוצח ברוך גולדשטיין, לאיים על שרים ועל ראש ממשלה שנרצח, להשחית רכוש מדינה, להסית לגזענות ולפעול במסגרת תנועה שהוגדרה ארגון טרור

גלעד קריב:       אבל הינה, אתמול בערב למדנו שגם מי שלא לבש את מדי צה"ל יום אחד בחייו, מכיר היטב מנהגים מפוקפקים מההווי הצבאי

גלעד קריב:  כך, השר הכושל לביטחון הלאומי החליט לעשות אתמול זובור

גלעד קריב:  למי? לרמטכ"ל

גלעד קריב:  מתי? בעיצומה של מלחמה

גלעד קריב:  איפה מכל המקומות? בקבינט הביטחוני

גלעד קריב:  וכמיטב המסורת המפוקפקת, אחרי הזובור רצים לספר לחבר'ה, להדליף לעיתונות, ללכלך על הרמטכ"ל ועל מפקדי הצבא הבכירים ולעזאזל הכול

גלעד קריב:       רוח הלכידות בצבא ובחברה הישראלית, רוח הקרב של המפקדים הבכירים, האמון ביכולת של הקבינט לקיים דיון חשאי וענייני

גלעד קריב:  כי אם על כף המאזניים האחת קמפיין הבחירות של בן גביר ועל הכף השנייה ביטחון המדינה, הבחירה של בן גביר ברורה – קמפיין, קמפיין, קמפיין

גלעד קריב:  זה מה שהדריך אותו בהתנהלות החצופה וחסרת הסמכות שלו מול קצין מג"ב, שהושעה על ידי מפקדיו, וזו ההתנהגות של האיש הזה כשהוא יושב בקבינט מול הרמטכ"ל

גלעד קריב:       כמו בכל סיפור על חבורה מחוללת הרס, למנהיג יש להקת מעודדים ומעודדות – שוליות, שקופצות לעזרת הבריון השכונתי

גלעד קריב:  ראשונה לקפוץ היא עוד שרה כושלת, שעונדת על כתפיה דרגות של תת-אלוף במילואים

גלעד קריב:  דוברת צה"ל לשעבר, שמדליפה דברי רהב וגסות כלפי הרמטכ"ל

גלעד קריב:  לאיתמר בן גביר אין דרגות על הזרוע ובטח שלא על הכתף

גלעד קריב:  את השרה מירי רגב, לא ראויה יותר לדרגות שלך

גלעד קריב:       ואחרי שרת התחבורה, שמסרבת להפעיל תחבורה ציבורית בשבת לטובת חיילי הסדיר והמילואים, מחרה מחזיק גם שר המשפטים

גלעד קריב:  הוא יודע היטב מי ביקש מצה"ל להכין עבודת מטה על היום שאחרי ועל אזורי החיץ, אבל הרבה יותר קל לתקוף את הרמטכ"ל מאשר את ראש הממשלה – זה שאפשר לך להשתולל במשך עשרה חודשים, ולגרור את החברה הישראלית כולה לטרוף מערכות

גלעד קריב:  חבורה גסת רוח וחסרת אחריות; וכפי שלמדנו מדוח המבקר על מחדלי הטיפול במפונים, גם כושלת וחסרת יכולות ביצוע

גלעד קריב:       משפט אחרון, אדוני

גלעד קריב:  שמענו אתמול שראש הממשלה עסוק בימים האלה בשאלת שמה של המלחמה הנוראית הזו

גלעד קריב:  הוא מחפש שם שיסתיר את עוצמת המחדל והאסון

גלעד קריב:  מישהו הציע לו את השם מלחמת בראשית

גלעד קריב:  זה לא יעזור לו

גלעד קריב:  הציבור כבר העניק למלחמה הזאת את הכינוי הראוי, מלחמת המחדל או מלחמת ההפקרה

גלעד קריב:  אבל אם כבר ראש הממשלה שלנו וחברי הקבינט שוקלים שמות מהפרשה הראשונה של התורה, אז גם לי הקטן יש הצעה לשם אחרי מה שאנחנו רואים כאן 72 ימים: מלחמת התוהו ובוהו

גלעד קריב:  תודה, אדוני

חנוך דב מילביצקי: תודה

חנוך דב מילביצקי:  חברת הכנסת יוליה מלינובסקי – לא נמצאת; חבר הכנסת רם בן ברק – לא נמצא

חנוך דב מילביצקי:  חבר כנסת אושר שקלים

חנוך דב מילביצקי:  בבקשה

מירב בן ארי: - - -     

חנוך דב מילביצקי: גברתי, גברתי, אנא

חנוך דב מילביצקי:  חבר הכנסת קריב

מירב בן ארי: אל תדאג, אנחנו - - -     

חנוך דב מילביצקי: לא מטפלים, אני פשוט רוצה שהוא ידבר

חנוך דב מילביצקי:  בבקשה, חבר הכנסת שקלים

שקלים: אדוני היושב-ראש, חבריי חברי הכנסת, השבוע זכיתי לארח בלשכתי את נציגי המשפחות השכולות מפורום הגבורה, בהם משפחת שני, בנבנישתי, שמיר, שאיבדו באמת את היקר להם מכול על הגנת המולדת

שקלים:  בקשתם הפשוטה היא אחת – שנפילת חיילנו הקדושים לא תהיה לשווא

שקלים:  ולפיכך, אסור לנו לעצור את המלחמה עד להשלמת המשימה, שפירושה הכרעה מוחצת וחיסולו של החמאס בעזה

שקלים:  כדברי חברי הפורום, זו צוואת הנופלים וזו חובתנו למען החיים

שקלים:       אני נחשף בימים האחרונים לכל מיני שמועות, כל מיני חצאי פרסומים תקשורתיים על סוגים של הפסקות אש, צמצום כוחות, חזרה של אוכלוסיית האויב לכיוון צפון הרצועה מתוך כל מיני אינטרסים בין-לאומיים ולחצים כאלה ואחרים

שקלים:  אז ברור לי שישנם באמת הרבה אילוצים, ומדינת ישראל לא פועלת בחלל ריק, וישנם הרבה גורמים ולחצים

שקלים:  וברור לי שהמערכה היא רב-זירתית ויכולה להשתנות גם כל שעה

שקלים:  אני פונה מכאן לראש הממשלה, מר בנימין נתניהו: אני מחזק את עמידתך האיתנה וקורא לך להמשיך ולהילחם בלי למצמץ, יהיה המחיר המדיני אשר יהיה

שקלים:  אני סומך עליך

שקלים:  העם רובו ככולו מאחוריך

שקלים:  חיילינו במוטיבציית שיא, חדורי מטרה, וזו הזדמנות היסטורית וחד-פעמית להכריע ולעצב את המזרח התיכון מחדש, למען שגשוג ושלום אמיתי בעתיד

שקלים:      אני פונה גם לכל מי שמפנטז על הבאת נציגי הרשות הפלסטינית לעזה בדרך כזו או אחרת: תשכחו מזה

שקלים:  אסור להחליף את הנאצים מהחמאס בנאצים של הפת"ח שבראשם עומד מכחיש השואה, המחבל מנסור עבאס, שאף היה אחד ממתכנני רצח י"א הספורטאים במינכן 1972

אחמד טיבי: מנסור עבאס הוא חבר כנסת

שקלים: מחמוד, סליחה, אתה צודק, צודק, מחמוד

שקלים:  מחמוד עבאס, מכחיש השואה

שקלים:  צודק

שקלים:  מקבל את התיקון

נעמה לזימי: - - -     

שקלים: חברי הכנסת, יש לאמץ את עקרונות פורום הגבורה, כדבריו של דוד המלך: "ארדפה אויבַי ואשמידֵם ולא אשוב עד כַּלותם"

שקלים:  זו תהיה הנחמה שלהם ושלנו כאומה

שקלים:  בעזרת השם, נמשיך ביחד עד הניצחון

חנוך דב מילביצקי: תודה

חנוך דב מילביצקי:  חברת הכנסת שרון ניר – לא נמצאת

חנוך דב מילביצקי:  חברת הכנסת צגה מלקו

חנוך דב מילביצקי:  בבקשה

צגה מלקו: אדוני היושב-ראש, כנסת נכבדה, מאז 7 באוקטובר עם ישראל עובר ימים קשים

צגה מלקו:  הציבור הישראלי עד היום לא התאושש – במיוחד המלחמה הארורה, והמחבלים שרצחו, שרפו, אנסו, וחטפו את אזרחינו

צגה מלקו:  השבוע מדובר כבר על 129 חטופים שעוד לא חזרו

צגה מלקו:  כולנו מתפללים ומחכים להם שיחזרו הביתה

צגה מלקו:  כולנו רוצים לראות אותם כאן

צגה מלקו:  אבל יש לנו עוד חטופים בעזה: הדר גולדין, אורון שאול, הישאם, אברה מנגיסטו, שהרבה שנים נמצאים בעזה

צגה מלקו:  במאבק שאנחנו רואים היום בציבוריות הישראלית אנחנו לא רואים את התמונות שלהם

צגה מלקו:  התמונות שלהם לא מופיעות

צגה מלקו:  אני מאמינה שנעשה מאמץ להחזיר אותם הביתה, אבל התודעה הזאת – לא רואים את התמונות שלהם בכל מקום

צגה מלקו:      אני חושבת שזה לא ערכי, וזה לא אתי

צגה מלקו:  חייבים לראות אותם

צגה מלקו:  הרבה מאוד שנים הם בשבי

צגה מלקו:  איך יכול להיות שאנחנו נשכח אותם? וככל שהזמן עובר אנחנו לא חושבים עליהם

צגה מלקו:  גם להם יש משפחה

צגה מלקו:  המשפחות שלהם לא ישנים כבר הרבה מאוד שנים

צגה מלקו:  לכן, אני חושבת שחייבים לזכור אותם

צגה מלקו:  חייבים לשים את התמונות שלהם בתודעה הציבורית

צגה מלקו:  לתודעה יש משמעות

צגה מלקו:  אם אנחנו לא נשים את התמונות שלהם עם שאר החטופים, עם 129 החטופים – כולנו מתפללים שיחזרו הביתה

צגה מלקו:  חייבים לראות את התמונות של ארבעתם בכל פינה, בכל מקום

צגה מלקו:       אני בקשר הדוק עם משפחתו של אברה מנגיסטו

צגה מלקו:  כמעט על בסיס יומי אני מדברת עם אימא שלו

צגה מלקו:  המצב הבריאותי מידרדר

צגה מלקו:  גם מצבו הבריאותי של אביו מידרדר

צגה מלקו:  המשפחה שבורה

צגה מלקו:  מעל תשע שנים מחכים, ואף אחד לא שמע עליו

צגה מלקו:  אבל היום כשאני מסתכלת על הדר גולדין, אורון שאול, הישאם ואברה מנגיסטו – התמונות שלהם חסרות

צגה מלקו:  אפילו בכנסת – תסתכלו על התמונות של החטופים

צגה מלקו:  נמצאות 129 תמונות, אבל שכחנו את ארבעתם

צגה מלקו:  תסתכלו, חבריי חברי הכנסת

צגה מלקו:       לכן אני מבקשת מכולם: אברה מנגיסטו, אורון שאול, הישאם, הדר גולדין – לא רואים בכל מקום

קריאה:   - - -      

צגה מלקו: תסתכלי, תפתחי אפילו את האתר וכל מיני אתרים חדשותיים, בכל פינה לא רואים אותם

צגה מלקו:  מה פתאום שנשכח אותם? לכן, אני אומרת לך חברתי, חייבים שגם בתודעה הציבורית לא נשכח אותם

צגה מלקו:  תודה רבה

חנוך דב מילביצקי: תודה רבה, חברת הכנסת מלקו

חנוך דב מילביצקי:       לפני שנמשיך, חבר הכנסת טיבי, אני רוצה להגיד שלום, ולהכיר תודה לקבוצה מזק"א שנמצאת ביציע

חנוך דב מילביצקי:  תודה רבה רבה לכם על מה שאתם עושים, מכל הלב של כולנו – עבודת קודש

חנוך דב מילביצקי:  אנחנו מעריכים אתכם

חנוך דב מילביצקי:  מוקירים אתכם

חנוך דב מילביצקי:  תודה רבה רבה

חנוך דב מילביצקי:      (מחיאות כפיים)     

חנוך דב מילביצקי: אפשר

חנוך דב מילביצקי:  אפשר למחוא כפיים

חנוך דב מילביצקי:  חבר הכנסת טיבי

חנוך דב מילביצקי:  בבקשה

אחמד טיבי: מכובדי היושב-ראש, רבותיי חברי הכנסת, בשבת קבוצה של תושבים פלסטינים מעזה, נוצרים, מצאו מקלט בכנסיית המשפחה הקדושה בעזה

אחמד טיבי:  שתיים מהנשים, אימא – נאהידה אנטון אום עימאד, היא מעל 80, והבת שלה סאמר, מעל 50, נורו ונהרגו על ידי צלף של צה"ל, צלף, בין כותלי הכנסייה והמנזר

אחמד טיבי:       בהתחלה לא הייתה תגובה, לא של צה"ל, לא של הדוברים הישראלים, ואז האפיפיור, בדרשה שלו מול כל העולם, גינה את מה שקרא לו רצח על ידי sniper, על ידי צלף, וקרא לזה טרור

אחמד טיבי:  כך עשו גם הארכיבישופים מכלל אירופה – אירלנד, איטליה, שר החוץ של איטליה התבטא בנושא

אחמד טיבי:  ואז שמעתי תגובה של מישהי שהיא סגנית ראש העיר ירושלים, אני לא זוכר את שמה

אחמד טיבי:  בריאיון שואל אותה המראיין באנגלית, ואז היא אומרת לו: אבל אין נוצרים בעזה

אחמד טיבי:  ואז הוא חוזר ואומר: יש נוצרים, ושתיים מהם, אום עימאד והבת שלה, סאמר, נורו ונרצחו, והאפיפיור גינה זאת

אחמד טיבי:  היא אומרת: אבל אין כנסיות

אחמד טיבי:  אז נאמר לה שאולי בגלל שפגעו והרסו שלוש כנסיות, לצד 300 מסגדים

אחמד טיבי:  זה היה כל כך מביך, גם ההתכחשות לאירוע עצמו

אחמד טיבי:  גם יושב-ראש ועדת החוץ והביטחון התבטא ואמר: לא יעלה על הדעת שהיה מקרה כזה

אחמד טיבי:  אתמול פתאום יש תגובה של צה"ל באנגלית, שאום עימאד, בת ה-80, אישה פלסטינית נוצרייה, והבת שלה, סאמר, חשודות שתצפתו על כוחות צה"ל

אחמד טיבי:  איזה טירוף, איזה שקר, איזה הסבר עקום למעשה נורא, שהאפיפיור קרא לו טרור, ובצדק

אחמד טיבי:  לצלוף בשתי נשים? עכשיו, מה זה מוכיח, שפוגעים בכנסיות לצד מסגדים? שהמלחמה או המאבק הוא לא בין ישראל לחמאס אלא בין ישראל לכלל העם הפלסטיני, נגד כל עזה, נגד כלל העם הפלסטיני, גם בגדה המערבית, ששם לא חמאס הוא השלטון

חנוך דב מילביצקי: רק תסיים, אדוני

אחמד טיבי: אני מבקש יחס דומה לקבוצת הרוב

חנוך דב מילביצקי: לכן לא חתכתי אותך, אמרתי רק תתכונן לסיום

אחמד טיבי: אז לשאוף לסיום, לשאוף לסיום

אחמד טיבי:  אני לא אאריך

אחמד טיבי:       הנקודה השנייה שבה מתקשרים קציני מודיעין או שב"כ או צבא, לעיתונאים שמשדרים כל הזמן בלייב מעזה, את חיי עזה, את החיים, את המצוקה, את המציאות היום-יומית, ומאיימים עליו או על אבא שלו למשל, שאם הוא לא יפסיק הוא יחוסל או שהשכונה תופצץ

אחמד טיבי:  למשל, זה מה שאמרו לאחמד א-ג'עפראווי, למעתז עזאיזה, לאנאס א-שריף, למואם שראפי

אחמד טיבי:  חלקם – הבית שלו הופצץ ואבא שלו נהרג

אחמד טיבי:  עיתונאים

אחמד טיבי:  עיתונאים, לא חמושים

אחמד טיבי:  חמושים באייפון ובמצלמה

אחמד טיבי:  וואיל דחדוח, אל-ג'זירה – אשתו, הבית שלו הופצץ

חנוך דב מילביצקי: חבר הכנסת טיבי, נא לסיים

אחמד טיבי: סאמר אבו דקה מאל-ג'זירה נורה על ידי צלפים ליד בית חולים, ונשאר לדמם שש-שבע שעות עד שנפטר

אחמד טיבי:  כנראה שמכוונים לעיתונאים של אל-ג'זירה, ושאר העיתונים

אחמד טיבי:  כמעט 90 עיתונאים נהרגו

חנוך דב מילביצקי: חבר הכנסת טיבי

אחמד טיבי: זה דבר חמור שמחזק את מה שאני אומר: שהמלחמה היא לא בין ישראל לחמאס, אלא כמו שאמרו רבים מחברי הכנסת כאן או משרי הממשלה – לשטח את עזה, אין חפים מפשע מעזה

אחמד טיבי:  יכול להיות שצה"ל ממלא אחר הוראות של ערוץ 13: להרוג 100,000, 200,000

אחמד טיבי:  תודה רבה

חנוך דב מילביצקי: חבר הכנסת טיבי, תודה

אחמד טיבי: אתה רוצה משהו?     

חנוך דב מילביצקי: לא

חנוך דב מילביצקי:  שתסיים

חנוך דב מילביצקי:      חברת הכנסת מירב בן ארי, ואחריה – חברת הכנסת לזימי

מירב בן ארי: תודה, אדוני היושב בראש

מירב בן ארי:  כנסת נכבדה, אנחנו נמצאים בעולם הפוך, עולם מוזר, עולם כאוטי

מירב בן ארי:  סיפור שהיה כך היה: שר לביטחון לאומי הגיע אתמול לקיבוץ ניר עוז

מירב בן ארי:  אף אחד מחברי הקיבוץ לא הזמין אותו, אף אחד לא ביקש שהוא יבוא לבקר, ולמרות זאת הוא הגיע

מירב בן ארי:  מותר לו, הוא שר, הוא יכול לבוא לבקר

מירב בן ארי:  מותר לו

מירב בן ארי:  שרים יכולים להגיע לכל מקום שהם רוצים

מירב בן ארי:  אבל כמובן, הוא לא הוזמן

מירב בן ארי:  בכניסה חיכה לו תושב המקום שביקש למחות על ההגעה למקום

מירב בן ארי:  בכל זאת, זה קיבוץ שלדעתי, שילם את המחיר הכבד ביותר על מחדלי השבת השחורה – נראה לי, אם אני משווה לכל מה שקרה מסביב

מירב בן ארי:  בסרטונים שרואים, רואים שהאזרח זועק לעבר רכב השר, בעוד שני שוטרים מזיזים אותו הצידה, שלא יפריע לשיירה

מירב בן ארי:  עכשיו, בעולם נורמלי, היה השר עוצר את השיירה, יוצא מהרכב ומדבר

יצחק שמעון וסרלאוף: - - -      

מירב בן ארי: עכשיו, אני אגיד לך עוד משהו, כי גם ראיתי אותך אז בסורוקה, זוכר, ב-8 באוקטובר?      

יצחק שמעון וסרלאוף: - - -      

מירב בן ארי: נפגשנו בסורוקה, וסרלאוף, ב-8 באוקטובר, והיו שם אנשים שאהבו אותך ואנשים שפחות

מירב בן ארי:  אבל לפחות, צריך לומר, לא פחדת והתעמת

מירב בן ארי:  ואם תושב של ניר עוז עומד בכניסה לקיבוץ, יצא השר מהשיירה, לא ישלח שוטרים להזיז אותו, אלא הוא ישלח, ראיתי את הסרטון - - -      

יצחק שמעון וסרלאוף: זה לא קשור לשר, קשור לאבטחה

מירב בן ארי: תאמין לי, כשאני עולה לדבר על התנהגות - - -      

יצחק שמעון וסרלאוף: זה לא הוא מנהל את זה

יצחק שמעון וסרלאוף:  את יודעת את זה שזה קשור לאבטחה

יצחק שמעון וסרלאוף:  זה לא קשור לשר, הוא נמצא בתוך רכב

מירב בן ארי: יש לי שאלה - - - ואם השר ירד - - -      

יצחק שמעון וסרלאוף: הוא בתוך שיירה

מירב בן ארי: ואם השר ירד מהשיירה וידבר עם התושב, וגם אם הוא יצעק עליו - - -      

יצחק שמעון וסרלאוף: את מתארת סיטואציה לא נכונה

יצחק שמעון וסרלאוף:  זה לא שהוא פגש אותו בתוך ניר עוז וצעק עליו

יצחק שמעון וסרלאוף:  הוא היה בתוך רכב, בתוך שיירה

מירב בן ארי: נו, ראיתי, ראיתי

יצחק שמעון וסרלאוף: את יודעת שיש מקרים מסוימים – שאפילו אני רציתי לדבר עם מפגינים והאבטחה שלי אמרה לי: אנחנו לא מאפשרים לך להתקרב כי יש נהלים של אבטחה

מירב בן ארי: אתה יודע, יש לי תחושה – תן לי את הזמן כי אנחנו פה מפטפטים ועוד לא סיימתי את הנאום

יצחק שמעון וסרלאוף: יש לך חצי דקה

מירב בן ארי: לא, אין לי חצי דקה כי אתה מדבר כבר שתי דקות

יצחק שמעון וסרלאוף: סליחה

מירב בן ארי: אני רק רציתי להגיד לך שיש לי תחושה שאתה היית יורד מהשיירה

מירב בן ארי:  זהו, עזוב, עכשיו תן לי את הדקה וחצי

מירב בן ארי:  בוא נגיד שבעולם נורמלי השר היה יורד, מדבר עם התושב, אולי סופג צעקות, מרכין ראש ומקשיב

מירב בן ארי:  בכל זאת, זה הבית של - - -     

יצחק שמעון וסרלאוף: דרך אגב, הוא קיבל צעקות והוא הקשיב

מירב בן ארי: לא, הוא לא הקשיב

חנוך דב מילביצקי: אדוני השר, אנא

מירב בן ארי: אני לא יכולה ככה לדבר

חנוך דב מילביצקי: בסדר, את צודקת

מירב בן ארי: כי זה הבית שלהם והוא צריך לצאת ולדבר איתם

מירב בן ארי:  ומילא שמותר לו לבקר את מי שהוא רוצה והוא לא מתאם עם אף אחד מהקיבוץ

מירב בן ארי:  אני, כשהגעתי לכפר עזה ובארי, דיברתי עם אנשים בקיבוץ, אמרתי שאני באה

מירב בן ארי:  אבל הוא מפחד

מירב בן ארי:  הוא מפחד להתעמת עם משפחות של חטופים ועם מפונים, ואת האומץ שלו הוא שומר לעימותים עם אנשים שלא יכולים לענות לו או שחייבים לענות לו בנימוס, כמו נגיד הרמטכ"ל, שחייב לענות בנימוס כי הוא יושב בתוך הקבינט

מירב בן ארי:  והוא ניסה להסביר שם בתוך הדיון בקבינט – לא ראיתי קבינט כזה, שכל היום מדליפים ממנו בלי הכרה – בא בסך הכול הרמטכ"ל וניסה להסביר שהחיילים חרגו מפקודות ומערכי צה"ל

מירב בן ארי:  אבל מה הוא מבין בפקודות? מה הוא מבין בערכי צה"ל? איך הוא יבין בזה? הוא מעולם לא שירת בצבא

מירב בן ארי:  הדבר הכי קרוב לצבא זה המדים טקטיים שהוא קיבל ממג"ב כשהוא עשה סיור שם עם המשטרה

מירב בן ארי:       יש עניין מאוד ברור בעיניי: אי-אפשר לזרוק על רמטכ"ל חיצי רעל בזמן מלחמה

מירב בן ארי:  אי-אפשר, במלחמה הכי מורכבת, הכי מאתגרת – אתם יודעים שעתיד המדינה שלנו נמצא, עתיד האומה שלנו מונח על הכתפיים של הרמטכ"ל

מירב בן ארי:  אנחנו צריכים לחזק

מירב בן ארי:  אגב, נראה לי שאחרי שהמלחמה תיגמר, אפילו הרמטכ"ל הזה – הינה, אני אומרת בזהירות: יש לי תחושה שהוא ייקח אחריות וישים את הדרגות

מירב בן ארי:  אבל עכשיו, במלחמה, צריך לחזק אותו

מירב בן ארי:  כי כשאנחנו אומרים שאנחנו כולנו מאחורי חיילי צה"ל, אז כולנו מאחורי הרמטכ"ל

מירב בן ארי:  ואי-אפשר לדבר על פקודות וערכים ולא לתת גיבוי לרמטכ"ל

מירב בן ארי:  אי-אפשר

מירב בן ארי:  וזה משפט אחרון, אדוני היושב-ראש: אי-אפשר להגיד: תנו לצה"ל לנצח, ולשלוח חיצי רעל על רמטכ"ל באמצע דיון קבינט, שרמטכ"ל צריך להגיד לשר: אתה לא מאיים עליי

מירב בן ארי:  לאן הגענו? לאן נוליך את הבושה? תודה

חנוך דב מילביצקי: תודה

חנוך דב מילביצקי:  חברת הכנסת לזימי, אחרונת הדוברות והדוברים

נעמה לזימי: כבוד יו"ר הישיבה, השבוע התפרסמה בכמה מקומות וכמה פעמים הכוונה לסגור את הבור התקציבי של הבזבזנות חסרת האחריות פה, על ידי ועל הגב של מעמד הביניים; על הטבת המס לקרנות ההשתלמות, מעט ההטבות שיש למעמד הביניים בישראל, עם יוקר המחיה המשוגע שלנו פה, ואותה הטבת מס על קרן ההשתלמות, שמאפשרת איזשהו חיסכון, שהרבה מאיתנו משתמשים בו גם לאופק פנסיוני כהשלמה, אתה יודע את זה, ולאיזשהו אופק תכנוני של קניית דירה, שיפוץ עתידי, עזרה לילדים או כל דבר אחר

נעמה לזימי:  זו באמת הטבה שמאפשרת לנו רגע להרים קצת את הראש

נעמה לזימי:  הטבה, פטור ממס על קרן השתלמות מעבודה קשה

נעמה לזימי:  וכנס בשבוע שעבר של המוסדיים עם הדרג המקצועי – להשקיע את הפנסיות אצל המוסדיים גם אם זה כרוך בסיכון הפנסיה והתשואה והוודאות הפנסיונית

נעמה לזימי:       עכשיו, פנסיה היא לא אלמנט תקציבי

נעמה לזימי:  בניגוד להרבה דברים אחרים שאפשר עוד להגיד שיש אינטרסים לאומיים – פנסיה היא הוודאות הפנסיונית, היא הקיום שלנו, היא החיים בכבוד

נעמה לזימי:  באיזו זכות? גם תקציב לא אחראי, גם בזבזנות, גם סדרי עדיפויות לקויים וגם על הגב של החוסכים

נעמה לזימי:  כבשת הרש

נעמה לזימי:  לא ניתן לדבר הזה לקרות

נעמה לזימי:  אני אומרת חד-משמעית, בחסות מלחמה לא תחסלו לדורות פה את העתיד פנסיוני

נעמה לזימי:  יש גבול כל דבר

נעמה לזימי:  כשהמילואימניקים נלחמים ושומרים עלינו, הם לא צריכים לחזור לאי-ודאות על הקיום בכבוד העתידי שלהם

נעמה לזימי:       אני רוצה לסיים ולספר כאן משהו, כי כן חשוב תמיד גם להזכיר את החטופים והחטופות שלנו, שבעזרת השם יחזרו אלינו בריאים ושלמים

נעמה לזימי:  אני שוב אומרת, אסור לא לקבל עסקה

נעמה לזימי:  הייתי בניחום אבלים אצל משפחתו של סאמר טלאלקה, שנהרג

חנוך דב מילביצקי: הייתי אתמול

חנוך דב מילביצקי:  משפחה אצילה

נעמה לזימי: חשוב

נעמה לזימי:  שנהרג, לצערנו, בנסיבות טרגיות וקשות מאוד מאוד

נעמה לזימי:  היה יכול להיות פה סיפור הירואי

נעמה לזימי:  באמת משפחה אצילה

נעמה לזימי:  אני רוצה לספר בדיוק על זה

נעמה לזימי:  שני ההורים שלו – הרי הניחום הוא בנפרד, אצל האבא ואצל האימא

נעמה לזימי:  הגעתי לשניהם – שניהם אמרו לי בנפרד, בדמעות, בכאב עצום עצום על האובדן, ועם השכול האישי: סאמר שלנו האהוב כבר לא יחזור, אבל החטופים יכולים לחזור

נעמה לזימי:  זה פשוט מדהים, האצילות הזו וגדלות הנפש הזו להגיד - - -     

חנוך דב מילביצקי: הם גם אמרו: ואם הם יחזרו, זה יהיה כאילו סאמר חזר, למרות שהוא כבר לא יחזור

נעמה לזימי: אתה יודע, אני מדברת איתך וזה מרגש

נעמה לזימי:  כי באמת, אני אומרת, זאת הרוח הישראלית של שותפות של חיים, לא של מוות; של קידוש החיים, לא קידוש המוות

נעמה לזימי:  הם ממש מגלמים את זה

נעמה לזימי:  אימא שלו אמרה לי את זה כמה פעמים, לא פעם אחת

נעמה לזימי:  כמה פעמים, גם אחרי שבכינו יחד על סאמר, כמה פעמים

נעמה לזימי:       אני רוצה לציין את זה פה, קודם כול, כדי לספר על האנשים היפים האלה, אנשים של תקווה, ולציין אותם

נעמה לזימי:  וגם כדי לומר שזו הישראליות

נעמה לזימי:  אנחנו חברה שמקדשת חיים, של ערבות הדדית, של סולידריות, של שותפות גורל, שכל אחד מאיתנו הוא עולם ומלואו, כל חיים – כל מציל נפש בישראל כאילו הציל עולם ומלואו

נעמה לזימי:  ואלה הערכים שלנו גם כחברה, וגם הערכים היהודיים שלנו

נעמה לזימי:  אני רוצה להגיד את זה, ואל נשכח את זה

נעמה לזימי:  אני רוצה לציין אותם כאן במליאה, כי מגיע להם, על האצילות, על גדלות הנפש

נעמה לזימי:  הקרבה הקשה הזו קשה מנשוא

נעמה לזימי:      יהי זכרם של כל הנופלים שלנו ברוך

נעמה לזימי:  מי ייתן ויחזרו לכאן במהרה כל החיילים והחיילות שלנו ששומרים עלינו ושיצאו להגן על המולדת, ושיחזרו אלינו כל החטופים והחטופות

נעמה לזימי:  אמן, אמן, אמן

נעמה לזימי:  תודה

חנוך דב מילביצקי: אמן

חנוך דב מילביצקי:  תודה רבה

חנוך דב מילביצקי:  חבר הכנסת פינדרוס יעלה לסכם בשם יושב-ראש ועדת הכספים

יצחק פינדרוס: אדוני היושב-ראש, חבריי חברי הכנסת, אני רואה שאחמד טיבי יצא

יצחק פינדרוס:  הוא דיבר על הבלתי-מעורבים

יצחק פינדרוס:  הוא דיבר על מה שקורה בעזה, המסכנים

יצחק פינדרוס:  אז אני מבין, כנראה, שהגנה על העם הפלסטיני ועל תושבי עזה הפלסטינים זה החרבת עזה

יצחק פינדרוס:  הם כאילו ציפו שהמערכת הזאת שתצא, רחמנא ליצלן, בשבת שמחת תורה, תסייע לתושבי עזה, כנראה, לקדם אותם כלכלית

יצחק פינדרוס:  המנהרות שנבנו שם סייעו לקדם את תושבי עזה

יצחק פינדרוס:       אני רוצה להגיד לאחמד טיבי, שלא נמצא כאן, בליל שבת, בשעה 16:58 הופעלה אזעקה בירושלים

יצחק פינדרוס:  אני גר בעיר העתיקה

יצחק פינדרוס:  לאחר כמה דקות שמענו את הפיצוצים

יצחק פינדרוס:  עליתי לגג, ראיתי שני דברים

יצחק פינדרוס:  ראיתי את כיפת ברזל, את היירוטים, את השאריות של היירוטים

יצחק פינדרוס:  אבל ראיתי עוד משהו של הבלתי-מעורבים

יצחק פינדרוס:  אני רוצה לשאול אדם נורמטיבי – כל השכונות במזרח ירושלים יצאו, שרקו, ירו, ירו בתוך מדינת ישראל, בתחומי מדינת ישראל ירו יריות של שמחה ושריקות של שמחה

יצחק פינדרוס:  על מה? על טילים שכמעט נפלו בירושלים

יצחק פינדרוס:  אלה בלתי מעורבים

יצחק פינדרוס:  אלה אנשים שצריכים להיזהר, זה לא פשוט

יצחק פינדרוס:  אנשים שמסמנים – כן, הוא מספר על האייפד ועל העיתונאי

יצחק פינדרוס:  הוא מתכוון גם לאותו עיתונאי שהסתובב בשבת שמחת תורה יחד עם הנוח'בה וצילם תוך כדי, והיה נמצא בתוך האירוע? גם זה עיתונאים? גם זה בלתי מעורבים? הוא מדבר על אותם מסגדים, כנסיות, שכולם סליקים, ומחביאים שם טילים, נשקים

יצחק פינדרוס:  זה בלתי מעורבים?      אבל מה לעשות, השקר הזה יכול להמשיך ולהיאמר ולהדהד ולהסית ולספר סיפורי מסכנות

יצחק פינדרוס:  כנראה הכוח של השקר הזה, אנחנו עוד נמשיך אפילו לקנות את זה באיזושהי דרך, כי אנחנו עם ראש שלא מסוגל להבין את הרשעות הזאת

יצחק פינדרוס:  מה הריקוד הזה? הרי שלושת הטילים האלה יכלו ליפול עליהם

יצחק פינדרוס:  יכלו ליפול על כפר סילוואן בדיוק כמו שיכלו ליפול במקום אחר, וכנראה הם היו נופלים בסילוואן, אם כיפת ברזל לא הייתה מגינה

יצחק פינדרוס:  למי הם ירו? למי הם שמחו? למי הם שרקו, הבלתי-מעורבים האלה?      אבל אני רוצה להגיד משהו

יצחק פינדרוס:  דיברו פה על אחדות, השר וסרלאוף דיבר על אחדות

יצחק פינדרוס:  אנחנו בשיר של יום שני, בשיר של יום אומרים פרק בתהילים, ובו אנחנו אומרים: "הנה המלכים נועדו עברו יחדָו, המה ראו כן תמהו"

יצחק פינדרוס:  מדרש על פרשת ויגש מביא את הפסוק הזה על יהודה ויוסף, שהתגוששו בתחילת הפרשה

יצחק פינדרוס:  "ויגש אליו יהודה", בהתגוששות, על זה מביאים את הפסוק: "הנה המלכים נועדו עברו יחדָו, המה ראו כן תמהו"

יצחק פינדרוס:  הפרשנות הפשוטה, הפשט של הפסוק הזה הולך, כן, סביב ירושלים

יצחק פינדרוס:  איך אמרתי? אלה ששרקו, הם ישרקו, הם ישרקו כשיקרה משהו אחר בירושלים

יצחק פינדרוס:  על עיר האלוהים, על הניסים שעשה הקב"ה עם ישראל, מלכי גוג ומגוג עומדים ורואים איך הקדוש ברוך הוא מציל את עם ישראל: "הנה המלכים נועדו עברו יחדָו, המה ראו כן תמהו"

יצחק פינדרוס:  הם היו בהלם איך הקדוש ברוך הוא הציל את העיר, משוש כל הארץ, קריית מלך, איך הקדוש ברוך הוא הציל את העיר הזאת

יצחק פינדרוס:  הם יהיו בהלם

יצחק פינדרוס:      אבל השבוע, בפרשה הזאת, אנחנו אומרים שזה על יהודה ויוסף

יצחק פינדרוס:  ויהודה ויוסף מתגוששים, ויכוח שמלווה את עם ישראל, את העם היהודי, שנים רבות – דיבר מקודם גם השר על זה – אחר כך בין מלכות ישראל למלכות בית דוד, מלכות בית יוסף ובית דוד

יצחק פינדרוס:  וזה מלווה אותנו מאז במשך כל הדורות, הוויכוח הזה ביניהם

יצחק פינדרוס:  ובסוף, בגאולה הם יהיו "לאחדים בידך"

יצחק פינדרוס:       אבל נשים לב למשהו אחד

יצחק פינדרוס:  איך נגמר הוויכוח הזה? בוויכוח הזה יוסף אומר להם: אני יוסף אשר מכרתם אותי מצרימה

יצחק פינדרוס:  אני הבן אדם, אותי מכרתם והוצאתם אותי למצרים

יצחק פינדרוס:   אני האח שעשיתם לו את העוול הזה

יצחק פינדרוס:  והם נבהלו

יצחק פינדרוס:  מה אומר להם יוסף? מעבר למחילה של יוסף, אבל יוסף אומר להם פה מסר שהוא מסר לנו גם היום, הוא מסר לנו עד היום: אתם חשבתם לרעה ואלוקים חשבה לטובה

יצחק פינדרוס:  הרי אין דבר יותר מפחיד – עשרה אחים לוקחים אח ומוכרים אותו

יצחק פינדרוס:  דבר מזעזע

יצחק פינדרוס:  ידוע הסיפור על אותו איכר שהיה מגיע לבית הכנסת בקריאת התורה

יצחק פינדרוס:  הגיע בפרשת "וישב" ופרץ בבכי, אוי, מכרו את יוסף, מה יהיה? שנה אחר כך הוא אמר: מגיע לו

יצחק פינדרוס:  הוא אומר, הוא לא זוכר שנה שעברה, שהוא הלך ומכרו אותו? מה הוא הולך עוד פעם? לא אמרו לו כבר לא ללכת?     הדבר הכי בלתי נתפס – עשרת השבטים מכרו אותו

יצחק פינדרוס:  זה נראה הדבר הכי נוראי

יצחק פינדרוס:  יוסף מורד ויושב בכלא וסובל

יצחק פינדרוס:  והוא אומר להם: אבל אלוקים חשבה לטובה, להחיות עם רב כיום הזה

יצחק פינדרוס:  כל ההצלה של האנושות, של כל האזור אז, מהרעב, יצאה דרך יוסף

יצחק פינדרוס:  הוא אפילו לא ידע שזה היה בשביל עוד משהו, בשביל להוריד את עם ישראל למצרים, שיעקב יורד אחר כך

יצחק פינדרוס:  אבל כבר בשלב הזה, השלב המקדמי הזה של ההיסטוריה של העם היהודי, לפני יציאת מצרים, לפני הירידה למצרים, הוא כבר אומר: אתם חשבתם לרעה, אלוקים חשבה לטובה להחיות עם רב כיום הזה

יצחק פינדרוס:      המציאות הזאת שבה אנו נמצאים – נראה שהכול חושך

יצחק פינדרוס:  אנחנו קמים לפצועים, רחמנא ליצלן, להרוגים, למלחמה בלתי נתפסת עם פראי אדם

יצחק פינדרוס:  אני לא יודע איך בכלל אפשר לקרוא להם שם אדם

יצחק פינדרוס:  איומים מצפון, מתימן-דרום הרחוקה, מכל מקום

יצחק פינדרוס:  ועומדים ומשתוממים

יצחק פינדרוס:  ואנחנו צריכים לשחק במשחק הזה בין אומות העולם, עם ארצות הברית – כן מכניסים, לא מכניסים

יצחק פינדרוס:  וטלי תעמוד פה ותצעק בצדק: נגד

יצחק פינדרוס:  והיא צודקת, היא צודקת

יצחק פינדרוס:  אבל צריכים לתמרן את הדבר הזה, וצריכים לדעת מתי לתמרן ואיך לתמרן

יצחק פינדרוס:  אבל אתם חשבתם לרעה ואלוקים חשבה לטובה להחיות עם רב כיום הזה

יצחק פינדרוס:      אני מספר תמיד, כשהיה הסכם אוסלו היה נראה, לכל מי שהכיר את המפות אז של שטחי B ו-C ו-A, היה נראה שההתיישבות ביהודה ושומרון הולכת להימחק, לא תהיה תקומה

יצחק פינדרוס:  אני עוד זוכר את הדיונים במועצת יש"ע, ישבנו אז באבל, בתחושה שהמפעל הענק הזה – והמפעל הענק הזה הכיל סדר גודל של 100,000, 120,000 יהודים באותו זמן

יצחק פינדרוס:  יישובים קטנים, קצת קרוונים

יצחק פינדרוס:  מה שקוראים היום ההתיישבות הצעירה היה פחות או יותר כל ההתיישבות ביהודה ושומרון – ולפי הסיכום, איך שזה היה נראה, היה נראה שהכול הולך להימחק

יצחק פינדרוס:       ומי שיעשה פעם מחקר היסטורי, מה היו התוצאות של אותו הסכם, הדברים שהם גרמו בסופו של דבר למדינת ישראל לעשות מכל מיני סיבות שהם לא חלמו עליהן, זה שהיום יש שם חצי מיליון אנשים שגרים שם

יצחק פינדרוס:  היום יש שם ערים פורחות

יצחק פינדרוס:  תיקחו את ביתר עילית, את מודיעין עילית, את מעלה אדומים

יצחק פינדרוס:  מה קרה למעלה אדומים מאז? מה קרה לאריאל מאז? מה קרה לכל היישובים האלה מאז? מה קרה להתיישבות הצעירה, מה קרה לכל הדבר הזה? הרי מדהים לראות את זה

יצחק פינדרוס:  אתם חשבתם לרעה, אלוקים חשבה לטובה להחיות עם רב כיום הזה

יצחק פינדרוס:  הדרך של עם ישראל, מה לעשות, ככה נגזר עלינו

יצחק פינדרוס:  כל השנים, זה נראה שזה נגמר, נגמר, אין, חנוקים, אין תקווה

יצחק פינדרוס:  ופתאום אתה רואה שמהדבר הזה יוצא הדבר הכי טוב

יצחק פינדרוס:      אין לי ספק, ואני מסכים שצריך לעשות את זה מאוחדים, כי אנחנו גוף אחד בסוף

יצחק פינדרוס:  גם אם אנחנו לא מסכימים, גם אם כואבת הרגל אף אחד לא קוטע לעצמו את הרגל

יצחק פינדרוס:  גם אם למישהו כואבת היד, הוא לא מעלה בדעתו ללכת לקטוע לעצמו את היד

יצחק פינדרוס:  גם אם יש אי-הסכמה עם האצבע השמאלית ברגל, אף אחד לא חושב: אני רץ לקטוע אותה

יצחק פינדרוס:  הוא צריך שיהיה אין ברירה בשביל לקטוע אותה

יצחק פינדרוס:  אנחנו גוף אחד ואנחנו עם אחד

יצחק פינדרוס:  אבל בסוף, אתם חשבתם לרעה, אלוקים חשבה לטובה להחיות עם רב כיום הזה

יצחק פינדרוס:  ראינו את זה בדורות האחרונים, נראה את זה הלאה, ובעזרת השם אנחנו נראה: "נצח ישראל לא ישקר", כי יש לנו הבטחה מהנביאים

יצחק פינדרוס:  כי הקדוש ברוך הוא הבטיח לנו

יצחק פינדרוס:  זו התקווה שלנו

יצחק פינדרוס:  כל השאר זה מצגת טובה

יצחק פינדרוס:  בסוף, יש לנו הבטחה שאנחנו נשוב לארץ הזאת, נגור, היא תתפתח והיא תצליח והיא תיבנה

יצחק פינדרוס:      ועכשיו עליזה צריכה לעדכן אותי אם אנחנו כבר מתקדמים

יצחק פינדרוס:  מה?      

קריאה: - - -      

יצחק פינדרוס: לא, היא צריכה לעדכן אותי איפה אנחנו נמצאים

חנוך דב מילביצקי: עבר זמנך מזמן, יקירי

יצחק פינדרוס: לא, לא, היא צריכה לעדכן אותי

יצחק פינדרוס:  מה קורה איתנו?     

חנוך דב מילביצקי: היו לך חמש דקות, השר וסרלאוף יכול להמשיך

חנוך דב מילביצקי:  וסרלאוף ימשיך

חנוך דב מילביצקי:  זה בסדר, פינדרוס

יצחק פינדרוס: הם רוצים שהשר ימשיך, כן?     

חנוך דב מילביצקי: כן

חנוך דב מילביצקי:  בבקשה, אדוני

מירב בן ארי: - - - לא, לא, לא, סיימת - - - זמנים

יצחק פינדרוס: לא, אני בסיכום הדברים

חנוך דב מילביצקי: לא, יש לך חמש דקות, שקצת התארכו הפעם

יצחק פינדרוס: תודה רבה, חברים

מירב בן ארי: יש כללים, אבל כן, סיימת אותן מזמן

מירב בן ארי:  יש כללים, אבל וסרלאוף יכול לדבר

יצחק שמעון וסרלאוף: אדוני היושב-ראש, חבריי חברי הכנסת, גיליתי תוך כדי הסיור – ביקור קשה מאוד שערכתי בניר עוז אחרי הטבח הנורא – רבע מהקיבוץ נמחק

יצחק שמעון וסרלאוף:  חלק נחטפו, חלק נרצחו

יצחק שמעון וסרלאוף:  עברנו בית בית

יצחק שמעון וסרלאוף:  סיור קשה מאוד

יצחק שמעון וסרלאוף:  כל משפחה והסיפור שלה

מירב בן ארי: זה נכון שרק ארבעה בתים נשארו בקיבוץ שלא נפגעו?     

יצחק שמעון וסרלאוף: אני לא יודע, אבל בואי נגיד ככה, כמעט כל בית שעברנו נשרף

יצחק שמעון וסרלאוף:  נכנסתי לאחד הבתים – האמת שזו פעם ראשונה שאני מספר את זה – נכנסתי לאחד הבתים, שהממ"ד, אני אחסוך את רוב התיאורים, אבל זה היה נראה זירת רצח, עם כל המשתמע מכך

יצחק שמעון וסרלאוף:  אני נכנס לשם, כל מראה כזה זה קשה מאוד, קשה מאוד

יצחק שמעון וסרלאוף:  אני יוצא החוצה לסלון, ואני רואה שמונח שם, על השידה, מונח סוג של מכתב, גלויה כזאת, שהכותרת שלו זה כתב התחייבות

יצחק שמעון וסרלאוף:  כתב התחייבות, כך כתוב

יצחק שמעון וסרלאוף:  אני הייתי השר הראשון שביקר שם, חבר הכנסת והשר הראשון שביקר בקיבוץ, ככה נאמר לי

יצחק שמעון וסרלאוף:  גם הבתים שם, עוד לא הספיקו לסדר אותם כל כך, הכול היה עדיין זרוק, בלגן גדול

יצחק שמעון וסרלאוף:       וכך כתוב בכתב ההתחייבות: הריני מתחייבת בזה לא לנסות לשנות אותך, לכבד את פרטיותך, לזכור שאתה זה אתה ואני זו אני, וזכותך לשתוק לפעמים ולא לפרש

יצחק שמעון וסרלאוף:  אני מבטיחה להישמר מקטנוניות ומנדנוד ומן השאלה: אתה אוהב אותי? אשתדל לא לשכוח שלא תמיד אנחנו פרטנרים, שבחולשתי כוחי

יצחק שמעון וסרלאוף:  לא אהפוך ניצחונותיי הקטנים קרדום לחפור בו

יצחק שמעון וסרלאוף:  אני מבטיחה לא להצר גבולות עולמי, לראות תמיד את הצד השני של המטבע, לא לתפוס אותך במילה ולהיות פתוחה לקראתך – זה מהצד שלה

יצחק שמעון וסרלאוף:      וההמשך: הריני מתחייב בזה להיות איתך ולא לידך

יצחק שמעון וסרלאוף:  לא לקבלך כדבר מובן מאליו, לא לבטל בך ולא להעביר בך מבטים מקפיאים

יצחק שמעון וסרלאוף:  אני מבטיח להתחשב ולהתייחס, גם אם זה רק השיגעון שלך, שיעבור לך מחר

יצחק שמעון וסרלאוף:  אהיה תמיד יותר חכם, יותר מבין, יותר יודע, ולא תמיד אדגיש זאת בפנייך

יצחק שמעון וסרלאוף:  מבטיח להיות לצידך ולא לנגדך, ולא לנסות להבין אותך בכל מחיר

יצחק שמעון וסרלאוף:  לא להתגרות ולא להכשיל ולא להשאיר אותך מחוץ לתמונה

יצחק שמעון וסרלאוף:  לא אשמים, לא אשתעמם, לא אתרשל, לא אתעלם, לא אגיד: אמרתי לך, ולא אגיד: תהיי הגיונית

יצחק שמעון וסרלאוף:       ובזאת אנו מתחייבים למלא אחר הכתוב על אפנו וחמתנו, ולראיה באנו על החתום – כל אחד בשמו

מירב בן ארי: ממש יפה

אחמד טיבי: נאום יפה

אחמד טיבי:  נאום יפה

יצחק שמעון וסרלאוף: קראתי את זה שם, בבית - - -     

מירב בן ארי: יש שמות שלהם?     

יצחק שמעון וסרלאוף: אני צילמתי את זה, ואני שומר על הפרטיות, אבל זה כאילו היכה בי

יצחק שמעון וסרלאוף:  זה היכה בי, וזה מתייחס למה שאמרתי קודם, אדוני היושב-ראש

יצחק שמעון וסרלאוף:  הסתכלתי על זה אחרי מרחץ הדמים, מה שראינו שם, הסתכלתי על זה – סוג של צוואה

יצחק שמעון וסרלאוף:  צוואה לכולנו

יצחק שמעון וסרלאוף:  להיות יותר אמפתיים, להיות יותר מקשיבים, פחות לשפוט, פחות להכניס בן אדם לתוך איזו שבלונה, לתוך איזו תווית, לתוך תגיות מסוימות – כי אנחנו יודעים לעשות את זה, זה גם קל לעשות את זה, לפעמים זה גם נוח לעשות את זה – ולהיות יותר ענייני

יצחק שמעון וסרלאוף:  ולא תמיד צריך לומר, גם אם אנחנו חושבים שאנחנו הכי חכמים והכי יודעים, לא תמיד צריך לדבר ולא תמיד צריך לדעת הכול ולא תמיד צריך שהצד השני יהיה חייב להבין אותי

יצחק שמעון וסרלאוף:       אבל זה שאנחנו ביחד, זה שאנחנו עם אחד, זה שאנחנו גם בגורל משותף, אנחנו לא רוצים שהשכול זה מה שיחבר בינינו, שזה מה שיאחד בינינו

יצחק שמעון וסרלאוף:  אנחנו לא צריכים אותם, את המרצחים הללו, כדי להזכיר לנו מי אנחנו, שאנחנו בני עם אחד ובני שבט אחד ועם מדינה אחת, שכולנו רוצים גם – כלומר, אפשר גם להיות מאוחדים ולחשוב טוב ביחד בצורה חיובית

יצחק שמעון וסרלאוף:  שהדברים החיוביים יחברו בינינו: הרצון לשגשוג, לפיתוח, לחברה טובה יותר

יצחק שמעון וסרלאוף:  זה דבר שיכול לחבר בינינו בלי שנצטרך תזכורות שיביאו לנו שכול ולוויות וניחומים ושבעה וקדיש ואנדרטה וכל הדברים הללו

יצחק שמעון וסרלאוף:  זה מה שאני חושב, זה מה שלקחתי מאותם ימים

יצחק שמעון וסרלאוף:       אתמול הייתי באילת

יצחק שמעון וסרלאוף:  באתי לחנוך שם גן שעשועים נגיש לבעלי צרכים מיוחדים

יצחק שמעון וסרלאוף:  היו כאלה שקראו להם בעלי מוגבלויות, אבל אני ראיתי שם רק פריצת גבולות

יצחק שמעון וסרלאוף:  ראיתי שם אהבה ואחדות גדולה

יצחק שמעון וסרלאוף:  הדבר הזה חימם לי את הלב

יצחק שמעון וסרלאוף:  כשראיתי את זה – וראיתי את האנשים, וראיתי את הרוח של העיר אילת ושל ראש העיר, וכמה הם עוטפים את המפונים, וכמה שנותנים להם את ההרגשה הטובה של הביחד – זה הראה לי כמה החוסן שלנו חזק; כמה אנחנו יכולים וכמה אנחנו מאוחדים

יצחק שמעון וסרלאוף:  שנדע ימים טובים יותר

יצחק שמעון וסרלאוף:  תודה

חנוך דב מילביצקי: תודה רבה, אדוני

חנוך דב מילביצקי:  דברים נכוחים

חנוך דב מילביצקי:       חברי הכנסת, נעבור להצבעה על המלצת ועדת הכספים לקבל את בקשת הממשלה לדחות את המועד להגשת דוח ההפרשים לכנסת

חנוך דב מילביצקי:  אנא, תפסו את מקומותיכם

חנוך דב מילביצקי:  הצבעה

חנוך דב מילביצקי: בעד הצעת ועדת הכספים – 9 

חנוך דב מילביצקי: נמנעים – אין 

חנוך דב מילביצקי: תשעה בעד, אין מתנגדים, אין נמנעים

חנוך דב מילביצקי:  אני קובע כי המלצת ועדת הכספים לקבל את בקשת הממשלה לדחות את המועד להגשת דוח הפרשים לכנסת התקבלה

חנוך דב מילביצקי: הודעה למזכירת הכנסת

חנוך דב מילביצקי:      לפרוטוקול נוסיף את חברת הכנסת סון הר מלך כמי שהצביעה בעד

חנוך דב מילביצקי:  נכון?     

לימור סון הר-מלך: - - -      

חנוך דב מילביצקי: בבקשה, גברתי

אלינור ימין: תודה

אלינור ימין:  ברשות יושב-ראש הישיבה, הינני מתכבדת להודיעכם, כי הונחה היום על שולחן הכנסת, לקריאה שנייה ולקריאה שלישית, הצעת חוק קליטת חיילים משוחררים (תיקון מס' 25), התשפ"ד–2023, שהחזירה ועדת החוץ והביטחון

אלינור ימין:  תודה

אלינור ימין: [מס' כ/984; דברי הכנסת, חוב' ח', ישיבה 122; נספחות

אלינור ימין: ] 

חנוך דב מילביצקי: חברי הכנסת, הנושא הבא על סדר-היום – הצעת חוק קליטת חיילים משוחררים (תיקון מס' 25), התשפ"ד–2023, לקריאה השנייה והשלישית

חנוך דב מילביצקי:  אני מזמין את יושב-ראש ועדת החוץ והביטחון, חבר הכנסת יולי יואל אדלשטיין, להציג את הצעת החוק

חנוך דב מילביצקי:  בבקשה

ועדת החוץ והביטחון): תודה רבה, אדוני היושב-ראש

ועדת החוץ והביטחון):  חבריי חברי הכנסת, אדוני השר, אני מתכבד להציג בפני הכנסת לקריאה שנייה ושלישית את הצעת חוק קליטת חיילים משוחררים (תיקון מס' 25), התשפ"ד–2023, שיזמו חברי הכנסת אופיר כץ, אלי דלל, שרון ניר, מיכאל מרדכי ביטון, יבגני סובה ויוליה מלינובסקי

ועדת החוץ והביטחון):       חוק קליטת חיילים משוחררים, התשנ"ד–1994, נחקק במטרה לסייע לחיילים משוחררים בהשתלבות בחיים האזרחיים לאחר שחרורם

ועדת החוץ והביטחון):  לאחרונה תוקן החוק, ומכוחו נקבע כי יינתן סיוע נוסף למימון לימודי השכלה גבוהה לחיילים משוחררים ששירתו כלוחמים ולחיילים משוחררים מאוכלוסיות שבעבורם השירות כרוך באתגרים ייחודיים כגון חיילים בודדים, עולים חדשים, חיילים בני האוכלוסייה הערבית, לרבות הדרוזית והצ'רקסית, וחיילים שקיבלו תשלומי משפחה בשל מצבם הכלכלי

ועדת החוץ והביטחון):       לפי התיקון האמור, החיילים זכאים להשתתפות בשיעור של 75% מימון של שכר הלימוד השנתי, מטעם קרן ממדים ללימודים

ועדת החוץ והביטחון):  עוד נקבע בתיקון זה, כי חייל זכאי יוכל לממש את זכאותו למימון בשלוש השנים שלאחר תום השנה שבה השתחרר משירות סדיר או שירות נוסף

ועדת החוץ והביטחון):  לעניין תקופת שירות נוסף, נקבע כי זו לא תובא במניין שלוש השנים לזכאות, ובלבד שהחייל החל את לימודיו בתוך חמש השנים מתוך השנה שבה השתחרר

ועדת החוץ והביטחון):  זה מה שהיה עד עכשיו

ועדת החוץ והביטחון):       כעת מוצע לתקן את החוק – זה מה שהציעו המציעים השונים שהזכרתי – כך שמעתה יינתן מימון מלא של שכר הלימוד השנתי לחיילים הזכאים

ועדת החוץ והביטחון):  ההשתתפות במימון שכר הלימוד תבוצע באופן מדורג

ועדת החוץ והביטחון):  אם החייל זכאי להשתתפות במימון למשך שלוש שנות לימודים, בשנתיים הראשונות החייל הזכאי יקבל מימון בשיעור של 85% משכר הלימוד השנתי; או אם שכר הלימוד שלו קטן מ-85% משכר הלימוד השנתי הקבוע – מימון השווה לשכר הלימוד בפועל

ועדת החוץ והביטחון):  בשנה השלישית יקבל מימון בגובה יתרת הסכום למימון שלוש שנות הלימוד

ועדת החוץ והביטחון):       למען הסר ספק – ויכול להיות שיש אנשים שיש להם עניין מיוחד בחוק הזה – אני חוזר ואומר: בשנתיים הראשונות יקבלו הזכאים 85% משכר הלימוד, ובשנה האחרונה ללימודיהם יקבלו את מימון אותה שנה פלוס את כל ההשלמה של הסכום, כך שסך הכול ללימודי תואר, איפה שנדרשות שלוש שנות לימוד יקבלו סכום מלא, ואותו דבר לפי המקצועות, שנקבע שיש בהם ארבע שנות לימוד לפחות – הנדסה, רפואה וכיוצא באלה – לפי צו שר הביטחון

ועדת החוץ והביטחון):       אם החייל זכאי להשתתפות במימון למשך ארבע שנות לימודים – זה מה שהזכרתי – בשלוש השנים הראשונות החייל הזכאי יקבל מימון בשיעור 85% משכר הלימוד השנתי; או אם שכר הלימוד שלו קטן מ-85% משכר הלימוד השנתי הקבוע – מימון השווה לשכר הלימוד בפועל

ועדת החוץ והביטחון):  בשנה הרביעית יקבל מימון בגובה יתרת הסכום למימון ארבע שנות לימוד, כך שגם כאן, אני מציין, שיהיה זכאי ל-100% של שכר הלימוד, כדי להבטיח כי החיילים המשוחררים הזכאים להשתתפות במימון שכר הלימוד ישלימו את מסלול הלימודים, הממומן על ידי תוכנית ממדים ללימודים

ועדת החוץ והביטחון):       עוד מוצע להאריך את פרק הזמן למימון של הזכאות לחמש שנים שלאחר תום השנה שבה החייל השתחרר משירות סדיר או משירות נוסף

ועדת החוץ והביטחון):  כאשר לעניין חייל ששירת שירות נוסף, לא תובא תקופת השירות הנוסף במניין חמש השנים לזכאות, ובלבד שהוא החל את לימודיו בתוך שבע שנים מתום השנה שבה השתחרר

ועדת החוץ והביטחון):  גם כאן אני חושב שכוונת המחוקק ברורה

ועדת החוץ והביטחון):  אם יחליט החייל שהוא עדיין לא מתחיל את הלימודים האקדמיים שלו, עומדות לרשותו מעתה חמש שנים כדי להתחיל את הלימודים האקדמיים

ועדת החוץ והביטחון):       לבסוף, מוצע להחיל את הצעת החוק על חיילים משוחררים זכאים, שביום תחילת הצעת החוק טרם סיימו את לימודיהם, ובלבד שטרם הסתיימה התקופה למימוש הזכאות כאמור לעיל, כך שיתרת ההשתתפות במימון שהם זכאים לה תינתן להם בשנת הלימודים האחרונה, בהתאם להסדר שתואר לעיל

ועדת החוץ והביטחון):  גם כאן אני חושב שאין צורך בהסברים נוספים

ועדת החוץ והביטחון):  מי שכבר נמצא בעיצומם של הלימודים, יהיה זכאי לפי החוק החדש לקבל את מלוא המימון לתואר

ועדת החוץ והביטחון):  להצעת החוק לא הוגשו הסתייגויות

ועדת החוץ והביטחון):       אני מודה שוב לכל המציעים שהזכרתי – חברי הכנסת שבאו מסיעות שונות עם היוזמה הזאת

ועדת החוץ והביטחון):  אני מבקש להודות למנהל הוועדה אסף פרידמן, ליועצת המשפטית של הוועדה עו"ד מירי פרנקל שור ולצוות שלה עו"ד גלעד נוה ועידו בן יצחק

ועדת החוץ והביטחון):       אוסיף שהחוק הזה ידע הרבה תקופות המתנה

ועדת החוץ והביטחון):  אני שמח מאוד להביא אותו בפני מליאת הכנסת

ועדת החוץ והביטחון):  כשאני אומר מילות תודה במיוחד לצוות המשפטי של הוועדה, זו לא רק סוג של חובה של כל מי שמציג חוק לקריאה שנייה ושלישית, אלא אני חייב לומר לכם, חבריי המציעים – אופיר כץ ושאר המציעים – שעד הדקות האחרונות הצוות המשפטי היה שקוע בדיונים מול משרדי הממשלה השונים, כדי להגיע לנוסח הסופי של החוק

ועדת החוץ והביטחון):  חבל, כי אתמול סוכמו כבר כל הדברים, כפי שראית, ועברו פה אחד בישיבת הוועדה

ועדת החוץ והביטחון):  אבל זאת הזדמנות להודות לכל העוסקים במלאכה, מחברי הכנסת שהציעו ועד לעובדי הוועדה, שמבינים את חשיבות החוק, את דחיפות החוק, והיום – בעזרת השם, כשזה יעבור כאן במליאה – בעוד כמה דקות, מביאים בשורה חשובה לחיילים המשוחררים

ועדת החוץ והביטחון):  אני לא חושב שיש אפילו צורך כרגע לומר מילים נוספות על מה שהם עושים בשבילנו כעת

ועדת החוץ והביטחון):  תודה רבה, אדוני היושב-ראש

טלי גוטליב: גם כל הכבוד לאופוזיציה שהסירה את ההסתייגויות שהיו בוועדה - - -      

חנוך דב מילביצקי: תודה, אדוני

חנוך דב מילביצקי:  להצעת החוק לא הוגשו הסתייגויות, אך הוגשו בקשות לרשות דיבור

חנוך דב מילביצקי:  ראשון הדוברים, חבר הכנסת אופיר כץ

חנוך דב מילביצקי:  בבקשה, אדוני

קריאה: - - - אחרון הדוברים

חנוך דב מילביצקי: נכון, אבל חביב הדוברים

חנוך דב מילביצקי:  אחרון חביב הדוברים

אופיר כץ: תודה רבה

אופיר כץ:  אדוני היושב-ראש, אדוני השר, חבריי חברי הכנסת, להיות לוחם זו הקרבה אמיתית

אופיר כץ:  להיות לוחם זה לדעת שבבוא העת אתה תהיה מוכן להקריב את חייך למען הגנה על מדינת ישראל ואזרחיה

אופיר כץ:  אני מעריץ אתכם, אנחנו מעריצים אתכם, עם ישראל מעריץ אתכם, את הציונות, את רוח הלחימה, את המורל, ההתמדה והנחישות

אופיר כץ:  אתם גאוותנו, אתם עטרת ראשנו

אופיר כץ:       איבדנו המון מטובי בנינו

אופיר כץ:  הכאב הוא עצום ואין מילים להכיל את היגון

אופיר כץ:  אנחנו בטוחים שקשה לכם שם

אופיר כץ:  קשה לכם מאוד

אופיר כץ:  איבדתם חברים, אחים, ואתם עדיין שם, מול האויב עם הרעל בעיניים, בשביל שהילדים של כולנו יוכלו לישון בשקט, בשביל שמדינת ישראל תמשיך להתקיים

אופיר כץ:  כל לוחמת ולוחם נותנים מעצמם מאה אחוזים, מרגע הגיוס ועד סיום המילואים

אופיר כץ:  אנחנו נותנים להם היום מאה אחוזים בחזרה

אופיר כץ:  אני נרגש מאוד להעביר את הצעת החוק הזאת היום, בקריאה השנייה והשלישית

אופיר כץ:  אנחנו קובעים היום מאה אחוז מימון לתואר ללוחמים משוחררים

אופיר כץ:       עבדנו על החוק הזה לא מעט, עוד לפני פרוץ המלחמה, והיום אנחנו מביאים תוצאה טובה וחשובה, ומשלימים את מה שהיה צריך לעשות – מימון מלא מהמדינה לתואר ללוחמים משוחררים

אופיר כץ:  במסגרת הכנת ההצעה החלטנו שגם לוחמים משוחררים, שהם כבר עכשיו סטודנטים, יהיו זכאים להשלמה למאה אחוזים, על כל התואר רטרואקטיבית

אופיר כץ:  בנוסף, הגדלנו את הזכאות למימון משלוש שנים לחמש שנים ללוחמי סדיר משוחררים, ומחמש שנים לשבע שנים ללוחמי קבע משוחררים

אופיר כץ:  גם מי ששילם ולא ידע על הזכאות הזו, יוכל לקבל את הכסף בחזרה

אופיר כץ:       מה שחשוב, אחינו הלוחמים – ואני רוצה שתראו: כל הבית הזה מאוחד היום מאחוריכם

אופיר כץ:  אנחנו פה לתת לכם רוח גבית, לענות על כל צורך שיעלה ולמצוא פתרון לכל אתגר

אופיר כץ:  אני רוצה להודות לכל מי שסייע ולקח חלק בקידום החוק

אופיר כץ:  לחברי, יושב-ראש ועדת חוץ וביטחון יולי אדלשטיין, על השותפות המלאה בקידום החוק, ומתן עדיפות בתקופה כזאת עמוסה אצלך בוועדה

אופיר כץ:  תודה רבה

אופיר כץ:       לשר הביטחון גלנט על הנכונות והגיבוי לקדם את ההצעה; לאנשי האגף והקרן לחיילים משוחררים; לחברי, שר החינוך יואב קיש, שהתחיל את התהליך הזה עוד כשהיה חבר כנסת; לחבריי חברי הכנסת, שהצטרפו להצעת החוק: אלי דלל, מיכאל ביטון ושרון ניר

אופיר כץ:  תודה רבה על ההצטרפות ועל החלק הפעיל בדיוני הוועדה

אופיר כץ:  עשינו את זה ביחד, שרון – לעשות את החוק הזה טוב יותר; להנהלת פורום לוחמים משוחררים: רון פרץ, רועי מחפוד, עידן סיבוני ויהורז בן יהודה, שעומלים על זה זמן רב, והצלחנו ביחד לגרום לזה לקרות

אופיר כץ:      לצוות הייעוץ המשפטי של ועדת חוץ וביטחון מירי פרנקל שור

אופיר כץ:  תודה רבה, מירי, שעד הדקה התשעים את עובדת

אופיר כץ:  גלעד נוה ועידו בן יצחק

אופיר כץ:  למנהל הוועדה אסף פרידמן וצוותו; לאלי בינג, סגן ראש אגף התקציבים, ואחרונה חביבה, ראש המטה שלי נטע מולכו

אופיר כץ:  כמובן, גם לכל מי שהייתה ידו בדבר

אופיר כץ:       חוק חשוב

אופיר כץ:  אלו הרגעים שאני נזכר למה רציתי להיות חבר כנסת

אופיר כץ:  שירבו כאלה

אופיר כץ:  עם ישראל חי

אופיר כץ:  אתם נותנים מאה אחוזים, ואתם תקבלו בחזרה מאיתנו 100%, כי מגיע לכם

חנוך דב מילביצקי: תודה רבה, אדוני

חנוך דב מילביצקי:  חבר הכנסת משה טור פז – לא נוכח

חנוך דב מילביצקי:  חברת הכנסת שרון ניר, בבקשה

שרון ניר: אדוני היושב-ראש, חבריי חברי הכנסת, החוק שאנחנו מעבירים היום, שקובע מימון מלא של שכר לימודים אקדמי ללוחמים וללוחמות, מבהיר בצורה ברורה לכולנו: מי שנותן יותר, מקבל יותר

שרון ניר:  כבר 75 ימים שהלוחמים הגיבורים שלנו – והלוחמות, כמובן, הגיבורות שלנו – מסכנים את חייהם בשדה הקרב בהגנה על תושבי ישראל

שרון ניר:  היום אנחנו מוכיחים להם שזכויות הלוחמים והלוחמות עומדות בראש מעיינינו

שרון ניר:  הלוחמים האלה חונכו לערכים של ציונות ואהבת הארץ

שרון ניר:  הם חדורי תחושת שליחות וציונות

שרון ניר:  אין דבר יותר ערכי ומוסרי מלתת להם זכויות כאלה

שרון ניר:       היום אנחנו אומרים שזה המעט שאנחנו יכולים לעשות בעבורם

שרון ניר:  תקצוב אקדמי של שכר לימוד אקדמי ללוחמים, הוא הדרך של כולנו להביע הערכה למי שבוחר להשקיע את שנותיו היפות למען ביצור ביטחונה של מדינת ישראל והבטחת קיומה

שרון ניר:  באמצעות החוק, אנחנו נוודא שכשהלוחמים והלוחמות יסיימו את השירות הצבאי שלהם, הם יוכלו לרכוש השכלה מגוונת באקדמיה, כדי להבטיח לעצמם עתיד טוב יותר בחברה הישראלית

שרון ניר:  היום, מדינת ישראל מצדיעה ללוחמים וללוחמות שלה, ואומרת בפה מלא: אנחנו מעריכים אתכם, אנחנו רואים אתכם ואנחנו גם מתגמלים אתכם

שרון ניר:       אני רוצה להודות לשר הביטחון, להודות ליושב-ראש ועדת החוץ והביטחון, להודות לצוות המסור של הוועדה, להודות למציעים הנוספים – לחבר הכנסת אופיר כץ, לחבר הכנסת אלי דלל, לחבר הכנסת מיכאל ביטון – ולהזכיר לכולם שבשנת 2016 התוכנית הזאת, ממדים ללימודים, יצאה לדרך על ידי שר הביטחון דאז, אביגדור ליברמן והרמטכ"ל דאז, גדי איזנקוט, כתוכנית שהייתה סוג של פרויקט, שהיה ממומן בכלל ממקורות חיצוניים

שרון ניר:  והיום, אחרי סדר גודל של שבע שנים, אנחנו הופכים את זה לחוק במדינת ישראל

שרון ניר:  זו גאווה גדולה, כי זה אומר כלפי כולם את מה שהמדינה משדרת: אנחנו שמים את הלוחמים והלוחמות על ראש שמחתנו ועל עטרת ראשנו

שרון ניר:  תודה רבה

חנוך דב מילביצקי: תודה רבה

חנוך דב מילביצקי:  חבר הכנסת ליברמן – לא נמצא

חנוך דב מילביצקי:  חבר הכנסת פורר, בבקשה

עודד פורר: אדוני היושב-ראש, חברי הכנסת, אדוני השר, סליחה, יש לי מין מנהג כזה לפעמים לקלקל חגיגות

עודד פורר:  החוק הזה הוא חוק מבורך, ואני מברך על ההעברה שלו ועל כל המאמץ שכולם עשו כדי שהחוק הזה יעבור

עודד פורר:  אני חושב שחשוב שגם אתה תכיר, חבר הכנסת אדלשטיין, יושב-ראש ועדת חוץ וביטחון: היום פורסם – עכשיו – על חייל שעלה לארץ כחייל בודד, יצא להתרעננות אחרי חודשיים וחצי שהוא בשירות – נקרא לו ס'

עודד פורר:  פורסם היום ברשת ב' – ומסתבר לו שהוא עלול לאבד את אשרת השהייה שלו

עודד פורר:  למה? הוא עלול לאבד את אשרת השהייה שלו

עודד פורר:  הוא עלה לארץ כחייל בודד, היה צריך לעבור קורס גיור

עודד פורר:  קורס גיור, כידוע לך בוודאי, עושים בסוף השירות הצבאי

עודד פורר:  הוא נאלץ להפסיק את הקורס נוכח התחלת המלחמה

עודד פורר:  אבל תאריך השחרור שלו מתקרב, הוא הפסיק את הקורס והלך להילחם, ועכשיו הוא מוצא את עצמו עם מעמד לא ברור כשבעצם הוא מסתובב בין המשרדים כדי למצוא מענה

עודד פורר:      אני חייב לומר שכיושב-ראש ועדת העלייה והקליטה אני נתקל בסיפורים כאלה פעם אחר פעם, כאלה ודומיהם, כל אחד עם הסיפור שלו

עודד פורר:  חייבים כולנו לשנות את ההתייחסות פה לכל החבר'ה האלה שעשו עלייה לכאן ונמצאים עם קשיים ביורוקרטיים כאלה או אחרים בגלל איך שהמדינה מתנהלת, וזורקים אותם פשוט – סליחה – לביורוקרטיה הישראלית, מה שנקרא הם טובים בשביל להילחם כאן, הם טובים בשביל למות כאן – הם לא טובים בשביל לחיות כאן

עודד פורר:       ההתנהלות הזאת לא מקובלת בעליל, ופה צריכה להיות הבהרה כלפי מטה, לכל הגורמים שנוגעים בדבר, ברשות האוכלוסין וההגירה, בכל מקום, איך מתייחסים לנושאים האלה

עודד פורר:  אני מוצא את עצמי – אני עליתי כי זה לא המקרה הראשון

עודד פורר:  אנחנו עוסקים בזה יום-יום, כל הזמן

עודד פורר:  ריבונו של עולם, ממשלת ישראל, תורידו הנחיה כלפי מטה איך נוהגים בחבר'ה האלה

עודד פורר:  אנחנו מדינה קולטת עלייה, הגיעה לכאן עלייה מכל קצות תבל, מכל קצות תבל – אני לא רוצה להגיד לכם להתחיל לעשות מספרים של יחסים, אבל בואו תסתכלו, סליחה, על רשימת הנופלים, כמה מהם בוגרי תוכנית נעלה, למשל, מי שמכיר את התוכנית הזאת

עודד פורר:  הם עולים לכאן, הם מתחילים, הם עוד לא עולים באופן רשמי, על כל המשמעות של זה

עודד פורר:  האם זה ביחס שווה למספרים שלהם באוכלוסייה? לא, הרבה יותר גדול

עודד פורר:  פה החבר'ה האלה הם מלח הארץ, כמו שאומרים, זה מדינת ישראל

עודד פורר:  אני תמיד אומר שגם טרומפלדור היה עולה

עודד פורר:  זה אנחנו, על זה קמה המדינה

עודד פורר:  אז לקחת חייל כזה ולהתחיל לטרטר אותו בביורוקרטיה עם כל מיני קשקושים? אני לא בא בטענות באופן ספציפי לאף אחד מהיושבים פה, אני רק אומר אנחנו – אנחנו, ההנהגה של המדינה שיושבת פה בכנסת

עודד פורר:  אני אומר את זה לשולחן הממשלה הריק, אבל אני שמח שנמצא פה יושב-ראש ועדת החוץ והביטחון, שאני יודע כמה הוא מכיר את הנושא וקרוב אליו

עודד פורר:  אנחנו לא יכולים להרשות לעצמנו שהדברים האלה יקרו

עודד פורר:  לא יכולים להרשות לעצמנו אפילו לא מקרה אחד, ולצערי זה לא המקרה היחיד

עודד פורר:        אז בתוך השמחה הזאת, שאנחנו מעבירים חוק חשוב מאין כמוהו, של הוקרה ללוחמים, שלכולנו הם חשובים, אני חושב שצריך להבין שהחבר'ה האלה שנלחמים, יש שם כאלה שלפני החוק הזה תעודת זהות היא אירוע בשבילם

חנוך דב מילביצקי: תודה

חנוך דב מילביצקי:  תודה, אדוני

חנוך דב מילביצקי:  חבר הכנסת סובה – לא נמצא

חנוך דב מילביצקי:  חברת הכנסת מלינובסקי, בבקשה

יוליה מלינובסקי: אדוני היושב-ראש – מירב, סליחה, אני רוצה מאוד שיושב-ראש ועדת החוץ והביטחון יקשיב, כי זה חשוב

יוליה מלינובסקי:  לא התכוונתי לגזול זמן מהכנסת, על החוק הזה יש לנו קונצנזוס מקיר לקיר

יוליה מלינובסקי:  אגב, זה לא מהכנסת הזאת, זה הרבה קודם, הרבה קודם הפוזיציה – הקואליציה היום והאופוזיציה דאז התנהגו אחרת

יוליה מלינובסקי:  שזה יישאר על המצפון שלכם

יוליה מלינובסקי:      אבל פה תראו את האבסורד

יוליה מלינובסקי:  חבר הכנסת פורר דיבר עכשיו על מקרה מסוים

יוליה מלינובסקי:  במה אני מטפלת? פרצה המלחמה, אנשים גויסו למילואים, אבל הוא למשל התחתן עם בחורה מחו"ל

יוליה מלינובסקי:  כדי להסדיר מעמד, אתה צריך לבקר מדי פעם במשרד הפנים, קובעים לך תור שנה קדימה, ואז כדי לקבל מסמכים, כדי לקבל מעמד, אתם צריכים להגיע לשם להוכיח זוגיות ולעשות את זה ביחד

יוליה מלינובסקי:  אתה בטח מכיר את זה, יולי

יוליה מלינובסקי:  ואז הגבר במילואים, על סמך האזרחות שלו האישה אמורה לקבל את המסמכים ואת ההכרה – אותה לא מקבלים

יוליה מלינובסקי:  ואז המשפחה מפורקת – הגבר במילואים, משרד הפנים לא מוכן לקבל אותה לבד, כביכול זה לא על פי הנוהל, ואז אין מעמד, הכול נתקע, והתור הבא יהיה בעוד שנה

יוליה מלינובסקי:  ככה אנחנו מתנהלים כלפי אזרחים

יוליה מלינובסקי:  אז אנחנו יכולים לדבר פה גבוהה-גבוהה על איך אנחנו אוהבים את אנשי המילואים ועד כמה הם חשובים לנו וכמה מגיע להם, אבל כשצריך להסדיר את מעמד המשפחה – דבר בסיסי, ברור, נכון, התור נקבע שנה מראש – את משרד הפנים זה לא מעניין

יוליה מלינובסקי:  ואז מה המצב? הוא במילואים, נלחם, אנחנו פה, כולם גאים, אשתו סוג ב' במדינה, כי אין לה את המעמד, לא מוכנים לקבל אותה לבד כי היא קשורה לבעלה או לבן הזוג שלה, ואז החיים נתקעו

יוליה מלינובסקי:  יש לזה השלכות גם על כסף, גם על עבודה, גם על מעמד הילדים – המון

יוליה מלינובסקי:  אלה החיים שלך

יוליה מלינובסקי:      גם המקרה שפירט עכשיו חבר הכנסת פורר, זה עוד מקרה

יוליה מלינובסקי:  היום בעוד כמה שעות תהיה ההלוויה של החייל הבודד שנהרג בעזה

יוליה מלינובסקי:  בטח יספרו שם עד כמה הוא היה ציוני ועד כמה הוא היה גיבור, והכול נכון; אבל כדי לקבל את ההוקרה ואת הזכויות אתה צריך פשוט למות

יוליה מלינובסקי:  שם ידברו יפה וגם בשפה גבוהה, אבל סביר להניח שאם החיים היו ממשיכים והוא היה מתחתן, היו עושים לו בירור יהדות והיו מחטטים לו במסמכים, ואם הוא היה מתחתן עם הבחורה מחו"ל, היו מוציאים להם את הנשמה

יוליה מלינובסקי:  אז אנחנו צריכים להחליט איך אנחנו מתייחסים לאזרחים שלנו

יוליה מלינובסקי:      חבר הכנסת יולי אדלשטיין, את הנקודה הזאת אולי כדאי לך להעלות בתור יושב-ראש ועדת החוץ והביטחון

יוליה מלינובסקי:  המשפחות של אזרחי ישראל שמשרתים במילואים והם צריכים לסדר – אתה מכיר את הנושא הזה, בטח גם אתה נתקלת בזה – זה פשוט בלתי מתקבל על הדעת

יוליה מלינובסקי:      בזמן שנשאר לי – עד כמה המילואימניקים הם חלק מהעם שלי

יוליה מלינובסקי:  אני אספר סיפור קצר: קרה לי משהו בבית, נזילה קטנה

יוליה מלינובסקי:  יש לי קבלן שעשה לי שיפוץ, ואני מאוד מעריכה

יוליה מלינובסקי:  רבנו בשיפוץ, אבל אני מאוד מעריכה אותו

יוליה מלינובסקי:  התקשרתי: איפה אתה, רומוץ'? במילואים

יוליה מלינובסקי:  מה קרה לך? יש לי נזילה בבית

יוליה מלינובסקי:  תעזבי, אל תגעי, כי עדיף לא לגעת

יוליה מלינובסקי:  ביום שישי בדרך הביתה אני אקפוץ לסדר לך

יוליה מלינובסקי:  אני אומרת: לא נעים, בן אדם במילואים, ילדים, משפחה, עסק – אגב, יש לו עסק, הוא קבלן, הוא לא שיפוצניק, הוא לא מקבל שום דבר מאף אחד, מה שהוא מרוויח זה מה שהוא מכניס

יוליה מלינובסקי:  ביום שישי בצוהריים הוא מתקשר אליי: יוליה, אני בדרך אלייך

יוליה מלינובסקי:  אמרתי: לא נעים, כאילו, סע הביתה

יוליה מלינובסקי:  לא, לא, לא, הבטחתי

יוליה מלינובסקי:  זה מה שיש לנו, אלה המילואימניקים שלנו, אלה הגברים שלנו, גם נשים

יוליה מלינובסקי:  אלה אבות, אלה משפחות, זו מחויבות מטורפת

יוליה מלינובסקי:  הוא יכול לסרב, הוא בן 40, אפילו יותר, אבל הוא הלך לשם כי הוא רצה, הוא התנדב

יוליה מלינובסקי:  עכשיו הוא מלמד את הצעירים את מה שהוא עושה, כי בלעדיו – הוא עושה משהו מסוים בתחום שלו, ועוד יש לך זמן לחשוב על נזילה שלי בבית ולבוא אליי ולטפל ולעשות, ואפילו לא לקחת כסף, כאילו, בקטנה

יוליה מלינובסקי:       זה העם שלנו, אני כל כך מלאה בגאווה, בכבוד, באהבה, בהערכה, אבל בסוף אנחנו כמדינה לא מחזירים להם, לא מחזירים להם את הטובה הזאת, את המחויבות שלנו, בגלל הביורוקרטיה, בגלל הסכסוכים, בגלל חוסר היכולת שלנו להסתנכרן

יוליה מלינובסקי:  כל דבר שנעשה לא יהיה מספיק עבור אזרחי ישראל, שהיום מגינים עלינו בגבולותינו

יוליה מלינובסקי:       משפט אחרון: סיפרתי לו שהייתה לי חוויה מטלטלת אישית, שהייתי באותו יום גם כן בהלוויה ובשבעה, ואחר כך קפצתי עם הבת שלי לקנות בגדים, כי פתאום מתברר שאין לה איזה חולצה לבית הספר

יוליה מלינובסקי:  ואני אומרת לרומן: תקשיב, לא נעים לי, כאילו, פה הלוויה, פה שבעה, פה מילואים – ופתאום בקניון מוזיקה ואנשים מבלים

יוליה מלינובסקי:  הוא אומר: יוליה, בדיוק בשביל זה אנחנו שם

יוליה מלינובסקי:  זה התפקיד שלנו, שאתם תוכלו ללכת למסעדות, תוכלו ללכת לקניון ותוכלו לחיות, בשביל זה אנחנו שם

יוליה מלינובסקי:  יש לנו אזרחים שאין מילה אחרת חוץ מלהיות גאים בהם

יוליה מלינובסקי:  תודה רבה

חנוך דב מילביצקי: תודה רבה

חנוך דב מילביצקי:  חבר הכנסת חמד עמאר – לא נמצא; חבר הכנסת אברהם בצלאל – לא נמצא; חברת הכנסת גוטליב, בבקשה

חנוך דב מילביצקי:  אחריה – חבר הכנסת דלל

טלי גוטליב: דאגה ללוחמים גם צריכה להיות דאגה של הממשלה לנהל את המלחמה הזאת בצורה נכונה, וגם ציפייה מהדרג הצבאי לעשות הכול, לשמור על החיילים שלנו מכל משמר

טלי גוטליב:      ב-7 באוקטובר, לאחר כשל מודיעיני שאין לתאר, כישלון קולוסלי, חדרו לישראל מחבלים, 3,000 מחבלים, כבשו את יישובי הדרום, רצחו, טבחו, התעללו, ערפו ראשים, כרתו איברים, אנסו את בני ובנות עמנו

טלי גוטליב:  כידוע, כמעט שלושה ימים לקח לטהר את הדרום, ולהתחיל להשתלט על המצב המחפיר והנוראי הזה, שיותר מכול גרם לחמאס להיות בתודעת ניצחון

טלי גוטליב:  תודעת ניצחון – המשמעות המודיעינית שלה היא שחמאס לא ירים ידיים, לא יוציא דגל לבן ולא ייכנע גם אם נהרוג אותו ונחסל חלקים נכבדים ממנו

טלי גוטליב:  זאת תודעת ניצחון

טלי גוטליב:  חמאס עשה לעם היהודי מה שלא עשו לעם היהודי מהשואה

טלי גוטליב:  זאת נקודת הפתיחה של המלחמה הזאת

טלי גוטליב:  ואני חשבתי שאת המלחמה הזאת צריך לנהל בצורה מופרעת – מופרעת – לעשות דברים מופרעים מאוד, כדי לבטל את תודעת הניצחון של חמאס

טלי גוטליב:       אז בהתחלה שמעתי את הממשלה דואגת לחיילים והלוחמים ואומרת שאנחנו נטיל מצור על עזה, לא נכניס מים, לא שתייה, בטח לא דלק

טלי גוטליב:  זה החזיק מעמד יומיים

טלי גוטליב:  טוב, אנחנו חייבים, ביידן מבקש והנשיא מבקש, ניתן להם מים ואוכל ונשבור את המצור, אבל לא נכניס להם דלק – דלק נכניס רק אם יחזירו לנו חטופים

טלי גוטליב:  כמה זמן זה מחזיק? שנייה ורבע

טלי גוטליב:      אני שומעת את ראש המל"ל צחי הנגבי אומר עוד לפני שכבר הכניסו את הדלק שלאורך זמן לא ניתן יהיה להחזיק דלק

טלי גוטליב:  ראש הממשלה אומר: לא נכניס דלק, שר הביטחון אומר: לא נכניס דלק – מכניסים דלק, מספרים לנו שזה בכמויות קטנות

טלי גוטליב:  אומרים לנו בהתחלה: רק 20 משאיות, אנחנו עם יותר מ-200 משאיות ומאות אלפי ליטרים של דלק שנכנסים לרצועה, וזה נכנס לעזה, וזה מממן את החמאס, כי אני אומרת לכם כאן שאין בדיקה לאן מגיע הדלק בעזה, וזה מגיע למנהרות התופת, וזה מגיע לחמאס, ואין לנו שום שליטה על זה

טלי גוטליב:       אני גם לא סומכת על המודיעין, תסלחו לי, כי אני הבנתי שלא רק שהייתי בכישלון קולוסלי בפרוץ המלחמה, לא ידעתי שיש מנהרה בגודל אדיר שנבנתה על פני זמן ארוך בתוך עזה

טלי גוטליב:  החיילים, הלוחמים שלי גילו את זה, לא המודיעין

טלי גוטליב:  ואני אומרת פה שאם אנחנו חושבים על החיילים והלוחמים שבשטח, כי הם-הם יביאו לנו את הניצחון, הממשלה והקבינט צריכים לקחת החלטות אחראיות, אחראיות מאוד, ששמים את החיילים והלוחמים שלנו לפני העזתים

טלי גוטליב:      בתחילת הלחימה בצפון הרצועה הייתה לחימה עצימה מאוד של ארטילריה כבדה מהאוויר, של שיטוח צפון הרצועה

טלי גוטליב:  מה קרה שיש לי שקט? איפה כל המטוסים? איפה כל הפגזים? איפה כל מה שהיה בצפון הרצועה? למה התמרון הבלתי-רגיל הזה בדרום הרצועה? למה לסכן את חיילינו במקום שבו עזתים לא מתפנים? אם עזתים לא מתפנים, הם בני מוות ודמם בראשם

טלי גוטליב:  עזתים שנמצאים באזור לחימה מסכנים את חיילינו ונשארים שם, כי הם יודעים שאנחנו לא נרים פצצות מהאוויר ולא נרים מטוסים

טלי גוטליב:       אם אנחנו דואגים לחיילים והלוחמים שלנו, אני מצפה מהקבינט להורות לצבא להילחם לחימה עצימה באמצעות חיל האוויר, את התמרון הקרקעי לא לעשות כמו הסרטונים שאני רואה ב"טלגרם עזה", שמצלמים חמאסים את החיילים שלנו ואיך הם נטבחים – לא, לא, לא, אני רוצה לשמוע ארטילריה בלי הפסקה, אני רוצה הפגזות מהאוויר ושיטוח כל מקום לפני שנכנס תמרון קרקעי, ושלא יגידו לי מודיעין או לא מודיעין – אין מודיעין, אני סומכת רק על החיילים והמפקדים בשטח, עליהם

טלי גוטליב:  ואם אני סומכת עליהם, אני אשמור עליהם מכל משמר

טלי גוטליב:      ולכן, לצד הדאגה לשכר לימוד לחיילינו הלוחמים, חד וחלק – ורק התחלנו, כמו שאמר אופיר כץ וכמו שאמר יולי אדלשטיין, ראש הוועדה – אנחנו נדאג גם לזכויות של חיילי מילואים

טלי גוטליב:  כך נאמר לנו בוועדה, וכך אנחנו נעשה

טלי גוטליב:      אבל כאן אני שומעת שהולכים לשחרר ושוקלים לשחרר בעסקת חטופים מחבלים מרצחים עם דם על הידיים

טלי גוטליב:  כל אחד שישתחרר ירצח עוד עשרה

טלי גוטליב:  כך אני שומעת, ואני מזהירה את הממשלה

טלי גוטליב:  אני מזהירה את הממשלה: כמו ששחררו את יחיא סינוואר, ואחרי שנים קיבלנו את התופת המזעזעת הזאת, אנחנו נשחרר מחבלים עם דם על הידיים, אנחנו נביא עלינו תופת

טלי גוטליב:  היזהרו לכם, חבריי בממשלה, אל תהיו כולכם פיונים, ואל תהיו כולכם זהים

טלי גוטליב:  הרימו ראש, תשאלו את השאלות הנוקבות, והיזהרו מלהחליט החלטות שעלולות להוביל לתופת ופגיעה קשה בנראות הצה"לית ובחוסן של מדינת ישראל

חנוך דב מילביצקי: תודה רבה

חנוך דב מילביצקי:  חבר הכנסת דלל, אחריו – חבר הכנסת ביטון

אליהו דלל: אדוני היושב-ראש, כנסת נכבדה, דווקא בעת הזאת אין מוצדקת והכרחית יותר מהצעת החוק הזו

אליהו דלל:  חיילי צה"ל נותנים מאה אחוז, הם מקריבים את נפשם וחייהם למען המדינה, ולכן מגיע להם וחשוב שניתן להם מאה אחוז – 100% מימון ללימודים אקדמיים

אליהו דלל:  תכלית הצעה זו היא להביע הוקרה לחיילים המשוחררים ששירתו בתפקידי לחימה, כל זאת מעבר לזכויות הניתנות היום לכלל המשרתים על פי חוק

אליהו דלל:      תיקון הצעת החוק הזאת תסייע ללוחמים המשוחררים משירות צבאי להתמודד עם עומס ההתחייבויות המוטלות עליהם; תיקון החוק יאפשר לסייע ללוחמים המשוחררים לצמצם את פער הזמנים באופן השוואתי ולהיטיב עימם ברכישת השכלה גבוהה

אליהו דלל:  החזון שלי הוא לאפשר תואר או מקצוע לכל חייל משוחרר, קל וחומר לחייל קרבי

אליהו דלל:  התפיסה שלי היא שמי שמשרת ונותן יותר – מגיע לו יותר

אליהו דלל:  הצעת החוק הזאת תעצים את משרתי החובה בכלל והלוחמים בפרט, וזאת תהיה הכרת התודה שלנו כלפיהם

אליהו דלל:  הצעת החוק הזאת עוברת בהסכמה רחבה, ורק מדגישה את האחדות שיש בין החיילים בשטח, ועד כמה ההערכה והאהבה כלפיהם הן מכולנו, מכל חברי הכנסת

אליהו דלל:      רגע לפני סיום אני רוצה להשתתף בצער משפחות החללים, מתפלל לרפואתם של הפצועים, שולח חיבוק ותפילה לשחרורם של החטופים, ולהגיד תודה לחיילי צה"ל שנלחמים כרגע בחזית

אליהו דלל:  תודה לכם על ההקרבה, על רוח הלחימה, על הנתינה ועל הזכות לחיות פה בזכותכם

אליהו דלל:      במיוחד בעת הזאת הצעת החוק הזאת חשובה מאוד

אליהו דלל:  היא הצעה שתיתן לחיילינו הגיבורים יותר

אליהו דלל:  חיילי צה"ל נותנים מאה אחוז – מגיע להם 100%

אליהו דלל:  יחד עם כל עם ישראל אני מצדיע לכם, אתם הגיבורים של כולנו

אליהו דלל:  כולנו מתפללים שתשמרו על עצמכם ותחזרו הביתה בשלום

אליהו דלל:      אני מודה ליו"ר ועדת החוץ והביטחון יולי אדלשטיין על השותפות המלאה בקידום החוק, לשר הביטחון יואב גלנט, ליו"ר הקואליציה, חברי אופיר כץ, לשר החינוך יואב קיש, לחברי הכנסת שרון ניר, אלי ומיכאל ביטון, ולפורום לוחמים משוחררים

אליהו דלל:  נמשיך לפעול למען כל חיילי צה"ל – גם המשרתים בסדיר, גם בקבע וגם לחיילי המילואים

אליהו דלל:  תודה רבה

חנוך דב מילביצקי: תודה

חנוך דב מילביצקי:  חבר הכנסת ביטון, בבקשה

חנוך דב מילביצקי:  חיכיתי, חיכיתי

מיכאל ביטון: כבוד היושב-ראש, ידידי חנוך, כנסת נכבדה, מעטים רגעיה של הכנסת שבהם היא עולה מדרגה למקום נשגב, מקום מרומם, מקום שבו כל אזרח במדינת ישראל יכול להתפאר בה

מיכאל ביטון:  וגם אנחנו כחברי כנסת לאורך השנים, בעמל רב, מחכים לרגע מיוחד, משמעותי, שבו חוק שהלכנו איתו כברת דרך מגיע לקריאה השלישית ונכנס לספר החוקים של מדינת ישראל

מיכאל ביטון:  והחוק הזה שבו אנחנו מעניקים לכל לוחמת ולוחם מלגה מלאה לשכר לימוד באוניברסיטה הוא שעתה היפה של הכנסת, שעתה היפה של הממשלה והכנסת בשיתוף פעולה, שעתם היפה של הקואליציה והאופוזיציה בעבודה משותפת ושעתה היפה של חברי כנסת שחברו יחדיו, ללא אגו וטריטוריה, להביא חוק משותף ושלם שנחקק היום

מיכאל ביטון:   וכשמסתכלים עלינו בחוץ, וצעירים מתלבטים כשהם סטודנטים, ויזמים ומנהלי עמותות ואנשי העסקים, אם להגיע לכנסת, התשובה היא: כן, כדי לעמוד פה על הדוכן ולהביא חוק ראוי, חוק שמשנה חיים, חוק שנותן הזדמנות

מיכאל ביטון:       אני כבר חמש שנים בכנסת

מיכאל ביטון:  חוק אחד הגשתי, חוק קטן, לכאורה, על אדם קשיש שעובד אחרי שהוא בפנסיה, ואז הוא צריך לקבל דמי אבטלה, כי פיטרו אותו – אז לקחו לו את קצבת הזקנה, כי הוא מקבל דמי אבטלה; קראו לזה כפל קצבאות

מיכאל ביטון:  אמרנו: זה לא כפל

מיכאל ביטון:  הוא עובד כי אין לו פנסיה, ולא ייגעו לו בקצבת הזקנה

מיכאל ביטון:  זה החוק השני שאני זוכה להביא בקריאה שלישית

מיכאל ביטון:  בקנה אני דוחף את חוק הגבלת שכר טרחה לנכי צה"ל שעשקו אותם עורכי דין, והוא יגיע בזמן המלחמה, בעזרת השם, לקריאה שלישית

מיכאל ביטון:  והחוק הכי דחוף לי עכשיו זה החוק שהחתמנו פה 85 חברי כנסת – לא יכולנו להחתים שרים וחברי כנסת – החוק למען הסטודנטים שבמילואים, 80,000 סטודנטים וסטודנטיות, שחלק מהאוניברסיטאות והמכללות, אני חייב לציין, קיבלו החלטות טובות למענם, וחלק לא קיבלו

מיכאל ביטון:  החוק הזה בא לייצר אחידות

מיכאל ביטון:  הוא בא לתת עוצמה וכוח לממשלה, למשרד החינוך ולמל"ג לייצר אחידות שאותם שני משרתים ביחידת צבאית עכשיו בעזה מגיעים לשני מוסדות אקדמיים בסוף המלחמה – אחד יקבל שטיח ירוק ויפה ואחד יקבל שטיח דהוי עם מהמורות, ואולי יסכן את עתידו האקדמי

מיכאל ביטון:  על החוק הזה חתמו 85 חברי כנסת

מיכאל ביטון:       אם המדינה הייתה נראית כמו רשימת החותמים, אופיר כץ – שם מופיעים ליברמן וגפני ודרעי ולפיד, וכולם, ומיכאלי, כולם שם, והחוק הזה מבטא את הדאגה שלנו ללוחמים בזמן המלחמה

מיכאל ביטון:  אני ביקשתי ממרכזת האופוזיציה מירב בן ארי וממרכז הקואליציה אופיר כץ שנריץ את החוק הזה מהר וניתן כלים לממשלה להגן על הסטודנטים כדי שלא יאבדו את שנתם באקדמיה; כדי שלא תהיה עננה של דאגה מרחפת על השנה האקדמית שלהם; כדי  שיוכלו לבצע את משימתם במלחמה ולחזור ולהשלים את הלימודים

מיכאל ביטון:  כך גם המשק יצא נשכר – לא יהיה עיכוב בבוגרים ובאנשי מקצוע נדרשים: מהנדסים, רופאים, עורכי דין, חבורה שלמה של אנשי מקצוע שנכנסים במחזוריות למשק

מיכאל ביטון:  אם, חס ושלום, נעכב את כניסתם של הלוחמים במילואים למסלול סיום הלימודים, פגענו גם בכלכלה הישראלית

מיכאל ביטון:       אבל התורה אומרת שכל האומר דבר בשם אומרו מביא גאולה לעולם, וגם הכרת הטוב

מיכאל ביטון:  אנחנו חוליה בשרשרת

מיכאל ביטון:  וכשדיברתי על מי שרוצה להיות חבר כנסת כאן – הוא צריך ללמוד גם את זה ביום הראשון שלו

מיכאל ביטון:  הוא לא המציא את הגלגל, ולפניו היו ח"כים טובים, ולפניו היו שרים טובים, ולפניו עשו טוב ואחריו יעשו טוב

מיכאל ביטון:  והזכות הזאת של ממדים ללימודים שמורה לגדי איזנקוט, שמעל הדוכן אני נותן לו ושולח לו חיבוק וניחומים על האובדן שלו

מיכאל ביטון:  הוא גם המפקד שלי בגולני וגם הגה את הרעיון של מדים ללימודים, פנה לליברמן, וביחד הם הביאו פתרון של מלגה מיוחדת ללוחם, שלא יישאר מאחור

מיכאל ביטון:  מול האיש שבמודיעין וסייבר שיוצא לאזרחות ומרוויח 20,000, הגולנצ'יק והנח"לאי והצנחן והשריונר והתותחן, כאילו לא רכשו מקצוע בצבא

מיכאל ביטון:  ואז נאמר: בואו ניתן להם ודאות לתואר, כדי לצמצם את הפער הזה

מיכאל ביטון:       אבל זה היה תלוי בתורמים

מיכאל ביטון:  הגיעה הקורונה, נרשמו הרבה ביקושים

מיכאל ביטון:       אני מסיים

מיכאל ביטון:  אבל תודה שאתה אומר את זה בלחש

מיכאל ביטון:  זה מעיד על כבוד

מיכאל ביטון:  ממש חצי דקה

מיכאל ביטון:       ואז חיפשנו פתרון – זה כבר היה במשמרת שלנו – גנץ ואנוכי, במשרד הביטחון, והצלחנו לגייס תרומות מקרנות שביקשו להיות אנונימיות, והתחייבנו להביא חוק שיממן את המלגה הזאת לתמיד

מיכאל ביטון:  בכנסת הגענו להסכמה על 75%, בכנסת קודמת, והיום עם גלנט ועם הרמטכ"לים, גם איזנקוט, גם כוכבי וגם הרצי הלוי, שנלחם עכשיו, כל השרים האלה, תבוא עליהם הברכה, כל הרמטכ"לים שהיו בעניין וכלל חברי הכנסת שהביאו את החוק של 75%, והיום את החוק של 100% – על כולם תבוא הברכה

מיכאל ביטון:  תודה

חנוך דב מילביצקי: תודה רבה

חנוך דב מילביצקי:  השר אופיר אקוניס, בבקשה

אופיר אקוניס: תודה, אדוני היושב-ראש

אופיר אקוניס:  חברות וחברי הכנסת, חברת הכנסת גוטליב, אתם שואלים: מהי מדיניותנו? אשיב לכם: להילחם בים, ביבשה ובאוויר בכל כוחנו ובכל העוצמה שהאל יכול להעניק לנו

אופיר אקוניס:  אתם שואלים: מהי מטרתנו? אני יכול לענות במילה אחת: ניצחון

אופיר אקוניס:  ניצחון בכל מחיר, ניצחון חרף כל האימה, לא משנה כמה קשה וארוכה תהיה הדרך, שכן ללא ניצחון אין הישרדות

אופיר אקוניס:       השנה היא 1940

אופיר אקוניס:  ישראל היא בריטניה

אופיר אקוניס:  אני ציטטתי מנאומו הענק של האדם היחיד בשלב ההוא, מאי 1940, שעומד בפרלמנט הבריטי לבד, אדוני היושב-ראש, בלי רוסיה הסובייטית, בלי אמריקה מן הצד השני, ואומר: לא נתפשר עם השטן הנאצי

אופיר אקוניס:  לא ניכנס איתו למשא ומתן

אופיר אקוניס:  האפשרות היא רק אחת: Victory – ניצחון

אופיר אקוניס:       ובכן, לחברת הכנסת גוטליב ולאחרים, אני אומר: לא נתפשר עם השטן הנאצי המכונה "חמאס"

אופיר אקוניס:  נילחם, ונלחמים, אדוני היושב-ראש, בים, ביבשה ובאוויר בכל כוחנו ובכל העוצמה שהאל יכול להעניק לנו, וכמובן, המכבים החדשים שנולדו, אדוני היושב-ראש, יושב-ראש לשעבר, יושב-ראש ועדת חוץ וביטחון, המכבים החדשים שנולדו אחרי אלפיים שנה

אופיר אקוניס:  הם נולדו עוד לפני קום המדינה, אבל בשנים האחרונות חששנו שמשהו נחלש

אופיר אקוניס:  יכול להיות שהיו גופים שנחלשו, גם אנחנו, גם אחרים

אופיר אקוניס:  הלוחמים לא נחלשו

אופיר אקוניס:  הלוחמים, אדוני היושב-ראש – גולני, גבעתי, יהלום, עוקץ, חיל הים, צנחנים, הסיירות, אגוז

אופיר אקוניס:       אנחנו פוגשים אותם בבתי החולים, הם פצועים

אופיר אקוניס:  את הוריהם, לדאבון הלב, אנחנו פוגשים בלוויות

אופיר אקוניס:  שומעים את ההספדים קורעי הלב, שוברי הלב, של הרעיה, של החברה, של האם, של האב, של האחים והאחיות

אופיר אקוניס:  או בניחומי אבלים, הם מספרים לנו, כשהם אוחזים תמונה של הילד הגיבור בן ה-19 או של לוחם המילואים בן ה-40, של הסמל או הטוראי – חלקם היו ממש בימיהם הראשונים בצבא

אופיר אקוניס:       סיפרו לי אתמול שאחת התצפיתניות החטופות הגיעה לבסיס יום אחד לפני טבח 7 באוקטובר, שהוא שילוב של פרעות קישינב, של טבח תרפ"ט ושל מאורעות מלחמת העולם השנייה

אופיר אקוניס:      ועם השטן הנאצי הזה – אני עונה לחברת הכנסת גוטליב, ואחרים התייחסו גם כן – אין פשרות, אין משאים ומתנים, יש רק ניצחון

אופיר אקוניס:  ויש לו, לניצחון, משמעות כפולה

אופיר אקוניס:  שוב ניצבים מולנו, כפי שאדוני היושב-ראש, חבר הכנסת אוחנה, ביום שבו הוצבו התמונות הללו, גם כן הייתי בתפקיד השר התורן, ודיברנו על כך שהתמונות נשקפות

אופיר אקוניס:  הן נשקפות כל הזמן

אופיר אקוניס:  אני חושב שאין אדם בבית הזה שלא נפגש עם משפחות של חטופים וחטופות

אופיר אקוניס:  הסיפורים קורעי הלב הם מצמיתים; השיער סומר

אופיר אקוניס:      ואני מבטיחכם כאן, מעל בימת הכנסת, ביום הזה, שאין שנייה אחת, שנייה של הפוגה בפעילות הנמרצת של ראשי מוסדות הביון שלנו, של בכירים במערכת הביטחון, בהובלתו של ראש הממשלה בנימין נתניהו, כדי להביא את כולם הביתה

אופיר אקוניס:  יש שתי מטרות למלחמה: האחת, החמאס, השטן הנאצי, אשר התיישב בגבולנו הדרומי לפני למעלה מ-30 שנה

אופיר אקוניס:  הוא היה אז קטן, הוא היה שולי

אופיר אקוניס:  הוא חטף את החייל אבי סספורטס, השם ייקום דמו, וקבר את גופתו ליד ביתו, בין חולות אשדוד לחולות אשקלון

אופיר אקוניס:  הוא לא נראה מאיים

אופיר אקוניס:  הוא היה קטן

אופיר אקוניס:  הוא היה שלוחה של האחים המוסלמים, שלוחה של התנועה האסלאמית

אופיר אקוניס:  והוא גדל כמפלצת, כמפלצת הנאצית

גלעד קריב: איך התנפח? אם כבר פתחת את הדיון, איך התנפח?     

חנוך דב מילביצקי: חבר הכנסת קריב, חבר הכנסת קריב, אנא ממך

חנוך דב מילביצקי:  אנא ממך

גלעד קריב: מדברים על מלגות לחיילים, אז אם כבר עושים דיון ביטחוני - -      

חנוך דב מילביצקי: חבר הכנסת קריב, אני קורא אותך לסדר פעם ראשונה

גלעד קריב: - - שיסבירו איך התנפח במהירות כזאת

חנוך דב מילביצקי: אני קורא אותך לסדר פעם שנייה

שקלים: בוא נבדוק את זה עכשיו

גלעד קריב: בוא נבדוק איך מארגון קטן - - -     

חנוך דב מילביצקי: חבר הכנסת קריב, אני לא רוצה להוציא אותך

חנוך דב מילביצקי:  אנא ממך

אופיר אקוניס: אנחנו, אדוני היושב-ראש, נגדע את ראש הנחש הזה, שהחל בטהראן, זלג לצפונה ולדרומה של תימן, התיישב על גרוננו בלפיתת חנק ברצועת עזה, ויש לו גם שלוחות בשומרון וביהודה, וכמובן השלוחה העיקרית כרגע בין ראש הנקרה לבין הר דב, למבואות החרמון, בואכה רמת הגולן

אופיר אקוניס:      אגב, יושב-ראש הכנסת, אני קונה

אופיר אקוניס:  אני נענה להערת הביניים, לבקשתו, להערתו של חבר הכנסת גלעד קריב, ומציע למליאה לקיים דיון מדיני בהתרחשויות בישראל מאז קו פרשת המים

עודד פורר: בכסף שהוא העביר לחמאס, בעובדה שהוא - - -      

חנוך דב מילביצקי: חבר הכנסת פורר, חבר הכנסת פורר

עודד פורר: סגירת אל ג'זירה

מיכאל ביטון: יש לי הצעה

מיכאל ביטון:  היום - - -     

חנוך דב מילביצקי: חבר הכנסת ביטון

אופיר אקוניס: יש לי הצעה ידידותית - -     

גלעד קריב: איזה קו פרשת מים?     

מיכאל ביטון: - - השר, ביום החגיגי הזה תשאירו את החוק הזה נקי, שלם וטהור

מיכאל ביטון:  נמשיך לצעוק שבוע הבא

חנוך דב מילביצקי: אני מסכים

חנוך דב מילביצקי:  אני מסכים

אופיר אקוניס: ולכן הצעתי, אם יורשה לי על ידי חבר הכנסת קריב, הצעה ידידותית, טובה, פרלמנטרית, אידאולוגית: יכנס יושב-ראש הכנסת דיון במליאת הכנסת, ויבחן מה קרה פה במדינת ישראל, מה קרה לצבא ישראל, מאז ספטמבר 1993

אופיר אקוניס:       התשובות תהיינה ברורות

אופיר אקוניס:  אדוני היושב-ראש - - -     

גלעד קריב: כן, בוא נעשה חשבון

גלעד קריב:  תזכיר כמה שנים היה נתניהו ראש ממשלה מאז

חנוך דב מילביצקי: חבר הכנסת קריב

אופיר אקוניס: אדוני היושב-ראש, היום הזה אין שום אפשרות להשתמש בביטוי שהוא יום חג, משום שאין חג ואין שמחה בישראל מ-7 באוקטובר

אופיר אקוניס:  אבל הוא יום ראוי לציון

אופיר אקוניס:  ואני רוצה לציין את תרומתם האדירה של כלל חברות וחברי הכנסת מכל סיעות הבית, והעובדה שהיום חוק ממדים ללימודים, חוק קליטת חיילים משוחררים (תיקון מס' 25), התשפ"ד–2023, מגיע לקריאה השנייה והשלישית

אופיר אקוניס:  אני זוכר שזאת הייתה אחת מההבטחות שלנו ערב הבחירות האחרונות, ואנחנו מקיימים אותה

אופיר אקוניס:  בחיים הפוליטיים מוטב לעמוד בהבטחות; מוטב לקיים הבטחות

אופיר אקוניס:       חבר הכנסת קריב, חבר הכנסת ביטון, אני מנצל את ההזדמנות להודות לכל חברות וחברי הכנסת, בהובלתו של יושב-ראש הקואליציה, חבר הכנסת אופיר כץ

אופיר אקוניס:  אני מבין, אדוני יושב-ראש ועדת החוץ והביטחון, שמיהרתם והנחתם את ההצעה אחרי דיונים בוועדה החשובה כל כך הזאת, שעוד תידון רבות מאוד במאורעות, באירועים, במה שקרה לנו ב-7 באוקטובר ולפני 7 באוקטובר

אופיר אקוניס:      אבל עכשיו, אדוני, כיוון שאני בקשר מתמיד עם משרתי ומשרתות מילואים בכל הגזרות, אני רוצה לומר לכם שהחוק הזה הוא בשורה ענקית

אופיר אקוניס:  אנחנו מביאים לכאן חוק שכל כך חיכו לו, וכל כך חיכו לכך שיהיה בדיוק כפי שהוא מובא היום: 100% מימון

אופיר אקוניס:  לא 99, לא 90, ובטח לא 75, כפי שקבעה הכנסת הקודמת

גלעד קריב: כל הכבוד

גלעד קריב:  אויש

אופיר אקוניס: חיילות וחיילי המילואים, אנחנו מגבים אתכם, אנחנו אוהבים אתכם, אנחנו מחבקים אתכם, אנחנו מצדיעים לכם מירושלים בירת ישראל

חנוך דב מילביצקי: תודה רבה

חנוך דב מילביצקי:      נעבור להצבעה בקריאה השנייה על הצעת חוק קליטת חיילים משוחררים (תיקון מס' 25), התשפ"ד–2023, כנוסח הוועדה

חנוך דב מילביצקי:  אנא תפסו מקומותיכם

חנוך דב מילביצקי:  הצבעה

חנוך דב מילביצקי: בעד סעיפים 1–2 – 17 

חנוך דב מילביצקי: נמנעים – אין 

חנוך דב מילביצקי: 17 בעד, אין מתנגדים, אין נמנעים

חנוך דב מילביצקי:  אני קובע כי הצעת החוק אושרה בקריאה השנייה

חנוך דב מילביצקי:      נעבור להצבעה בקריאה השלישית על הצעת חוק קליטת חיילים משוחררים (תיקון מס' 25), התשפ"ד–2023

חנוך דב מילביצקי:  הצבעה

חנוך דב מילביצקי: בעד החוק – 17 

חנוך דב מילביצקי: נמנעים – אין 

חנוך דב מילביצקי: 17 בעד, אין מתנגדים, אין נמנעים

חנוך דב מילביצקי:  אני קובע כי הצעת חוק קליטת חיילים משוחררים (תיקון מס' 25), התשפ"ד–2023, התקבלה בקריאה השנייה והשלישית ותיכנס לספר החוקים

חנוך דב מילביצקי:      חברי הכנסת, תם סדר-היום

חנוך דב מילביצקי:  הישיבה הבאה תתקיים ביום שני י"ג בטבת התשפ"ד, 25 בדצמבר 2023, בשעה 16:00

חנוך דב מילביצקי:  ישיבה זו נעולה